C.S.C Ge Member Kamah S.feydhoo Kumunzaanige Fathmath Amiraa Ayyan Koffi\nސީއެސްސީގެ މެންބަރު ކަމަށް ސ.ފޭދޫ ކުމުންޒާނިގޭ ...\n30.3 ބިލިއަން ރުފިޔާގެ ބޮޑު ބަޖެޓު ...\nސީއެސްސީގެ މެންބަރު ކަމަށް ސ.ފޭދޫ ކުމުންޒާނިގޭ ފާތުމަތު އަމީރާ ޢައްޔަން ކުރައްވައިފި\nސިވިލް ސަރވިސް ކޮމިޝަންގެ މެންބަރު ކަމަށް ސ. ފޭދޫ ކުމުންޒާނިގެ، ފާތިމަތު އަމީރާ މަޖިލީހުން ޢައްޔަންކުރައްވައިފިއެވެ.\nހުސްވެފައިވާ ސިވިލް ސަރވިސްގެ މަޤާމަށް އަމީރާ ޢައްޔަން ކުރަން ފެންނަ ކަމަށް 70 މެންބަރުން ވަނީ ވޯޓު ދެއްވާފައެވެ.\nއަމީރާ ސީއެސްސީގެ މެންބަރުކަމަށް ޢައްޔަން ކުރެއްވިއިރު މިނިވަން މުޢައްސަސާތަކާއި ބެހޭ ކޮމެޓީން ވަނީ އަމީރާގެ އިތުރުން ދެ ބޭފުޅެއްގެ ނަން މަޖިލިސް ތަޅުމަށް ވަނީ ފޮނުވާފައެވެ.\nއެ ދެ ބޭފުޅުންނަކީ ތ. ހިރިލަންދޫ ލިލީގެ ޢަބްދުރަޙީމް ޙަސަނާއި މާފަންނު ވެލަގަލި މުޙައްމަދު މާހިދު ޝަރީފެވެ. މި ދެ ބޭފުޅުންގެ ނަމަށް މަޖިލީހުން ވޯޓަށް ނޭހީ ސީއެސްސީގެ މެންބަރު ކަމަށް ޢައްޔަންކުރަން ބޭނުންވާ ވަރަށްވުރެ އިތުރަށް އަމީރާއަށް ވޯޓު ލިބިވަޑައިގަތުމުންނެވެ.\nސިވިލް ސަރވިސް ކޮމިޝަން، ސީއެސްސީގެ މެންބަރުކަމުގެ މަޤާމަށް ކުރިމަތިލުމަށް މަޖިލީހުން ހުޅުވާލުމުން 22 މީހަކު ކުރިމަތިލާފައިވެއެވެ. ނަމަވެސް އޭގެތެރެއިން ޝަރުތު ފުރިހަމަވީ 14 މީހުންނެވެ.\nމި ފަރާތްތަކާއި އިންޓަވިއު ކުރުމަށްފަހު މިނިވަން މުޢައްސަސާތަކާއި ބެހޭ ކޮމެޓީން ޢާއްމުކުރި ރިޕޯޓުގައި ބުނެފައިވަނީ ޝަރުތު ހަމަވި 14 މީހުންގެ ތެރެއިން އެކަކު ނަން އަނބުރާ ގެންދިޔުމުން އެނާއާއި އިންޓަވިއުކޮށްފައި ނުވާ ކަމަށެވެ.\nދިވެހި ސިވިލް ސަރވިސް ޤާނޫނުގެ 13ވަނަ މާއްދާގައި ބުނެފައިވަނީ ސިވިލް ސަރވިސްގެ މެންބަރުކަމުގެ މަޤާމަށް މެންބަރެއް ޢައްޔަންކުރަން ބޭނުންވާ ކޮންމެ ފަހަރަކު އެކަމަށް އެދޭ ފަރާތްތައް ހޯދުމަށް ރައްޔިތުން މަޖިލީހުގެ އިދާރާއިން ޢާއްމުކޮށް އިޢުލާން ކުރަންވާނެ ކަމަށެވެ.\nކުރީގެ އޮނަރަރީ ޑިސްއެބިލިޓީ އެމްބެސެޑަރު އަހުމަދު ހިޝާނަށް ބޮޑެތި ތުހުމަތުތަކެއް ކުރެވިފައިވާކަން ޖެންޑާ މިނިސްޓްރީއަށް އެނގިތިބެ، ހިޝާންއަށް އޮނަރަރީ ...\nކޮވިޑް-19 – ދިވެއްސަކު ނިޔާވެއްޖެ\nކޯވިޑް-19 ޖެހިގެން ރާއްޖެއިން އިތުރު ދިވެއްސަކު ނިޔާވެއްޖެއެވެ. އެޗްޕީއޭއިން ހާމަކޮށްފައިވާގޮތުން ، ރޭ ދަންވަރު 2:58ގައި އައިޖީއެމްއެޗުގައި ނިޔާވެފައި ...


Majileehuge anna aharuge budget akee 184 million rufiyaa\nމަޖިލީހުގެ އަންނަ އަހަރުގެ ބަޖެޓަކީ 184 މިލިއަން ރުފިޔާ\nރައްޔިތުންގެ މަޖިލީހުގެ އާންމު ކޮމިޓީން 2022 ވަނަ އަހަރަށް މަޖިލީހުގެ އިދާރާގެ ލަފާކުރާ ބަޖެޓު ދިރާސާކުރުން --- ފޮޓޯ: މަޖިލިސް\nރައްޔިތުންގެ މަޖިލީހުގެ އަންނަ އަހަރުގެ ބަޖެޓުގެ ގޮތުގައި 184.1 މިލިއަން ރުފިޔާ ހަމަޖެއްސުމަށް މަޖިލީހުގެ އާންމު ކޮމިޓީން ނިންމައިފި އެވެ.\nއާންމު ކޮމިޓީގެ މިއަދުގެ ބައްދަލުވުމުގައި މަޖިލީހުގެ އަންނަ އަހަރުގެ ބަޖެޓުގެ ގޮތުގައި 184.1 މިލިއަން ރުފިޔާ ފާސްކުރީ ކޮމިޓީގައި އެވަގުތު ތިއްބެވި ހުރިހާ މެންބަރުން އިއްތިފާގުންނެވެ.\nމަޖިލީހުގެ ބަޖެޓާއި ގުޅޭގޮތުން ބޭއްވި ކޮމިޓީގެ ބައްދަލުވުމުގެ މަޝްވަރާތައް ކުރިއަށް ގެންގޮސްފައިވަނީ ސިއްރު ކޮށްގެނެވެ. އެހެންކަމުން މަޖިލިސް އިދާރާގެ ބަޖެޓުގެ ޖުމްލަ އަދަދު ފިޔަވައި އިތުރު ތަފްސީލެއް އެނގިފައެއް ނުވެ އެވެ.\nރައްޔިތުންގެ މަޖިލީހުގެ މިއަހަރުގެ ބަޖެޓުގެ ގޮތުގައި ފާސްކޮށްފައިވަނީ 177.8 މިލިއަން ރުފިޔާ އެވެ. އެހެންކަމުން އަންނަ އަހަރަށް ފާސްކޮށްފައި މިވަނީ 6.3 މިލިއަން ރުފިޔާ އިތުރު ބަޖެޓެކެވެ.\nރައްޔިތުންގެ މަޖިލީހުގެ ގަވައިދުގައިވާ ބުނެފައިވަނީ ގާނޫނުއަސާސީގައި މަޖިލީހުން އަދާކުރަންޖެހޭ މަސްއޫލިއްޔަތު އަދާކުރުމަށް ބޭނުންވާ ބަޖެޓު އެކުލަވާލުމަށްފަހު ދައުލަތުގެ ބަޖެޓުގައި ހިމެނުމުގެ ކުރިން އާންމު ކޮމިޓީން ބަޖެޓުގެ އަދަދު ފާސްކުރަންވާނެ ކަމަށެވެ. މަޖިލީހުގެ އިދާރާގެ ބަޖެޓުގެ ގޮތުގައި ފާސްކުރާ ބަޖެޓުގައިވާ ފައިސާ، އެއްވެސް އުނިކުރުމެެއް ނެތި މަޖިލީހަށް ދޫކުރަންވާނެ ކަމަށްވެސް މަޖިލީހުގެ ގަވައިދުގައިވެ އެވެ.\nސަރުކާރުން އެކުލަވާލާ އަންނަ އަހަރުގެ ދައުލަތުގެ ބަޖެޓު، ގާނޫނުގައިވާ ގޮތަށް އަންނަ އޮކްޓޫބަރު 31ގެ ކުރިން ރައްޔިތުންގެ މަޖިލީހަށް ހުށަހަޅުއްވާނެ ކަމަށް ފިނޭންސް މިނިސްޓަރު އިބްރާހިމް އަމީރު ވަނީ ވިދާޅުވެފަ އެވެ.\nމިނިސްޓަރު ވިދާޅުވި ގޮތުގައި ކޮވިޑުގެ ބަލިމަޑުކަމާ ގުޅިގެން އިގުތިސޯދު އަދި މުޅިން ރަނގަޅުވެފައި ނުވާތީ، އަންނަ އަހަރުގެ ބަޖެޓު ވެސް އެކުލަވާލާނީ ވީހާވެސް ބޮޑަށް ހަރަދުތައް ކުޑަކޮށްގެން ކަމަށާއި ގަސްދުކުރަނީ މި އަހަރު ޕްރޮގްރާމް ބަޖެޓެއް ހުށަހެޅުމަށް ކަމަށެވެ.\nދައުލަތުގެ މިއަހަރުގެ ބަޖެޓުގެ ގޮތުގައި ރައްޔިތުންގެ މަޖިލީހުން ފާސްކޮށްފައިވަނީ 34.8 ބިލިއަން ރުފިޔާ އެވެ. މީގެތެރެއިން 33.3 ބިލިއަން ރުފިޔާ ހަރަދުގެ ގޮތުގައި ޖަހާފައިވާތީ ދައުލަތުގެ މިއަހަރުގެ ބަޖެޓަކީ 15.5 ބިލިއަން ރުފިޔާގެ ޑެފިސިޓް ބަޖެޓެކެވެ.\nއޮޑިޓް އޮފީހުގެ ބަޖެޓް ފާސް ކޮށްދީފި


އެޑްމިން – Page 231 – Liyuntheringe Gulhun\nVisitors online  89:users  0guests  51bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nޖުމުލައާއި ޖުމުލައިގެ ބާވަތްތަކާއި ޖުމުލައިގެ ބައިތައް\n26 ފެބްރުއަރީ 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 13545\nދިވެހިބަހުގެ ގަވާއިދާއި ހަމަތައް އަލުން ދިރާސާކޮށް އެކަށައެޅުން މުހިއްމެވެ.\nއަބްދުލްޢަޒީޒު ޖަމާލު އަބޫބަކުރު\nދުނިޔޭގެ ކޮންމެ ބަހެއްގައިވެސް ލަފުޒުތައް ހުރިވަރު ހޯދައި ބަލައިގެން އެ ހިނދަކަށް ބޭނުންކޮށް އުޅޭ ހުރިހާ ލަފުޒުތަކެއް އެއް ފޮތަކަށް ޖަމާކުރެވިދާނެއެވެ. މިގޮތުން ބަހެއްގައި އެ ހިނދަކަށް ހުރި ހުރިހާ ލަފުޒުަކުގެ ޢަދަދު ކަޑައެޅިދާނެއެވެ. ނަމަވެސް އެ ލަފުޒުތައް ބޭނުންކޮށްގެން އުފެއްދޭނެ ޖުމުލައިގެ ޢަދަދު އެކަކަށްވެސް އަންދާޒާކޮށްލާކަށް ވެސް ނޭނގޭނެއެވެ. އެހެނީ ޖުމުލަ އުފެއްދުމަށް ވަކި މިނެއް މިންވަރެއް ނޯވެއެވެ. ބަހަކީ އުފެއްދުންތެރި އެއްޗެކޭ ބުނެވެނީ މިފަދަ ކިތަންމެ ސަބަބުތަކަކާހުރެއެވެ.\n26 ފެބްރުއަރީ 20131 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 7354\nޚަބަރަކަށް ވާނީ ތިރީގައި މިވާ މައިގަނޑު ޝަރުޠުތައް ހަމަވީމައެވެ.1 . އައު ކަމަކަށް ވުން.2 . އާދަޔާ ޚިލާފު ކަމަކަށް ވުން.3 . ބަޔަކު އަޅައިގަންނަ ކަހަލަ ނުވަތަ ޝައުޤުވެރިވާ ކަހަލަ ކަމަކަށް ވުން.4 . އިންސާނުންގެ ބަޔަކާ ގުޅޭ ކަމަކަށް ވުން.\n25 ފެބްރުއަރީ 20131 ޚިޔާލުބަހާއި އަދަބު, އަދަބިއްޔާތުއެޑްމިން\nބިންގާ ގުޑުވުމަކީ ނުރައްކަލެއް\nއަލްފާޟިލް އިބްރާހީމް ފައުޒީ މިއީ، މަޢުހަދުއްދިރާސާތިލްއިސްލާމިއްޔާގެ ދަރިވަރުން އަހަރަކު އެއްފަހަރު ނެރޭ މަޖައްލާ “އަލްމަންހަޖު” ގެ 13 ވަނަ ޢަދަދު (1 ޝައްވާލު 1413، 24 މާޗް 1993) ގައި ޝާއިޢުކޮށްފައިވާ އަލްފާޟިލް އިބްރާހީމް ފައުޒީގެ ލިޔުއްވުމެކެވެ. އަލްފާޟިލް އިބްރާހީމް ފައުޒީ (މ.އޯކިޑުވާދީ) އަކީ، ބައި ޤަރުނެއްހައި ދިގު މުއްދަތެއް، ދިވެހިބަސް ކިޔަވައި ދެއްވުމުގައި ހޭދަކުރައްވައިފައިވާ ބޭފުޅެކެވެ. އަލްފާޟިލް އިބްރާހީމް ފައުޒީގެ އެ ޚިދުމަތުގެ އަގުވަޒަންކުރައްވައި، ތަޢުލީމަށް ޚިދުމަތްކުރުމުގެ ދާއިރާއިން ޢާންމު ޚިދުމަތުގެ ހިތްވަރު ދިނުމުގެ އިނާމު، 2004 ވަނަ އަހަރު، ދައުލަތުން އޭނާއަށްވަނީ ދެއްވައިފައެވެ. މަރުފަލި…!\n25 ފެބްރުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3050\nރުޝްދުﷲ އިސްމާޢީލް، ސޯސަންމާގެ، މ.މަޑުއްވަރި\nމަދަދު ދޭނަމޭ، ބުނެ – އެހީތެރިވި އިރުގައި ޢަދަދު ވެސް ނުވާ ކޫރު – އެޅުނީ މި ހިތުގައިގުނާ ޢަދަދު ނުމެވާ – އުފާތުކުތެރޭގައި މުނާސަބަތު ރޭތައް – ހުވާކޮށް އެ ތާނގައި\nމަރްޙޫމް ޔޫސުފު ޢަލިފުޅު ގެ ހަނދާނުގައި ….\n24 ފެބްރުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 5029\nޢަބްދުއްރަޝީދު ޙުސައިންއޮއްސިގެން އިރު ދެޔޭ މޮޅިން ބަޔަކު ބަލަން ތިއްބައި، ރަސްކަމެއް މޫރިތިކޮށް މުޅި ދުވާލު އަލިކޮށްފައި،\nދެމި ހަނދާން ހުންނަ އެތައްޚިދުމަތެއް ތަނަށްދީފައި، ނިމިދެޔޭ މީސްތަކުން ތިމާގެ ޤައުމު ރޮއްވާފައި\nވެބްސައިޓްތަކަށް ޚަބަރު ލިޔުން\n24 ފެބްރުއަރީ 20132 ޚިޔާލުބަހާއި އަދަބު, މަޢުލޫމާތުއެޑްމިން\nކިޔާފައިވާ ޢަދަދު: 8295\nޢަބްދުﷲ ނަޢީމު އިބްރާހީމްއޮންލައިން ނޫސްތައް ފުރަތަމަ ތަޢާރަފްވީ ދުވަސްކޮޅު ޕްރިންޓް މީޑިއާގެ ނޫސްވެރިން ކޮންމެވެސް ވަރަކަށް ޖެހިލުންވިއެވެ. އޮންލައިން ނޫހުގެ ސަބަބުން ޗާޕުކޮށްގެން ނެރޭ ނޫސްތައް ވިކުން މަދު ވެދާނެ ކަމަށް ނުވަތަ ޗާޕުކޮށްގެން ނެރޭ ނޫސްތަކުގެ މަގާމު އުވިގެން ހިނގައިދާނެ ކަމަށް ބިރުންވެސް އުޅުނެވެ. ޠާރިޤްބިން ޒިޔާދުގެ ހިތްވަރުފުޅު ގަދަކަން\n23 ފެބްރުއަރީ 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5455\nސްޕޭނަކީ، ޔޫރަޕްގެ ރަށެކެވެ. އެރަށުގައި އެތައް ސަތޭކަ އަހަރެއް ވަންދެން އިސްލާމުން ނުހަނު ކީރިތިކަމާއި މޫރިތިކަމާއެކު ވެރިކަން ކުރިއެވެ. ނަމަކީ އަންދަލުސްއެވެ. އެތާނގައި އިސްލާމުން ވެރިކަން ކުރި ކަމުގެ އެތައް ހަނދާނަކާއި އެތައް ނިޝާނެއް މިއަދުވެސް ފެންނާން އެބަ ހުއްޓެވެ. އޭގެ ތެރޭގައި ޤުރުޠަބާ އާއި އަލްޙަމްރާގެ ގަނޑުވަރު ޚާއްޞަގޮތެއްގައި ފާހަގަކޮށްލެވެއެވެ. މި އިމާރާތްތަކުގެ ރީތިކަމާއި ފުރިހަމަކަމުން އެތަންތަން ދެކޭމީހުން ޙައިރާންވާ ވަރުވެއެވެ. މާޒީގެ ހަނދާނެއް\n23 ފެބްރުއަރީ 2013ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 3020\nސަމާހާ ސައުދު، ހީނާއާގެ، ހއ. ވަށަފަރު\nއަހަރެންނާއި އަހަރެންގެ އެކުވެރި ޖައުދާއަކީ އަބަދުވެސް ކުލާހުގައި ވަރަށް ސަކަރާތްޖަހާ ދެމީހުންނެވެ. ޓީޗަރު ކިޔަވައިދޭ ގަޑީގައި ސަކަރާތްޖެހޭލެއް މަދުކަމުން ކޮންމެ ވެސް އުޒުރެއް ދައްކައިގެން ކްލާހުން ބޭރަށް ނުކުމެވޭތޯ ވެސް ބަލަމެވެ. މީގެތެރެއިން ދުވަހެކެވެ. ކިޔެވުމުގެ އެ ދުވަހުގެ ދަންފަޅި ނިންމައިލުމަށްފަހު ދެމީހުން މިސްރާބުޖެހީ އިސްކޫލުގެ އުތުރުފަރާތު ހިރުނދުގަހާ އިންވެގެންހުރި ލައިބްރަރީއަށެވެ. ސަފަރު ކަތްދަ\n22 ފެބްރުއަރީ 2013ބަހާއި އަދަބު, ވަޒަން ބަހުރުވައެޑްމިން\nފަތުޙުﷲ އަޙުމަދުސަފަރަވެރިން ވިސްނާށޭ ސަފަރަމަހަށް ހޭލާށޭ ސަފަރަ މަހުން ދިހަވަނަރޭ ސަފަރަކަތްދަ އަރާނޭ\nއަރާނޭ އަރާނޭ ސަފަރަކަތްދަ އަރާނޭ ސަފަރަ މަހުން ދިހަވަނަރޭ ސަފަރަ ކަތްދައަރާނޭ\n22 ފެބްރުއަރީ 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6056\nމޫސާ ސާޢިދު، މަރަދޫ(19 ފެބްރުއަރީ 2013 (އަންގާރަ) ދުވަހު ޝާއިޢުކުރި ބަޔާ ގުޅޭ)ނުވެސް ދަންނަ ނަންބަރަކުން ސަރާއަށް ފޯނު އަންނަން ފެށީ މިއުފާވެރި ކަމުގައި ހަފްތާއެއްހާ ދުވަސް ފާއިތުވީ ފަހުންނެވެ. އެފޯންކޯލް އައި ވަގުތަކީ ޢިމްރާންވެސް ގޭގައި ނޫޅޭ ވަގުތެކެވެ.\n“ކީއްތިކުރަނީ؟” ސަރާ ފޯން ނެގުމާއެކު އެކޮޅުން ވާހަކަ ދެއްކި ފިރިހެން މީހާ ކުރީ ސުވާލެކެވެ. އެމީހާ ވާހަކަ ދެއްކި ގޮތުން އެއްވެސް ވަރަކަށް ބީރައްޓެހި ގޮތެއް ނެތެވެ. ހީވަނީ ސަރާއަކީ މާކުރިއްސުރެވެސް އޭނާ ދަންނަ ރައްޓެއްސެއް ހެންނެވެ.


SunOnline: Francesco Moriero: mi aharuge3vana coach\nފްރެންސެސްކޯ މޮރިއޭރޯ: މިއަހަރުގެ ތިންވަނަ ކޯޗު\nޢަބްދުﷲ އައިމަން 21 Oct 2021, 17:25\nކޯޗު މޮރިއޭރޯ: އިޓަލީ މީޑިއާ ރިޕޯޓްތައް ބުނާގޮތުން މޮރިއޭރޯ ގައުމީ ޓީމާ ހަވާލުވާން ވަނީ ނިންމާފައި\nގައުމީ ފުޓުބޯޅަ ޓީމުގެ ހެޑް ކޯޗަކަށް ކުރިން އިޓަލީގެ އިންޓަމިލާނުން ވިދާލި ފްރެންސެސްކޯ މޮރިއޭރޯ ހަމަޖައްސާފައިވާ ކަމަށް އިޓަލީގެ މީޑިއާ ރިޕޯޓްތަކުން ބުނެފިއެވެ.\nނިމިގެން ދިޔަ ސާފް ޗެމްޕިއަންޝިޕުގައި ރާއްޖޭގެ ގައުމީ ކޯޗަކަށް ހުރީ އަލީ ސުޒޭންއެވެ. އެކަމަކު އޭނާއަކީ އޭގެ ކުރިން ހުރި މާޓިން ކޫޕްމަން މަގާމުން ވަކިކުރުމާ ގުޅިގެން ވަގުތީ ގޮތުން ޓީމާ ހަވާލުވެ ހުރި ކޯޗެވެ. ސުޒޭންއަށް އަސްލު އެފްއޭއެމުން ދީފައި އޮތީ ޒުވާން ގައުމީ ޓީމުގެ ކޯޗުކަމުގެ ޒިންމާއެވެ. އެހެން ކަމުން ގައުމީ ޓީމަށް ދާއިމީ އާ ކޯޗެއްގެ ބޭނުން އޮތީ ބޮޑުވެފައެެވެ.\nއެއާ އެކު މޮރިއޭރޯ ރާއްޖޭގެ ކޯޗުކަމާ ހަވާލުވި ކަމަށް އިޓަލީގެ ނޫސްތަކުން ވަނީ ޔަގީން ކޮށްދީފައެވެ. އިޓަލީގެ މަޝްހޫރު ގިނަ ކްލަބުތަކަކަށް ކުޅެ، ގައުމީ ޓީމަށްވެސް ކުރިން ކުޅުނު މޮރިއޭރޯ ރާއްޖޭގެ ކޯޗުކަމާ ހަވާލުވިކަން އިޓަލީގެ އެންމެ މަގުބޫލު ނޫސް "ލަ ގެޒެޓް ޑެލޯ ސްޕޯޓްސް" އިންވެސް ވަނީ ޔަގީން ކޮށްދީފައެވެ.\nމޮރިއޭރޯ ގައުމީ ޓީމާ ހަވާލުވެއްޖެނަމަ އޭނާ ވެގެންދާނީ މި އަހަރު ތެރޭގައި ގައުމީ ޓީމުގެ ހެޑް ކޯޗެއްގެ ގޮތުަގއި ފެންނާނެ ތިން ވަނަ ކޯޗަަށެވެ. އަދި މިދިޔަ ފަސް އަހަރަށް ބަލާނަމަ ގައުމީ ޓީމުން ފެންނާނެ ފަސް ހަ ވަނަ ކޯޗަށެވެ.\nކޯޗެއްގެ ގޮތުގައި މޮރިއޭރޯ 52، އެންމެ ފަހުން މަސައްކަތް ކުރީ އަލްބޭނިއާގެ ޑައިނަމޯ ޓިރަނާގަ އެވެ. ގައުމުން ބޭރުގައި އޭނާގެ ފުރަތަމަ ތަޖުރިބާ އަކީ އައިވަރީ ކޯސްޓްގެ ކްލަބް، އެފްރިކާ ސްޕޯޓްސްގައި ކުރި މަސައްކަތެވެ. އޭނާ ވަނީ އިޓަލީގެ ދެ ވަނަ ޑިވިޝަން އަދި ތިން ވަނަ ޑިވިޝަން ކަމަށްވާ، ސެރީ ބީ އަދި ސެރީ ސީގެ ކްލަބުތަކުގައި މަސައްކަތް ކޮށްފަ އެވެ. އަދި ސްވިޒަލެންޑްގެ ކްލަބު ލުގާނޯ އަށް ވެސް ކޯޗް ކޮށްދިނެވެ.\nއެހެން ކަމުން ރާއްޖެއަކީ އޭޝިއާ ސަރަހައްދުގައި އޭނާ ކޯޗުކަން ކޮށްދޭނެ ފުރަތަމަ ގައުމަށެވެ.\nމޮރިއޭރޯއާ އެކު ދިވެހި ޓީމު އެންމެ އަވަހަށް ކުރިމަތިލާނެ މުބާރާތަކަށް އޮތީ އަންނަ މަހު ލަންކާގައި ބާއްވާ، މަހިންދަ ރާޖަޕަކްސަ އިންޓަނޭޝަނަލް މުބާރާތެވެ. އެ މުބާރާތުގައި ރާއްޖެ އާއި ލަންކާގެ އިތުރުން ދެން ވާދަކުރަނީ ބަންގްލަދޭޝް އާއި ޝީޝެލްސް އެވެ.


Magumathee Ulhey Fuluhunge Gaiga Camera Haru Koffi - Vaguthu\nމަގުމަތީގައި އުޅޭ ފުލުހުންގެ ގައިގަ ކެމެރާ ހަރުކޮށްފި\nމަގުމަތީގައި ހަރަކާތްތެރިވާ ފުލުހުންގެ ޔުނީފޯމްގައި ކެމެރާ ހަރުކޮށްފިއެވެ.\nޕޮލިސް ކޮމިޝަނަރު މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ އަޖުމަ ބެލުމުގެ ގޮތުން ފްރަންޓްލައިންގައި މަސައްކަތް ކުރާ ބައެއް ފުލުހުންގެ ގައިގައި ބޮޑީ ވޮން ކެމެރާ (ބީޑަބްލިއުސީ) ހަރުކޮށްފައިވާ ކަމަށެވެ.\nކެމެރާ ހަރުކުރުމަކީ ފުލުހުންގެ ޚިދުމަތް ރަނގަޅުކޮށް ފުލުހުންނާ މެދު ކުރާ ޝަކުވާތައް މަދުވެ، ފުލުހުންނަށް އާއްމު ކުރާ އިތުބާރު އިތުރުވާނެ ކަމެއް ކަމަށް ވެސް ޕޮލިސް ކޮމިޝަނަރު ވިދާޅުވިއެވެ.\nދުނިޔޭގެ އެހެން ގިނަ ގައުމުތަކުގައި ވެސް ފުލުހުންގެ ޔުނީފޯމްގައި ކެމެރާ ހަރުކޮށްފައި ހުރެއެވެ.\nއެންމެ ފުޅާ ދާއިރާއެއްގައި ފުލުހުންގެ ގައިގަ ކެމެރާ ހަރުކޮށްފައިވާ އެއް ގައުމަކީ އެމެރިކާއެވެ. އެމެރިކާގެ ހުރިހާ ފުލުހުންގެ ޔުނީފޯމްގައި ކެމެރާ ހަރުކޮށްފައި ހުރެއެވެ.\nއޮސްޓްރޭލިއާ، ކެނެޑާ، ސިންގަޕޫރު ފަދަ ގައުމުތަކުގައި ވެސް ފުލުހުންގެ ޔުނީފޯމްގައި ކެމެރަ ހަރުކޮށްފައި ހުރެއެވެ.\nމަރަދޫގައި މުދަލަށް ގެއްލުން ދިން ބަޔަކު ހައްޔަރުކޮށްފި\nދެބެއިންގެ މެދުގައި ހިނގި މާރާމާރީއެއްގައި އެކެއްގެ އަތަށް ކަތުރެއް ހަރައި ޒަހަމްކޮށްލައިފި\nއޮންލައިންކޮށް ފުލުހުންނަށް މައްސަލަތައް ހުށަހެޅޭ ގޮތް ހަދައިފި\nފެބުރުއަރީ 26, 2020 12:55\nވަރަށް ރަނގަޅު ކަމެއް. މޯލްޑިވްސް ޕޮލިސް ސަރވިސް އިން ކުރިއަށް އެޅި ވަރަށް މުހިންމު ފިޔަވަޅެއް ކަމުގައި ދެކެން.\nފެބުރުއަރީ 26, 2020 13:32\nތުނބުޅީގެ ދިގުމިންބަލާފަ ހައްޔަރު ކުރަން ހަރުކަށި ، ޕާޓޭން ފާހަގަކޮށްފަ މަޑުކަށި ކުރުވުން\nފެބުރުއަރީ 26, 2020 13:35\nފަހަތުގައި2ކެމެރާ. ސަޅި.\nފެބުރުއަރީ 26, 2020 13:53\nތީގެންވެސް ފައިދާ ތަކެއް ރައްޔިތުން އަތުން ހޯދަން ކުރިކަމެއް ކަމައް ބެލެވެނީ... އެހެން ގޮތަކައް ބަލާނަމަ ޕޮލިހުންގެ ވާހަކަ ދެއްކުން ރީތި ވާނެކަމަ މިބަލަނީ....ރައްޔިތުން އައް އިޙްތިރާމާ އެކު ވާހަކަ ދައްކަން ދަސްކޮއްދޭން އެބަޖެހޭ ޕޮލިހުންއަށް...\nމޯދީ ކެމެރާ އަޅުވާފަހުންނަނީ ގެރީގަ ގެރިމަސްކާ މުސްލިމުން ހޯދުމައް މޯދީއައް މިކޮމަންޓް އިނގިރޭސި އެނގޭ ކުއްޖަކުޓުވިޓް ކޮއްލާތި\nފެބުރުއަރީ 26, 2020 14:05\nތިވެސް އަންހެނުންގެ މޫނުބަލަންށާ ބޭނުންވާމީހުން ދޫކޮއްލަން ބުނަންވެގެންކުރިކަމެއް ކަމެއްރަގަޅުކުރުމުގެ އެއްވެސް ނިޔަތެއް މިސަރުކާރު ނެތް\nފެބުރުއަރީ 26, 2020 14:07\nކެމެރާ ހަރުކުރަންވީ ފުލުސްއޮފީހު ވެރިންގެ ނިތްކުރީގައި. ނިކަންގިނަ ޖަރީމާތައް ފަޅާއަރާނެ. ދަށްފަންތިއަށްވުރެ މަތީފަންތީގައި ތިބި އޮފިސަރުންގެ ޖަރީމާތައް ގިނަ.\nފެބުރުއަރީ 26, 2020 14:24\nކެމެރާފަދަ އިލެކްްޓްރޯނިކް ޑިވައިސް ތަކުން ދޫކުރާ ރޭޑިޝަން ގެ ސަބަބުން.. ފަހުން ދެރަގޮތެއް ވެދާނެކަމަށް މާހިރުން ލިޔެފައި ހުރޭ.. އެހެންވެއްޖެ ކަމުގައިވާނަމަ.. ތިޔައީ އެހާ ވިސްނުންތެރި ކަމެއްކަމަށް ގަބޫލެއް ނުކުރެވޭ..\nފެބުރުއަރީ 27, 2020 23:42\nކަލޭ ދެން ފޯނުވެސް ނުގެން ގުޅުބަަލަ، އޭގެން މާރޭދިއޭޝަންް ް ބޭރުވާނެ.\nފެބުރުއަރީ 26, 2020 15:37\nމަގުމަތީގައި އުޅޭ ފުލުހުންވެސް އުޅޭތަ؟\nފެބުރުއަރީ 26, 2020 16:48\nތިޔަކުން ވަކި މިހާރު ނުވިކަ މެއް ނުވާނެ. އެހެން ނަ މަ ކޮން މެ ރަށެއްގައި ކަހަލަ ގޮތަކަށް ޕޮލިހުން ތިބެންފެށު މުން ކުށްކުރާ މީހުން މަދު ވީހެއްނު.\nފެބުރުއަރީ 26, 2020 17:14\nބެލެވެނީ އިތުބާރު ނުކުރެވެނީ ކަމަށް.ބާޢާވާތެއް ހިންގާކަށް ފުރުސަތެއް ދޭނެކަމަކަށް ޤަބޫލެއް ނުކުރެވޭ،މީވަރަށް ވާހަކަ.\nފެބުރުއަރީ 26, 2020 17:29\nއެކަަމަކުވާ މިއައްވުރެ ކުޑަ ކެމެރާއެއް ހަމަ ނުލިބުނީތޯ އެވެ. މީ ހީވަނީ ފިލްްމް ކުޅެން އުޅޭ މީހުން ގެންގުޅޭ ވަރު ކެމެރާހެން. ދެން ގޯހެއް ނޫންތާ އަޖުމަބަަލަން ވިއްޔާ އޯކޭ


Aimmila gothun rehab hingan hulhuvaalaifi\nހަނިމާދޫގައި ހުންނަ ޑިޓޮކްސް ސެންޓަރު\nމަސްތުވާތަކެތި ބޭނުންކުރާ މީހުންނަށް ފަރުވާ ދިނުމުގެ ގޮތުން އަމިއްލަގޮތުން ރިހިބިލިޓޭޝަން ސެންޓަރު (ރީހެބް)ތައް ނުވަތަ ޑިޓޮކްސިފިކޭޝަން ސެންޓަރެއް ހިންގުމަށް ޝައުގުވެރިވާ ފަރާތްތަކުން ޕްރޮޕޯސަލް ހުށަހެޅުމުގެ ފުރުސަތު ނޭޝަނަލް ޑްރަން އޭޖެންސީއިން މިއަދު ހުޅުވާލައިފި އެވެ.\nމަސްތުވާތަކެއްޗާއިބެހޭ ގާނޫނުގެ ދަށުން ރީހެބް ނުވަތަ ޑިޓޮކްސިފިކޭޝަން ސެންޓަރުތައް އަމިއްލަ ފަރާތްތަކުން ގާއިމްކޮށް ހިންގުމުގެ ފުރުސަތު ލިބެއެވެ.\nރީހެބްތައް ހިންގުމަށް ޝައުގުވެރިިވާ ފަރާތްތަކަށް އެކަމާ ގުޅޭ މައުލޫމާތު މިމަހުގެ 25 ވަނަ ދުވަހު އެންޑީއޭ ހިންގާ މ. ގްރީންގެއިން ދޭނެއެވެ. އަދި އެފަދަ ތަންތަން ހިންގަން ޕްރޮޕޯސަލް ހުށަހެޅުމުގެ ފުރުސަތު އަންނަ ޖޫން މަހުގެ 24 ވަނަ ދުވަހާ ހަމައަށް ވަނީ ހުޅުވާލައިފަ އެވެ.\nއެންޑީއޭއިން ހުޅުވާލި ފުރުސަތުގެ ދަށުން ބޭނުން ރަށެއްގައި ރީހެބާއި އެފަދަ ތަންތަން ހިންގުމުގެ ފުރުސަތު ލިބޭއިރު އެންޑީއޭއިން މިހާރު ހިންގާ އެފަދަ ތަންތަން ހިންގުމުގެ ފުރުސަތުވެސް އަމިއްލަ ފަރާތްތަކަަށް ދެން ލިބޭނެ އެވެ.\nރާއްޖޭގެ ހަތަަރު ސަރަހައްދެއްގައި ޖުމްލަ ހަތަރު ޑިޓޮޮކްސް ސެންޓަރު ހުރެއެވެ. އޭގެ އިތުރުން ކ. ހިންމަފުށީފައި ރިހިބިލިޓޭޝަން ސެންޓަރަކާއި މަސްތުވާތަކެތި ބޭނުންކުުރުމަށް ފަހު މުޖުތަމައުއަށް ނުކުތުމުގެ ކުރިން ހުނަރުތައް ދަސްކޮށްދިނުމަށް " ހާފްވޭ ހައުސްއެއް" ހުޅުމާލޭގައި ހިންގަ އެވެ.\nއަމިއްލަ ފަރާތްތަކަށް ރީހެބްތައް ހިންގަން ހުޅުވާލިއިރު އެންޑީއޭ އިސްލާހު ކުރަން ގޮވާލައި މަޖިލީހަށް ވަނީ ޕެޓިޝަނެއް ހުށަހަޅަައިފަ އެވެ. މަސްތުވާތަކެއްޗާ ދެކޮޅަށް މަސައްކަތް ކުރާ ޖަމިއްޔާ، "ހޭންޑްސް ޓްގެދާ" އިން ހުށަހެޅި ޕެޓީޝަންގައި ބުނީ އެންޑީއޭއިން އަދިވެސް ގެންގުޅެނީ އެންމެ ކުރީގެ އުސޫލުތަކާއި ނިޒާމްތައް ކަމަށާއި އަދި އެންޑީއޭގެ ވެރިންގެ ނާގާބިލްކަމުން ޒުވާން ޖީލެއް ހަލާކުވެގެންގޮސްފައިވާ ކަމަށެވެ.


3 ނޮވެމްބަރ 1988 – ދިވެހިން ބިރުގަންނަވާލި ބަޑި ބުރާސްފަތި! – Faanooz\n3 ނޮވެމްބަރ 1988 – ދިވެހިން ބިރުގަންނަވާލި ބަޑި ބުރާސްފަތި!\nNovember 3, 2018 | އީމާ ވަހީދު\nނަސްރުގެ ދުވަހަކީ 1988 ވަނަ އަހަރުގެ ނޮވެމްބަރު މަހުގެ3ވަނަ ދުވަހު އުދުވާނީ ހަމަލާގައި ޝަހީދުވެގެން ދިޔަ އަބުޠާލުންގެ ޒިކުރާ އާކުރުމުގެ މަތިވެރި މަގުސަދުގައި ފާހަގަ ކުރަމުން އަންނަ ދުވަހެކެވެ. ނޮވެމްބަރ މަހުގެ3ވަނަ ދުވަހަކީ ދިވެހިން ހާއްސަކޮށް މާލޭގެެ ރައްޔިތުން މި ފަހުގެ މާޒީއެއްގައި ކުރިމަތިލި އެންމެ ބިރުވެރި ދުވަހެވެ. ހަމަ ހިމޭންކަމާއި އަމާންކަމުގެ ތަންމައްޗެއްގައި ފުން ނިންޖަކުން ނިދާލާފައި ތިބި މާލޭގެ ރައްޔިތުންނަށް ނޮވެމްބަރު މަހުގެ3ވަނަ ދުވަހުގެ ފަތިސްވީ ބަޑީގެ ގަދަފަދަ އަޑުތަކުނެް ކަންފަތްތައް ފަޅަމުންނެވެ.\n3 ނޮވެމްބަރުގެ އުދުވާނީ ހަމަލާއަށް ކުޑަ ގޮތަކަށް ބަލައިލަމާ ހިންގަވާށެވެ.\nމާލެ އައުމަށްޓަކައި ދުޝުމިނުން ލަންކާގެ މުއްލިކުލަމުން ފުރީ އޮކްޓޫބަރު މަހުގެ 29 ވަނަ ދުވަހެވެ. ފަސް ދުވަސް ކަނޑުމަތީގައި ހޭދަކުރުމަށް ފަހު ދުޝުމަނުންނަށް މާލެ އާދެވުނީ ނޮވެމްބަރު މަހުގެ ތިންވަނަ ދުވަހުގެ ފަތިހުގެ ވަގުތެއްގައިއެވެ. އެއީ 870 ކިލޯމީޓަރު ދިގު ރާސްތާއަކަށް ފަހެވެ. އެމީހުން މާލެ އަރައި ކުޑަ ހިނދުކޮަޅެއްގެ ތެރޭގައި މާލޭގެ ހަމަހިމޭންކަން ބަޑީގެ އަޑުތަކާއި އެކީ ނާމާން ކޮށްލިއެވެ. އެ ހަމަލާގައި ދުޝުމަނުންގެ އެންމެ އިސް މީހަކަށް ހުރީ ހެންވޭރު އަބްދުﷲ ލުތުފީއެވެ.\n80 އެއްހާ އަދުއްވުން ހިމެނޭ މި ގުރޫޕުގެ ފުރަތަމަ އަމާޒަކަށް ވީ ބަންޑާރަ ކޮށީގެ މައި ދޮރާއްޓެވެ. އެދޮރާށީގައި ފޯރިމަރަން ހުރި އެެއް ބޭކަލަކީ ޝަހީދު ހުސެއިން އާދަމެވެ. ދެފަރާތުގެ ދެމެދުގައި އެދުވަަހު ވަނީ ބަޑީގެ ވަރުގަދަ ހަމަލާތަކެއް ބަދަލުކުރެވިފައެވެ. އެދުވަހު ދުޝްމިނުން ވަނީ ރާއްޖޭގެ އިސްވެރިން ރަހީނުކުރުމަށް ރާވާފައެވެ. އެކަން ކާމިޔާބު ނުވިނަމަވެސް ދުޝުމަނުން ވަނީ ދިވެހިން ތަކެއް ރަހީނު ކޮށްފައެވެ. ރަހީނު ކުރި ދިވެހިން ސަލާމަތް ކޮށް އަދުއްވުން އަތުލައިގަނެވުނީ އިންޑިއާ ސިފައިންގެ އެހީތެރިކަމާއި އެކުގައެވެ.\nނޮވެމްބަރ3ގެ އުދުވާނީ ހަމަލާގައި ޝަހީދުވި ދިވެހި ސިފައިން – ފޮޓޯ؛ ގޫގުލް\nދުޝްމަނުންގެ ހަމަލާތައް ނިމުނު އިރު ސިފައިންގެ އަށް ބޭކަލުންނާއި އާއްމުންގެ 11 މީހުން ޝަހީދުވެގެން ދިޔައެވެ. އެގޮތުން ޝަހީދުވެގެން ދިޔަ ސިފައިންނަކީ ޝަހީދު ކޯޕްރަލް ހުސެއިން އާދަމް، ޝަހީދު ލެފްޓިނަޓް ކުޑަނެވި ތުއްތު މަނިކު، ޝަހީދު ކޯޕްރަލް މުހައްމަދު ހަސަން، ޝަހީދު ކޯޕްރަލް މުހައްމަދު އިބްރާހިމް، ޝަހީދު ސާރޖަންޓް އާދަމް ނަސީރު، ޝަހީދު ކޯޕްރަލް ހުސެއިން މުހައްމަދު، ޝަހީދު ކޯޕްރަލް ﷲއަބްދު ޒާހިދު އަދި ޝަހީދު ސާރޖަންޓް ކުޑަ އާދަމް ތުއްތު އެވެ.\n“ކިޔާ ދޫތަކުންމީ ޝުކުރުވެރި ތަރާނާ، ޝަހީދުންގެ ޒިކުރާގެ މަތިވެރި ފަސާނާ،\nހިޔާފެތުރިއެ ރީތި މިނިވަން އަމާނާ، ފިދާކޮށް ވަޠަނަށްޓަކައި ރޫހު ޖާނާ….”


ބިމަކީ ވަށް އެއްޗެއްތަ؟2– Ilm\nބިމަކީ ވަށް އެއްޗެއްކަމުގެ ދަލީލު:\n﴿خَلَقَ السَّمَاوَاتِ وَالْأَرْضَ بِالْحَقِّ يُكَوِّرُ اللَّيْلَ عَلَى النَّهَارِ وَيُكَوِّرُ النَّهَارَ عَلَى اللَّيْلِ…﴾ [سورة الزمر ٥]\nމާނައީ: “އެއިލާހު އުޑުތަކާއި ބިން ޙައްޤުގޮތުގައި ހެއްދެވިއެވެ. އެއިލާހު ދުވާލުގެ މައްޗަށް ރޭގަނޑު އޮޅާލައްވަތެވެ. އަދި ރޭގަނޑުގެ މައްޗަށް ދުވާލު އޮޅާލައްވަތެވެ…”\nއިބްނު ޙަޒުމް އާއި އެނޫން ބޭފުޅުން މިއާޔަތުން ދަލީލު ނަންގަވައެވެ.\nއަދި އައްޝައިޚް އިބްނު ޢުޘައިމީން رحمه الله ވިދާޅުވެފައިވެއެވެ.\n“ޤުރުއާނާއި މިދުނިޔޭގައި ކަންހިނގާގޮތާ އަދި ޢިލްމުގެ އަހުލުވެރިންގެ ބަސްތަކުން ދުނިޔެއަކީ ވަށް އެއްޗެއްކަމަށް ދަލީލު ކޮށްދެއެވެ. ޤުރުއާނުގެ ދަލީލާމެދު ދަންނައެވެ. ﷲ ތަޢާލާ ވަޙީކުރެއްވިއެވެ.\n﴿…يُكَوِّرُ اللَّيْلَ عَلَى النَّهَارِ وَيُكَوِّرُ النَّهَارَ عَلَى اللَّيْلِ…﴾ [سورة الزمر ٥]\nމާނައީ: “… އެއިލާހު ދުވާލުގެ މައްޗަށް ރޭގަނޑު އޮޅާލައްވަތެވެ. އަދި ރޭގަނޑުގެ މައްޗަށް ދުވާލު އޮޅާލައްވަތެވެ…”\nتكوير އަކީ އެއްޗެއް އޮޅާލުމެވެ. ފަގުޑި އޮޅާލާ ފަދައިންނެވެ. ބިން މަތީ ރޭގަނޑާއި ދުވާލު ވިދިގެން އަންނަކަމީ އެނގިގެންވާ ކަމެކެވެ. މިއިން އެނގިގެންދަނީ ބިމަކީ ވަށް އެއްޗެއްކަމެވެ. އެހެނީ އެއްޗެއްގެ ވަށައިގެން ތިބާ އެއްޗެއް އޮޅާލުމުން، އެ އެއްޗަކީ ވަށް އެއްޗަކަށްވުން ލާޒިމުވެއެވެ. އެއެއްޗަކީ ބިން ކަމުގައިވުމުން ބިމަކީ ވަށް އެއްޗެއްކަން ދޭހަވެއެވެ.\nދުނިޔޭގައި ކަންހިނގާ ގޮތުން މިކަން ޘާބިތުކޮށްދޭނެ ދަލީލާމެދު ދަންނައެވެ. ފަހެ މިޘާލަކަށް، މީހަކު ޖިއްދާއިން ހުޅަނގަށް ދަތުރުކުރާނަމަ، އޭނާ ޖިއްދާއަށް އެނބުރި އަންނާނީ އިރުމަތީ ފަރާތުންނެވެ. އެއީ ސީދާ ރޮނގަކަށް ދަތުރުކުރާނަމައެވެ. މިއީ ދެމީހަކު ޚިލާފުވާނެ ކަމެއް ނޫނެވެ.\nޢިލްމުގެ އަހުލުވެރިންގެ ބަސްފުޅުތަކާމެދު ދަންނައެވެ. އިރުމަތީފަރާތުގައި އިރު އޮއްސުނު ވަގުތު މީހަކު މަރުވިނަމަ، އަދި އެހެން މީހަކު ހުޅަނގު ފަރާތުގައި އިރު އޮއްސުނު ވަގުތު މަރުވިނަމަ އެދެމެދުގައި ވަގުތު ތަކެއް ވެއެވެ. ފަހެ، ހުޅަނގު ފަރާތުގައި އިރު އޮއްސުނު ވަގުތު މަރުވި މީހާއަށް އިރުމަތީ ފަރާތުގައި އިރު އޮއްސުނު ވަގުތު މަރުވި މީހާގެ ފަރާތުން ވާރުތަ ކުރާނެއެވެ. އެއީ އޭނާގެ ވާރުތަވެރިއެއްކަމުގައި ވާނަމައެވެ. ފަހެ، މިކަމުން ދަލީލު ކޮށްދެނީ ބިމަކީ ވަށް އެއްޗެއްކަމެވެ. އެހެނީ ބިމަކީ ސީދަލަށް އޮތް އެއްޗެއްނަމަ ހުރިހާ ފަރާތަކަށް އެއް ވަގުތެއްގައި އިރު އޮއްސުން ލާޒިމުވާނެއެވެ. މިކަން މިގޮތަށް ޘާބިތުވުމުން އެއްވެސް މީހަކަށް އިންކާރެއް ނުކުރެވޭނެއެވެ. މިކަމާ ﷲ ތަޢާލާ ވަޙީކުރައްވާފައިވާ އަންނިވި ބަސްފުޅާ ފުށުއެރުމެއް ނުވެއެވެ.\n﴿أَفَلَا يَنظُرُونَ إِلَى الْإِبِلِ كَيْفَ خُلِقَتْ  وَإِلَى السَّمَاءِ كَيْفَ رُفِعَتْ  وَإِلَى الْجِبَالِ كَيْفَ نُصِبَتْ  وَإِلَى الْأَرْضِ كَيْفَ سُطِحَتْ ﴾ [سورة الغاشية]\nމާނައީ: “ފަހެ، ޖަމަލު ހައްދަވާފައިވަނީ ކޮންފަދައަކުން ކަމާމެދު އެއުރެން ޖަމަލަށް ނުބަލަނީ ހެއްޔެވެ. (17) އަދި އުޑު އުފުއްލަވާފައިވަނީ ކޮންފަދައަކުން ކަމާމެދު އެއުރެން އުޑަށް ނުބަލަނީ ހެއްޔެވެ. (18) އަދި ފަރުބަދަތައް ކޮޅަށް ނަންގަވާފައިވަނީ ކޮންފަދައަކުން ކަމާމެދު އެއުރެން ފަރުބަދަތަކަށް ނުބަލަނީ ހެއްޔެވެ. (19) އަދި ބިން ފަތުރުއްވާފައިވަނީ ކޮންފަދައަކުން ކަމާމެދު އެއުރެން ބިމަށް ނުބަލަނީ ހެއްޔެވެ. (20)”\nއެހެނީ ބިމަކީ ނިސްބަތުން ބޮޑު އެއްޗަކަށްވުމުން، ކައިރި ހިސާބަކުން އޭގެ ވަށްކަން ނުފެންނާނެއެވެ. ފަހެ، ފެންނަފެނުމަށް ބިންވަނީ ފަތުރާލެވިފައެވެ. އެތަނުގައި ދިރިއުޅުމަށް ޖެހިލުންވާފަދަ ކަމެއް ނުފެނެއެވެ. މިކަމުން އެއީ ވަށް އެއްޗެއްކަން ނަފީ ނުކުރެއެވެ. އެހެނީ އެއީ އޭގެ ޒާތުގައި ވަރަށް ބޮޑު އެއްޗެކެވެ. ނަމަވެސް ބުނެވޭގޮތުން ބިމަކީ ހުރިހާ ފަރާތަކުން އެއްވަރަށް ވަށް ބުރަށް އޮތް އެއްޗެއް ނޫނެވެ. ނަމަވެސް އުތުރާއި ދެކުނުން ވަނީ ކުޑަކޮށް އުފުލިފައެވެ. އެބައިމީހުން ބުނާ ގޮތުން ބިންވަނީ ބިހެއްގެ ބައްޓަމަށެވެ. އެބަހީ: ބިހެއް ފަދައިން އުތުރާއި ދެކުނުން ކުޑަކޮށް އުފުލިފައެވެ.” [فتاوى نور على الدرب]\nމިކަމުން އެނގެނީ ބިމަކީ ވަށް އެއްޗެއްކަމެވެ. ބިހެއްގެ ބައްޓަމަށް ވުމުން އެކަން ނަފީއެއް ނުވެއެވެ. އަދި އެއީ ސީދަލަށް އޮތް އެއްޗެއްކަމުގެ ބާޠިލު ބުނުމަކީ ކަނީސާގެ (ޗާޗުގެ) ޢަޤީދާއެކެވެ. އަދި އެހެންކަމުން އެބައިމީހުން ޢިލްމުވެރިންގެ ތެރެއިން ބިމަކީ ވަށް އެއްޗެއްކަމުގައި ބުނި މީހުންނަށް ލަޢުނަތްދީ އަންދާލިއެވެ. [العلمانية نشأتها وتطورها (1/130)]


Fihaara tha hulhuvaa fai behetteynee haveeru4jahan dhen - AO News\nމާލެ ސަރަަހްދުގައި ކޮވިޑް19 ފެތުރުން ހުއްޓުވުމަށްޓަކައި އަޅަމުންދާ ފިޔަވަޅުތަކުގެ ދަށުން، މިއަދުން ފެށިގެން އަންނަ ބުރާސްފަތިދުވަހާއި ހަމައަށް ފިހާރަތައް ހުޅުވާފައި ބެހެއްޓޭނީ ކޮންމެ ދުވަހެއްގެ ވެސް ފަތިހު 5:00 އިން ހަވީރު 4:00 އަށް ކަމަށް އިކޮނޮމިކް މިނިސްޓްރީން ހަމަޖައްސައިފި އެވެ.\nމިއަދު އިކޮނޮމިކް މިނިސްޓްރީން ނެރުނު އިއުލާނުގައި ބުނީ، މުދާ ވިއްކާ ތަންތަން ހުޅުވައިގެން އާންމުންނަށް ހިދުމަތް ދެވޭނީ ފަތިހު 5:00 އިން ހަވީރު 4:00 އަށް ކަމަށެވެ. މި ބަދަލު ގެނަައި ނަމަވެސް ފުލުހުންގެ ހުއްދައާއެކު، ހަވީރު 4:00 ކުން ދަންވަރު 12:00 އާއި ހަމައަށް ޑެލިވަރީގެ ހިދުމަތް ދެވޭނެ ކަމަށެވެ. އަދި ކޮވިޑުން ރައްކާތެރިވާން އެޗްޕީއޭ އިން އެކުލަވައިލާފައިވާ ގައިޑްލައިންތަކަށް ހުރިހާ ފަރާތްތަކުންވެސް އަމަލު ކުރުމަށް އެ މިނިސްޓްރީން ވަނީ އެދިފައެވެ.\nމާލެ ސަރަހައްދުގައި ކޮވިޑް19 އަށް ގިނަ ބަޔަކު ޕޮޒިޓިވްވަމުން އަންނައިރު، ބަލި ކޮންޓްރޯލުކުރުމަށް އެޗްޕީއޭ އިން ވަނީ ރައްކާތެރިކަމުގެ ގޮތުން ގިނަ ފިޔަވަޅުތަކެއް އަޅާފައެވެ. މި ގޮތުން މާލެ ސަރަހައްދުގައި ހަވީރު 4ކުން ފެށިގެން ފަތިހު ހަތަރަކަށް ކާފިއު ވަނީ އިއުލާންކޮށްފައެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭކޮވިޑްކޮވިޑް ރާއްޖޭގެ ހާލަތުއެކޮނޮމިކް މިނިސްޓްރީ


Salzburg Balikoh Bayern Evvanaiga Hamajehilaifi - Vaguthu\nޔުއެފާ ޗެމްޕިއަންސް ލީގުގެ ގްރޫޕް އޭގައި އޮސްޓްރިއާގެ ސަލްޒްބާގް ބަލިކޮށް ޖަރުމަނުގެ ބަޔާން މިއުނިކް ތާވަލުގެ އެއްވަނައިގައި ލީޑު ފުޅާކުރިއިރު ސްޕެއިންގެ އެތްލެޓިކޯ މެޑްރިޑާއި ރަޝިއާގެ ލޮކޮމޮޓިވް މޮސްކޯ މެޗު އެއްވަރުވެގެން ނިމިއްޖެއެވެ.\nބަޔާންގެ ދަނޑުގައި ކުޅުނު މެޗު އެ ޓީމު ކާމިޔާބުކުރީ 3-1 ގެ ނަތީޖާއަކުންނެވެ. މުޅި މެޗު ކަހަލަ ގޮތަކަށް ކޮންޓްރޯލްކޮށްގެން ކުޅުނީ ބަޔާން އެވެ.\nމެޗުގައި ބަޔާންގެ ފުރަތަމަ ލަނޑު ކާމިޔާބުކޮށްފައިވަނީ މެޗުގެ 43 ވަނަ މިނެޓުގައެވެ. މި ލަނޑު ލެވަންޑޮސްކީ ކާމިޔާބުކޮށްފައިވަނީ ތޯމަސް މުލާގެ އެހީތެރިކަމާއެކުގައެވެ. މެޗުގެ ފުރަތަމަ ހާފު މި ނަތީޖާގައި އޮވެ ނިމުނުއިރު ދެވަނަ ހާފުގެ 52 ވަނަ މިނެޓުގައި ކިންގްސްލީ ކޯމަން ވަނީ ބަޔާނަށް ލީޑު ފުޅާކޮށްދީފައެވެ. އަދި އެ ޓީމުގެ ތިންވަނަ ލަނޑު ލެރޯއި ސާނޭ ކާމިޔާބުކުރީި 68 ވަނަ މިނެޓުގައެވެ.\nސާލްސްބާގްގެ ހަމައެކަނި ލަނޑު ކާމިޔާބުކޮށްފައިވަނީ 73 ވަނަ މިނެޓުގައި މާގިމް ބެރިޝާއެވެ. މި މެޗުގައި ބަޔާންގެ ދެ ކުޅުންތެރިނަަށް ވަނީ ކާޑު ދައްކާފައެވެ. މީގެތެރެއިން މެޗުގެ 66 ވަނަ މިނެޓުގައި ދެވަނަ ރީނދޫ ކާޑު ހަމަވެގެން މާކް ރޯކާއަށް ވަނީ ރަތްކާޑެއް ދައްކާފައެވެ. ދެން އެ ޓީމުން ކާޑުދައްކާފައިވަނީ މެނުއަލް ނޯޔާއަށެވެ.\nއެތްލެޓިކޯގެ ދަނޑުގައި އެތްލެޓިކޯ މެޑްރިޑާއި ލޮކޮމޮޓިވް މޮސްކޯ މެޗު ނިމުނީ ދެޓީމުންކުރެ ޓީމަކަށް ލަނޑެއް ނުޖެހެއެވެ. ނަމަވެސް މެޗުގެ 68 ވަނަ މިނެޓުގައި ކޯކޭ ވަނީ ހަތަރުދަނޑިން އެތެރަށް ބޯޅަ ފޮނުވާލާފައެވެ. ނަމަވެސް ވީއޭއާރު ބެލުމަށްފަހު ރެފްރީ ނިންމީ އެއީ ޕެނަލްޓީއެއް ނޫންކަމަށެވެ.\nމި ނަތީޖާތަކާއެކު ބަޔާން މިއުނިކް ތާވަލުގެ އެއްވަނައިގައި އޮތީ މިހާތަނަށް ކުޅުނު ހުރިހާ މެޗެއްވެސް ކާމިޔާބުކޮށްގެން 12 ޕޮއިންޓާއެކުއެވެ. ދެވަނައިގައި އެތްލެޓިކޯ މެޑްރިޑް5ޕޮއިންޓާއެކު އޮތްއިރު ތިންވަނައިގައި ލޮޮކޮމޮޓިވް މޮސްކޯ އޮތީ3ޕޮއިންޓާއެކު އެވެ. އަދިި ފުލުގައި ސާލްޒްބާގް އޮތީ އެއް ޕޮއިންޓާއެކު އެވެ.


Gasim Ge Hayaaihpulhuge Mahchah Filmeh Ufahdhanee\nޖުމްހޫރީ ޕާޓީއަށް ކޮޕީ އިއްސެ ސޮއި ކުރެއްވުމަށްފަހު، ގާސިމް އިބްރާހިމާއި ފޯމު ހަވާލުކުރައްވަނީ؛ ފޮޓޯ ވީ ނިއުސް\nގާސިމްގެ ހަޔާތްޕުޅުގެ މައްޗަށް ފިލްމެއް އުފައްދަނީ\n15 އޮކްޓޯބަރ 2021 - 20:43:31\nމަޝްހޫރު ވިޔަފާރިވެރިޔާ އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ހަޔާތްޕުޅުގެ މައްޗަށް ފިލްމެއް ހަދަން ނިންމާ އެކަން އިއުލާނުކޮށްފި އެވެ\nއެކަން އިއުލާނުކޮށްފައިވަނީ ގާސިމްގެ އަމިއްލަފުޅު ޓީވީ، ވީޓީވީން ގެނެސްދިން ޕްރަގްރާމެއްގައި މަޝްހޫރު ފިލްމީ ތަރި އަދި ޖުމްހޫރީ ޕާޓީގެ އޯޑިއޯ/ވީޑިއޯ ސްކޮޑްގެ ކޯ ޗެއާ އިސްމާއީލް ރަޝީދު (ކޮޕީ އިއްސެ) އެވެ.\nކޮޕީ އިއްސެ ވިދާޅުވީ މިދިޔަ އަހަރުން ފެށިގެން އެކަމުގެ މަޝްވަރާތައް ކުރަމުންދާ ކަމަށެވެ. އަދި ގާސިމްގެ ހަޔާތްޕުޅާ ގުޅޭ ފިލްމުގެ މަަސައްކަތް ކުރިއަށް ގެންގޮސް ވަރަށް ފެންވަރު ރަނގަޅު އުފެއްދުމެއް އާންމުންނާ ހަމައަށް ގެނެސްދޭނެ ކަމަށެވެ.\nއޭނާ ވިދާޅުވީ ގާސިމްގެ ހަޔާތްޕުޅަކީ އިބުރަތުން ފުރިފައިވި ދިރިއުޅުމެއް ކަމަށާއި އެއީ ދައުލަތުގެ އަރުޝީފުގައި ރައްކާކުރަން ޖެހޭ މައުލޫމާތުތަކެއް ކަމަށެވެ. އެގޮތުން ގާސިމްގެ ހިދުމަތަކީ ދައުލަތުގެ ވެރިންނާއި މުޅި ދިވެހި ރައްޔިތުންވެސް ހެކިވާނެ ހިދުމަތެއް ކަމަށެވެ. އެހެންކަމުން އެއީ އަންނަން އޮތް ޖީލުތަކަށް ފޯރުކޮށްދޭންޖެހޭ މައުލޫމާތުތަކެއް ކަމަށްވެސް ވިދާޅުވިއެވެ.\n"އިރާދަ ކުރެއްވިއްޔާ އެ މަސައްކަތް ކުރާނަން. އަދި ހަދާނީވެސް އާދައިގެ ގޮތަކަށް ނޫން. އިންޓަނޭޝަނަލް ފެންވަރުގައި ހަދާނީ އިރާދަކުރެއްވިއްޔާ،" އިއްސެ ވިދާޅުވިއެވެ.\nކޮޕީ އިއްސެ ޖުމްހޫރީ ޕާޓީއާއި ގުޅިވަޑައިގަތީ، 2019 ވަނަ އަހަރުގެ ނޮވެމްބަރ 19 ވަނަ ދުވަހުގެ ރޭ، ޖުމްހޫރީ ޕާޓީގެ މައި މަރުކަޒުގައި ބޭއްވި "އެންމެންގެ ޖުމްހޫރީ ޕާޓީ - ޤައުމީ ވިންދު" ޖަލްސާގައެވެ.\nއެ ރަސްމިއްޔާތުގައި ވާހަކަފުޅު ދައްކަވަމުން، އިއްސެ އެރޭ ވިދާޅުވީ، ސޮފްޓް ޕަވަރ އަކީ ހަމައެކަނި ޢިލްމާއި ޙިލްމު އުގެނުން ނޫން ކަމުށާއި، ނަމަވެސް އޭގެ ބޭނުން ހިފައިގެން ރައްޔިތުންނާއި ޤައުމަށް އިޚުލާޞްތެރިކަމާއި އެކު މަސައްކަތް ކޮށްދިނުން ކަމަށެވެ. އެހެންވީމާ އެގޮތަށް މަސައްކަތްކުރައްވާ ބޭފުޅެއްގެ ފަހަތުގައި މަސައްކަތް ކުރެއްވުމަކީ ލިބިވަޑައިގަންނަވާ އުފަލެއް ކަމަށާއި އެކަމުގައި ހިތްވަރާއި އެކު މަސައްކަތް ކުރައްވާނެ ކަމަށެވެ. އަދި ޤާސިމް ފަދަ ބޭފުޅަކު ދިވެހި ރައްޔިތުންނަށްޓަކައި ޤުރުބާނީތަކެއް ވެވަޑައިގަންނަވާއިރު އެމަނިކުފާނުގެ އަތްޕުޅުގައި ހިފާނެ ބަޔަކުވެސް ތިބެން ވާނެ ކަމަށެވެ.\nކޮޕީ އިއްސެގާސިމް އިބްރާހިމް


ސްމާޓްފޯނުން ރޭގަނޑު އުޑުގެ ފޮޓޯ ނަގާނެ ގޮތް! - Tech News Maldives\nސްމާޓްފޯނުން ރޭގަނޑު އުޑުގެ ފޮޓޯ ނަގާނެ ގޮތް!\nއަޙްމަދު އަޙްސަން • 02 ނޮވެމްބަރު 2021\nސްމާޓްފޯން އެސްޓްރޮފޮޓޯގްރަފީ ގެ މަސައްކަތް އެއްވެސް އިރެއްގައި އާދައިގެ ގޮތަކަށް ކޮށްފައި އެބަހުރި ހެއްޔެވެ؟ ގިނަ މީހުން ހީކުރާގޮތުން ހަނދު، މިލްކީވޭ އަދި ނޯދަން ލައިޓްސް އިން ފެންނަ އަޖައިބުކުރަނިވި ފޮޓޯތައް ނަގަން، ޓްރައިޕޮޑް އަދި އަގުބޮޑު ލެންސް އާއި އެންމެ ރަނގަޅު އެއް ކެމެރާ ބޭނުންވާނެ ކަމަށެވެ. ދާދި ފަހަކާ ޖެހެންދެން ވެސް އެއީ ހަމަ އެގޮތަށް މެނުވީ ނުވާނެ ކަމެއް ނަމަވެސް ސްމާޓްފޯންތަކުގެ ސެންސަރުތަކާއި ޕްރޮސެސިން ޕަވާ މިހާރު ކުރިއަރާފައިވާ މިންވަރު މިވަނީ ތަރިތަކާއި އުޑު އަތްފޯރާ ފަށަށް ގެނެސްފައެވެ.\nސްމާޓްފޯނުން ރޭގަނޑު އުޑުގެ ފޮޓޯނަގަން ފެށުމުގެ ކުރިން ވިސްނާލަން ޖެހޭ ބައެއް ކަންކަން ހާއްސަކޮށް އަލަށް ފަށާ މީހުންނަށް އެގެން އެބަޖެހެއެވެ. ސްމާޓްފޯންތަކާ އެކު ބޭސިކް ނައިޓް ސްކައި ފޮޓޯގްރަފީ އަކީ މި ވަގުތަށް އެންމެ ފަހުގެ ފްލެގްޝިޕް ސްމާޓްފޯނުތަކުގެ ވެރިފަރާތްތަކަށް ހާއްސަ ވެފައިވާ ފޮޓޯގްރަފީ އެކެވެ. މި ލިޔުމުގައި ދައްކާނީ އެޕަލް، ސެމްސަންގް، ވާވޭ އަދި ގޫގަލް ފަދަ އެންމެ އަގުބޮޑު މޮޑެލްތަކުގެ ވާހަކަ އެވެ.\nގިނަ ސްމާރޓްފޯން ތަކަކައި މިހާރު ވަރަށް ޒަމާނީ އަދި އެހާމެ ވަރުގަދަ ޓެކްނޮލޮޖީތަކެއް ހިމެނޭ ޑިވައިސްތަކެކެވެ. ކެމެރާގެ ސެންސަރުތައް ވަރަށް ބޮޑަށް ރަނގަޅުވެފައި، ސެންސަރުތަކުގެ ނޮއިސް ކޮންޓްރޯލްވެފައިވާކަން ފާހަގަކޮށްލެވެއެވެ. ވަރަށް ގިނަ ސްމާޓްފޯންތަކުގައި ފާސްޓް ލެންސްތަކެއް ވެސް އެބަހުރިއެވެ. ނަމަވެސް، ސްމާޓްފޯނަކުން ބައެއް ނައިޓް ސްކައި ފޮޓޯގްރަފީ އަށް ހާއްސަކޮށް ކުޑަ ޓްރައިޕޮޑެއް އަދި އެކަމަށް ހާއްސަ އެޕްލިކޭޝަންތައް ބޭނުން ވެެއެވެ.\nފޮޓޯ ނަގާއިރު ފޯނު ސްޓެޓިކްކޮށް ބެހެއްޓުން\nރޭގަނޑުގެ އުޑުގެ ފޮޓޯނަގަން ބޭނުން ނަމަ، އެއީ ނޯދަން ލައިޓްސް ނުވަތަ މިލްކީ ވޭ ކަމުގައި ވިޔަސް، ވިސްނަންވީ ފޯނަށް ޓްރައިޕޮޑް އެޑަޕްޓަރެއް ލިބޭތޯ، ނުވަތަ ކޮންމެވެސް އެއްޗަކަށް އެހީގައި ނުގުޑޭގޮތަށް ފޯނު ބަހައްޓާށެވެ. ރޭގަނޑުގެ ނަގާ އުޑުގެ ވައިޑް އޭންގަލް ފޮޓޯތަކަށް ދިގު އެކްސްޕޯޝާ އެއް ބޭނުންވެއެވެ. ސްމާޓްފޯން ލޮޅުން ނާންނަގޮތަށް ހިފަހައްޓަން ޖެހޭނެއެވެ. މިކަމުގައި ބޮޑު ހޭދައެއް ކުރާކަށް ނުޖެހޭނެއެވެ. އަގުހެޔޮ، ކުޑަ ޓްރައިޕޮޑެއް އަދި ސްމާޓްފޯން ހޯލްޑަރެއްވެސް ވަރަށް ރަނގަޅު ވާނެއެވެ.\nސްމާޓްފޯން އެއްހަމައެއްގައި ހިފެހެއްޓުމަށް ފަހު ސްކްރީނުގެ ޝަޓަރ ބަޓަން އަށް ފިތާލުމުން ވައިބްރޭޝަންއެއް އައުމަކީ އެކަށީގެންވާ ކަމެކެވެ. އޭގެ ބަދަލުގައި ބްލޫޓޫތު ރިމޯޓް ނުވަތަ ސްމާޓްފޯންގެ ވޮއިސް އެސިސްޓެންޓް ބޭނުން ކުރާށެވެ. ޕިންޗެއްގައި 10 ސިކުންތުގެ ޝަޓަރ ޑިލޭއެއް ވެސް ބޭނުން ކުރެވިދާނެ އެވެ. އެއީ ގްރޫޕް ފޮޓޯ ނެގުމުގައި މީގެ ކުރިން ވެސް ބޭނުންކޮށްފައިވާ ފީޗާއެކެވެ.\nސްމާޓްފޯން ކެމެރާތަކުގައި 'ނައިޓް މޯޑް' އުޅޭތާ މިހާރު އަހަރުތަކެއް ވެއްޖެއެވެ. ކޮންމެވެސް ވަރަކަށް ހަނދުވަރުދެނަމަ ސްމާޓްފޯނުތަކުން މިހާރު ވަރަށް ރަނގަޅު ފޮޓޯތައް ނެގޭނެ އެވެ. އެކަންކުރަނީ އަލިކަމަށް އެންމެ ބޮޑަށް އަހުލުވެރިވެފައިވާ ބޮޑެތި ސެންސަރުތަކުގެ އެހީގައެވެ. އެހެންނަމަވެސް އެއްވެސް އައްޔެއް ނެތިއްޔާ ދެން ހާދާނީ ކިހިނެއްތޯއެވެ؟\nއަލިކަމެއް ނެތްކަން ސްމާޓްފޯނަށް ދެނެގަނެވޭއިރު އޮޓޮމެޓިކުން އެކަށީގެންވާ ސެޓިންގްސް ހެދޭނެއެވެ. 'ނައިޓް މޯޑް' އަކީ ކޮންމެހެން ވެސް ދިގު އެކްސްޕޮޒަރ ފޮޓޯ ނެގުމަށް މުހިންމު ފީޗާއެވެ. މި ފީޗާގެ އެހީގައި ތިރީސް ސިކުންތުތެރޭގައި މިލްކީ ވޭ ގެ ޗާލު ފޮޓޯ ނެގިދާނެއެވެ.\n'ނައިޓް މޯޑް' ހުންނަ ސްމާޓްފޯންތަކުން އައިއެސްއޯ އަދި ޝަޓަރ ސްޕީޑް ސެޓް ކޮށްލެވޭނެ ފަދަ މެނުއަލް ސެޓިންތައް ވެސް ހުރެއެވެ. 'ނައިޓް މޯޑް' ފޯނުގައި ނެތްނަމަ، ނުވަތަ ކޮންޓްރޯލެއް ބޭނުންނަމަ، އެޕަލް ކެމެރާ+2 އަދި އެންޑްރޮއިޑް އަށް ކެމެރާ އެފްވީ-5 ފަދަ ކެމެރާ އެޕްތައް ވެސް އެބަހުރި، އެއީ ފަހުން ފޮޓޯ އެޑިޓްކުރަން ވިޔަސް ބޭނުން ކުރެވިދާނެ އެޕްތަކެކެވެ.\nމިއަދު ސްމާޓްފޯނުތަކާ ބެހޭ ގޮތުން އެންމެ ބޮޑު އެއް ކަމަކީ ފޮޓޯގްރާފަރުންނާ ދިމާއަށް މާކެޓްކޮށް ފޯނު ބާޒާރަށް ނެރުމެވެ. ފޮޓޯގްރާފަރުންނަށް ބޭނުންވާ ރޯ ޑޭޓާ ލިބެންހުރުމެވެ. ގިނަ ފަހަރަށް ޑީއެންޖީ ފައިލްތަކެއްގެ ގޮތުގައި ރިކޯޑްކުރާ ރޯ ފޮޓޯތަކުގައި ޖޭޕީއީޖީ ފައިލްތައް ނުވަތަ ކޮމްޕްރެސްކޮށްފައިވާ ފައިލްތަކަށް ވުރެ ކުލައިގެ މައުލޫމާތު ގިނައެވެ. އެހެންކަމުން ފަހުން ކޮމްޕިއުޓަރުގައި އެ ފޮޓޯތައް ޕްރޮސެސް ކުރާއިރު ފެންނަނީ ވަރަށް ގިނަ ޝޭޑްސް، ހިޔަނި، ހައިލައިޓްސް އާއި އެކުއެވެ. އަދި ފޮޓޯގެ އަނދިރި ނުވަތަ އަލިގަދަ ސަރަހައްދުތައް ކޮމްޕްރެސްޑް ފޮޓޯއަކުން ކުރެވޭވަރަށް ވުރެ ބޮޑަށް މި ފައިލްްސް ތަކުން ރިކަވާ ކުރެވޭނެއެވެ.\nސްމާޓްފޯން ކެމެރާގެ އޮޕްޝަންތަކަށް ބަލާލަމާ ހިނގާށެވެ. ކެމެރާ އެޕްގެ 'މޯ' ނުވަތަ 'ލައިޓް ޕެއިންޓިން' ގެ ދަށުން – އަދި 'ސްޓާ ޓްރެއިލްސް މޯޑް' ނަމަކަށް ކިޔާ އެއްޗެއް ފެނިދާނެއެވެ. އެއީ މައިގަނޑު ގޮތެއްގައި ކެމެރާއަކުނ ނަމަ 'ބަލްބް' މޯޑެވެ. ފޯނުގައި މި ފަންކްޝަން ނެތްނަމަ، ހަމަ އެ އޮޕްޝަންތަކާއި އިތުރު އޮޕްޝަންތައް ލިބޭ 'ނައިޓްކެޕް ޕްރޯ' އެޕް ޑައުންލޯޑް ކޮށްލާށެވެ. 'ސްޓާ ޓްރެއިލްސް' މޯޑް އެކްޓިވޭޓް ވުމުން، ސްމާޓްފޯން އިން ލައިޓް ކޮންޑިޝަންތައް ދެނެގަނެ، ރީތި ނައިޓް ސްކައި ފޮޓޯއެއް ނެގުމަށް އަމިއްލައަށް އެޖަސްޓް ކޮށްލާނެއެވެ. ކޮންމެ ފޮޓޯއެއް ވެސް އެންމެ ފަހު ފޮޓޯއާއެކު އޯވަލޭކޮށް، ދުނިޔެ އެނބުރޭއިރު، ތަރިތަކުގެ ޕޮޒިޝަން ތައް ބަދަލުވާން ފެށުމުން 'ސްޓާ ޓްރެއިލްސް' ލިބެންދެން، އެންމެ ފަހު ފޮޓޯއާއެކު އޯވަލޭކޮށްލާށެވެ. ގިނަ އިރު ބެއްޓިވަރަކަށް ފައިނަލް ފޮޓޯ ރީތިވެގެންދާނެއެވެ.\n'ސްޓާޓްރެއިލްސް' އަކީ އެއް ކަމަކަށް ފަރުމާކޮށްފައިވާ އެއްޗެއް ނަމަވެސް، މިއީ ހަމަލޮލުން ދެނެގަންނަން ދަތި ގިނިހިލަތައް ދެނެގަތުމުގެ އިތުރުން، ބައިނަލްއަގުވާމީ ސްޕޭސް ސްޓޭޝަން އާއި ސެޓެލައިޓްތައް ދެނެގަތުމުގައި ވެސް މަސައްކަތް އެހީތެރިވެދޭ ފީޗަރއެކެވެ.\n'މޫން މޯޑް' އެކްސްޕެރިމްންޓް ކުރުން\nމިއީ ތަންކޮޅެއް ފަހުގެ ފޯނުތަކުގައި ފެންނަ، އެކަމަކު އޭގެ ސަބަބުން ކޮންމެވެސް ވަރެއްގެ ބޭނުންތެރި ނަތީޖާތަކެއް ނެރެވިދާނެ މޯޑެކެވެ. ގިނަ ފަހަރަށް ފްލެގްޝިޕް ފީޗާއެއްގެ ގޮތުގައި ފާހަގަކުރެވޭ، ސްމާޓްފޯން ކެމެރާއެއްގައި 'މޫން މޯޑް' ހުރުމަކީ، އެ އުފެއްދުމެއް އުފައްދާ ފަރާތުން ބާރުގަދަ ޑިޖިޓަލް 'ޕެރިސްކޯޕް' ލެންސެއް ފޯރުކޮށްދޭ ހަދިޔާއެކެވެ. މިފަދަ ކެމެރާތަކުގައި ހަމައެކަނި ހަނދުގައި ސްމާޓްފޯންގެ ކެމެރާއަށް އިޝާރާތްކޮށް، ޒޫމް 10x ނުވަތަ އެއަށް ވުރެ ވެސް މައްޗަށް އެޖަސްޓް ކުރުމަށް ވިއުފައިންޑަރގައި އިނގިލިތައް ބޭނުންކޮށްގެން އަދި ސްމާޓްފޯނުގެ ފީޗާ ޑިޓެކްޝަން ބޭނުންކޮށްގެން ހަނދު އޮޓޮމެޓިކުން ދެނެގަތުމަށް އާޓިފިޝަލް އިންޓެލިޖެންސް ބޭނުންކޮށް، ޝޮޓް އެންމެ އެދެވޭ ގޮތުގައި ބޭނުންކުރުމަށް 'މޫން މޯޑް' ރިކޮމެންޑް ކުރާނެއެވެ.\nވާވޭގެ ފްލެގްޝިޕް ސްމާޓްފޯންތަކުން 'މޫން މޯޑް' ލިބޭއިރު ސެމްސަންގްގެ ފޯނުތަކުގައި 100 x 'ސްޕޭސް ޒޫމް' ހުރެއެވެ.\nޓެލްސްކޯޕް ބޭނުންކޮށްގެން ސްމާޓްފޯނުން ފޮޓޯނެގުން\nއަފޯކަލް ފޮޓޯގްރަފީ އަކީ ހަނދުގެ މޮޅު ކޮލިޓީ ފޮޓޯތައް ނެގުމަށާއި ސްމާޓްފޯނެއް ބޭނުންކޮށްގެން އިތުރު ފޮޓޯތައް ނެގުމަށް ވަރަށް ރަނގަޅު މަގެކެވެ. ނަމަވެސް އެއަށް ޓެލެސްކޯޕެއް، ސްޕޮޓިން ސްކޯޕެއް ނުވަތަ ޓްރައިޕޮޑެއްގެ ގެ އެހީގައި ބައިނޯކިއުލަރ ވެސް ބޭނުން ކުރެވެއެވެ. ބާޒާރުގައި މިހާރު ލިބެން ހުރި އެންމެ ރަނގަޅު ޓެލެސްކޯޕްތަކާއި އެންމެ ރަނގަޅު ބައިނޯކިއުލަރތަކުގެ ތަކަށް ބަލާލަމާ ހިނގާށެވެ.\nހަމައެކަނި ހަނދުގެ ފޮޓޯ ނަގަން ބޭނުންނަމަ، ޓެލެސްކޯޕުގެ އައިޕީސްއާ ހަމައަށް ފޯނު ހިފަހައްޓައިގެން ފޮޓޯ ނެގިދާނެއެވެ. އެއީ ވަރަށް ފަސޭހަ ކަމެއް ނަމަވެސް ހަޤީޤަތުގައި ސްމާޓްފޯން ވަރަށް ފަރުވާތެރިކަމާއެކު ޕޮޒިޝަން ކުރަން ޖެހޭތީ، ހަނދަށް ފޯކަސް ކުރުމަށް ސްކްރީނަށް އަތްޖައްސައި، އެކްސްޕޯޝާ ރަނގަޅު ކުރުމަކީ ވަރަށް އުނދަގޫ ކަމެކެވެ.\nފޮޓޯ ޕްލިކްވާކަން ފެނިއްޖެނަމަ ދެން ފޯނު ޓެލެސްކޯޕަށް ގުޅާލުމަށް އަފޯކަލް އެޑަޕްޓަރެއް ހޯދުން މުހިންމުވާނެއެވެ. އެގޮތަކަށް ޓެލެސްކޯޕް ގެންދެވޭނީ ފޮޓޯގެ ލޮކޭޝަން އެޖަސްޓްކޮށް ކޮންމެ ފަހަރަކު ވެސް ފުރިހަމަ ޝޮޓެއް ލިބޭ ގޮތަށް. އެތަކެތި ބޭނުން ނުކޮށް ފޮޓޯ ނަގަން ބޭނުން ނަމަ އައިއޮޕްޓްރޯން، ސެލެސްޓްރޯން، ބްރެސަރ އަދި އޮރިއަން ފަދަ ސްމާޓްފޯން ކްލޭމްޕް ތައް ބޭނުން ކުރުމުން ވަރަށް ބޮޑަށް ފަސޭހަވެގެންދާނެ އެވެ.\nއަފޯކަލް ފޮޓޯގްރަފީއަށް ބްލޫޓޫތު ރިމޯޓް ނުވަތަ ވޮއިސް ކޮންޓްރޯލެއް ބޭނުންކޮށްގެން ސްމާޓްފޯނުގެ ކެމެރާ ޝަޓަރ އެކްޓިވޭޓް ކުރުމަކީ އުޑުގެ ފޮޓޯތައް ނަގަން މުހިންމު ކަމެކެވެ.\nއެންމެ ރަނގަޅު ނަތީޖާއެއް ނެރެން ކުރެވިދާނެ މުހިންމު ކަންކަން\nއަބަދުވެސް ފޮޓޯ ނެގުމަށް ޓްރައިޕޮޑެއް އަދި ބްލޫޓޫތު ރިމޯޓް ނުވަތަ ވޮއިސް ކޮންޓްރޯލެއް ބޭނުން ކުރާށެވެ.\n'ލައިޓް ޕޮލިއުޝަން މެޕެއް' ބޭނުންކޮށްގެން އާބަން ސްކައިގްލޯއިން ކޮންމެވެސް އަނދިރި ހިސާބަކަށް އަމިއްލަ އަށް ގެންނާށެވެ.\nހަނދު ހުރި ހިސާބެއް 'މޫންސެޓް ކަލްކިއުލޭޓަރ' ބޭނުން ކޮށްގެން ދެނެގަންނާށެވެ.\nމިލްކީ ވޭ އަކީ އުތުރު ހެމިސްފިއާގައި ސީޒަނަލް އެއްޗަކަށް ވާއިރު ފޮޓޯ ނެގޭނީ ހަމައެކަނި މެއި މަހާއި އޮކްޓޯބަރ މަހާއި ދެމެދުއެވެ. 'ފޮޓޯޕިލްސް' އެޕް ބޭނުންކޮށްގެން އިތުރު މަޢުލޫމާތު ދެނެގަންނާށެވެ.\nއަބަދުވެސް ރޯ އިމޭޖް ކޮލިޓީގައި ޝޫޓް ކުރާށެވެ. ތާޑް-ޕާޓީ ކެމެރާ އެޕްތަކުން މި ޚިދުމަތް ލިބޭނެއެވެ.


ފުޓްސަލް މުބާރާތުގެ ސެމީ ފައިނަލަށްދާ ޓީމުތައް ކަނޑައެޅިއްޖެމިކަލް ނޫސް\nޓީމު ހައުސިން ކްއާރޓަރ ފައިނަލުގައި ބަލިވީ 1 -0ން މިސްކިތްމަގު ޓީމު އަތުން. ފޮޓޯ:ފވމ ސިޓީ ކައުންސިލް\nފުޓްސަލް މުބާރާތުގެ ސެމީ ފައިނަލަށްދާ ޓީމުތައް ކަނޑައެޅިއްޖެ\n28 ޖޫޏް 2018, 0:24 |\nމިހާރު ފުވައްމުލަކު ސްޓޭޑިއަމްގެ ފުޓްސަލް ކޯޓުގައި ކުޅެވެމުން ދާ ސިޓީ ކައުންސިލްގެ2ވަނަ ފުޓްސަލް މުބާރާތުގެ ކްއާޓަރ ފައިނަލް މެޗުތަކުގައި މިއަދާއި މިރޭ ކުޅެވުނު މެޗުތަކުން ސެމީ ފައިނަލްގެ ޓީމުތައް ކަނޑައެޅިއްޖެއެވެ.\nފުރަތަމަ ސެމީ ފައިނަލް މެޗުގައި ބައްދަލުކުރާނީ ފުވައްމުލައް ސިޓީ ޕޮލިސް ޓީމާއި ހޯދަޑު ސްޕޯރޓްސް އެވެ. ދެވަނަ ސެމީފައިނަލް މެޗުގައި ބައްދަލުކުރާނީ ކުރީގެ ޗެމްޕިއަމް އެމްޕީއެލް އާއި މިސްކިތްމަގު ޓީމެވެ.\nކްއާރޓަރ ފައިނަލުގެ ފުރަތަމަ މެޗުގައި މިއަދު ހަވީރު ބައްދަލުކުރީ ފުވައްމުލައް ސިޓީ ޕޮލިސް ޓީމާއި އެފްސީ ދޫނޑިގަލާނޯ ގެ ޓީމެވެ. މިމެޗު 8-6 ލަނޑުން ކާމިޔާބުކޮށް ސެމީ ފައިނަލުގެ ޖާގަ ހޯދީ ފުވައްމުލައް ސިޓީ ޕޮލިސް ޓީމެވެ. މިމެޗުގެ މޮޅު ކުޅުންތެރިއަކީ ފުވައްމުލައް ސިޓީ ޕޮލިސް ޓީމުގެ އަޙުމަދު ސިނާހު (ޖ.20) އެވެ.\nދެވަނަ މެޗުގައި ހޯދަޑު ސްޕޯރޓްސް މޮޅުވީ 1 ލަނޑު0ލަނޑުންނެވެ. މިމެޗުގެ އެޓީމާއި ވާދަކުރީ އެމްއެންޑީއެފް ފުވައްމުލައް ޓީމު އެވެ. މިމެޗުގެ މޮޅު ކުޅުންތެރެއަކީ ހޯދަޑު ޓީމުގެ އަލީ ލިރުޣާމު (ޖ.9) އެވެ.\nމިރޭ ކުޅެވުނު ކްއަރޓަރ ފައިނަލުގެ3ވަނަ މެޗުގައި އެމްޕީއެލް ޓީމާއި ފުވައްމުލައް ސިޓީ ފަޔަރ ސްޓޭޝަން ޓީމު ބައްދަލުކުރި މެޗު6ގޯލު4ގޯލުން ކާމިޔާބުކޮށް ސެމީ ފައިނަލުގެ ޖާގަ ހޯދީ އެމްޕީއެލްގެ ޓީމެވެ. މިމެޗުގެ މޮޅު ކުލުންތެރިއަކީ އެމްޕީއެލް ޓީމުގެ އަޙުމަދު މުޢާޒު (ޖ.11) އެވެ.\nމިރޭ ކުޅެވުނު ކްއާރޓަރ ފައިނަލުގެ ފަހު މެޗުގައި މިސްކިތްމަގު ޓީމުން ވަނީ ޓީމު ހައުސިން 1-0 ން ބަލިކޮށް ސެމީގެ ޖާގައެއް ހޯދާފައެވެ. މިމެޗުގެ މޮޅު ކުޅުންތެރިއަކީ މިސްކިތްމަގު ޓީމުގެ އަޙުމަދު ޒައިން (ޖ.10) އެވެ.\nމާދަމާ ކުޅެވޭ ސެމީފައިނަލް މެޗުތައް:\nސެމީ ފައިނަލް 1: 8:30 ގައި ފުވައްމުލައް ސިޓީ ޕޮލިސް ޓީމާއި ހޯދަޑު ސްޕޯރޓްސް\nސެމީ ފައިނަލް 2: 9:30 ގައި އެމްޕީއެލް އާއި މިސްކިތްމަގު ޓީމު\nމުބާރާތުގެ ފައިނަލް މެޗު ކުޅެނީ 30 ޖޫން ވާ ހޮނިހިރު ދުވަހުގެ ރެއެވެ.


Inthihaabu kaamiyaabu vehjekamah Netanyahu vidhaalhuvehje\nއިންތިހާބު ކާމިޔާބުވެއްޖެ ކަމަށް ނަތަންޔާހޫ ވިދާޅުވެއްޖެ\nއެގްޒިޓް ޕޯލްގެ ނަތީޖާއާއެކު ނަތަންޔާހޫގެ ސަޕޯޓަރުން އުފާ ފާޅުކުރަނީ -- ފޮޓޯ: އޭއެފްޕީ\nޓެލް-އަވީވް (މާޗް 3) - އިޒްރޭލުގެ އާއްމު އިންތިހާބު ކާމިޔާބުވެއްޖެކަމަށް މިހާރުގެ ބޮޑު ވަޒީރު ބެންޖަމިން ނަތަންޔާހޫ ވިދާޅުވެއްޖެ އެވެ.\nފާއިތުވި އަހަރެއްހާ ދުވަހުގެ ތެރޭގައި ބޭއްވުނު ތިންވަނަ އިންތިހާބުގެ ރަސްމީ ނަތީޖާ އަދި ސާފުނުވި ނަމަވެސް، އެގްޒިޓް ޕޯލްތަކުން ދައްކާ ގޮތުގައި، ނަތަންޔާހޫގެ ޕާޓީން ވަނީ އެމަނިކުފާނާ އެންމެ ގާތުން ވާދަކުރެއްވި ބެނީ ގެންޓްޒްގެ މައްޗަށް ކުރި ހޯއްދަވައިފަ އެވެ. ތަފާތު ތިން ޕޯލެއްގެ ނަތީޖާއިން ފެންނަ ގޮތުގައި، ނަތަންޔާހޫގެ ކަނާތު ފިޔައިގެ ލިކުޑް ޕާޓީން 36 ވަރަކަށް ގޮނޑި ކާމިޔާބުކޮށްފައިވާއިރު، ގެންޓްޒްގެ އިއްތިހާދަށް ގާތްގަނޑަކަށް 32 ގޮނޑި ލިބޭނެ އެވެ.\nނަމަވެސް، މީގެ ކުރިން ބޭއްވުނު ދެ އިންތިހާބެކޭ އެއް ފަދައިން މިފަހަރުވެސް އެއްވެސް ލީޑަރަކަށް 120 މެންބަރުންގެ ޕާލިމަންޓުގެ ސާފު އަގުލަބިއްޔަތު ލިބޭގޮތް ވަނީ ނުވެފަ އެވެ.\nފަސް ވަނަ ދައުރަކަށް ވާދަކުރައްވާ ނަތަންޔާހޫ އަކީ މިހާރުވެސް އިޒްރޭލުގައި އެންމެ ދިގު މުއްދަތަކަށް ވެރިކަމުގައި ހުންނެވި ލީޑަރެވެ. އެމަނިކުފާނު ވަނީ 1996 އިން 1999 އަށް އަދި އޭގެ ފަހުން 2009 ވަނަ އަހަރުން ފެށިގެން މިއަދާ ހަމައަށް ބޮޑުވަޒީރުގެ މަގާމު އަދާކުރައްވައިފަ އެވެ.\nނަތަންޔާހޫގެ މައްޗަށް ކުރެވޭ ހިޔާނާތުގެ ޝަރީއަތް ފެށުމުގެ ދެ ހަފްތާ ކުރިން އިންތިހާބު ބޭއްވިފައިވާއިރު، ކަނާތު ފިޔައިގެ އެހެން ޕާޓީތަކަށް ލިބޭ ގޮނޑިތަކާއެކު ކޯލިޝަން ސަރުކާރެއް އުފެއްދޭ މިންވަރަށް އަގުލަބިއްޔަތު ހޯދޭނެކަމުގެ ފުރުސަތު ބޮޑުކަމަށް މަސްރަހު ދިރާސާ ކުރާ ފަރާތްތަކުން ދަނީ ބުނަމުންނެވެ.\nނަމަވެސް، އެގްޒިޓް ޕޯލްތަކުގެ ނަތީޖާތަކަށް މާބޮޑަށް ބަރޯސާނުވެވޭނެކަމަށް އަނެއް ބަޔަކު ދަނީ ބުނަމުންނެވެ.\nނަތަންޔާހޫގެ މައްޗަށް އުފުލާފައިވާ ހިޔާނާތުގެ ދައުވާގެ ޝަރީއަތް މިމަހުގެ 17 ވަނަ ދުވަހަށް ވަނީ ތާވަލު ކޮށްފަ އެވެ.\nނަތަންޔާހޫ އާއި އެމަނިކުފާނުގެ އަނބިކަނބަލުންނާބެހޭ ޕޮޒިޓިވް ކަވަރޭޖު ގެނެސް ދިނުމަށް، އެ ގައުމުގެ އެންމެ ބޮޑު މުއާސަލާތީ ކުންފުންޏަށް ބޮޑެތި ފައިދާތައްވާ ގޮތަށް ގަވައިދުތައް ބަދަލު ކޮށްފައިވާ ކަމުގެ ތުހުމަތު ވަނީ ކޮށްފަ އެވެ.\nނަމަވެސް، އެއްވެސް ޒާތެއްގެ ރިޝަވަތެއް ހިފާފައި ނުވާނެ ކަމަށާއި، އެއީ ސިޔާސީ ދައުވާއެއް ކަމަށް ނަތަންޔާހޫ ވަނީ ވިދާޅުވެފަ އެވެ.


އިލެކްޝަންސް ކޮމިޝަންގެ ރައީސް އަޙުމަދު ސުލައިމާން ...\nސަރުކާރު ވައްޓާލަން މަސައްކަތްކުރުމުގެ ތުހުމަތުގައި މައުމޫންގެ ...\nby vomadmin January 31, 2018\nއިލެކްޝަންސް ކޮމިޝަންގެ ރައީސް އަޙުމަދު ސުލައިމާން އިސްތިއުފާދެއްވައިފިއެވެ.\nމަޤާމުން އިސްތިއުފާދެއްވިކަން އީސީގެ ރައީސް އަޙްމަދު ސުލައިމާން ކަށަވަރު ކޮށްދެއްވިނަމަވެސް އިސްތިފާދެއްވި ސީދާ ސަބަބެއް ވިދާޅެއް ނުވެއެވެ. އަޙްމަދު ސުލައިމާން ވިދާޅުވީ ކޮމިޝަންގެ ރައީސް ގެ މަޤާމުގައި ހުންނަވައިގެން ރަގަޅު ހިދުމަތްތަކެއް ކޮމިޝަނަށް ދެއްވިފައިވާކަމަށް ޤަބޫލުފުޅުކުރައްވާކަމަށެވެ. އަދި ކުރިއަށް އޮތްތަނުގައި އެހެން ދާއިރާއަކަށްވެސް ރަގަޅު ހިދުމަތްކުރެއްވުމުގެ އުއްމީދުގައި ހުންނެވިކަމަށް ސުލައިމާން ވިދާޅުވިއެވެ.\nއީސީގެ ރައީސް އަޙްމަދު ސުލައިމާން މަޤާމުން އިސްތިފާދެއްވާފައިމިވަނީ ރައްޔިތުން މަޖިލީހުގެ މެންބަރުންތަކެއް ގޮނޑި ގެއްލިފައިވާކަމަށް ކޮމިޝަނުން ނިންމުމުން އެ ކޮމިޝަނަށް އިދިކޮޅު ފަރާތްތަކުން ވަރަށް ބޮޑަށް ފާޑުކިޔަމުންދާ ދަނޑިވަޅެއްގައެވެ.\nރާއްޖޭގެ ހުރިހާ މިސްކިތްތަކުގައި ޖަމާޢަތުގައި ނަމާދު ކުރުން ސަރުކާރުން މަނާކޮށްފައި ވާތީ މީދޫ މިސްކިތްތަކުގައިވެސް މިއަދު ހުކުރު ނަމާދެއް ...


Hithaanee festival ge ufaaveri manzaruthah | Mihaaru\nސަދަގާތު ފައުންޑޭޝަނުން ރެހެންދި ސްކޫލުގައި ކުރިއަށް ގެންދާ ހިތާނީ ފެސްޓިވަލް: 500 އަށް ވުރެ ގިނަ ކުދިން މި ފެސްޓިވަލުގައި ބައިވެރިވޭ-- މިހާރު ފޮޓޯ: ހުސެން ވަހީދު\n16 ޑިސެމްބަރ 2017 - 10:45 19 comments\nމިރުޒާ ހުސެން ނިންމާފައި އޮތީ އޭނާގެ ދޮށީ ފިރިހެން ދަރިފުޅު ހިތާނުކުރަން މި ބަންދުގައި ސްރީ ލަންކާއަށް ދާށެވެ. ހަރަދު ކުޑަވެފައި ފަސޭހަ ވެސް ވާނެތީ އެވެ. އެކަމަކު ސަދަގާތު ފައުންޑޭޝަނުން ކުރިއަށް ގެންދާ ހިތާނީ ފެސްޓިވަލްގެ އަޑުއިވުމުން އޭނާ ބޭނުންވީ އެކަން ތަޖުރިބާކޮށްލުމަށެވެ. އަތުން އެއްވެސް ހަރަދެއް ނުކޮށް، އާއިލާއާ އެކު ދަރިފުޅުގެ މި ހާއްސަ ދުވަސް ފާހަގަކުރެވޭނެތީ އެވެ.\n"ވަރަށް އުފާވެއްޖެ މިތަނަށް އާދެވުނީމަ. އަޅުގަނޑުމެންނާއި ދަރިފުޅަށް ވެސް ހިތްހަމަޖެހުން ލިބިއްޖެ. ގިނަ ބަޔަކު އެކުގައި ވަރަށް މަޖާކޮށް މިކަން ކުރިއަށް މިގެންދަނީ،" ޅ. ހިންވަރަށް އުފަން މިރުޒާ ބުންޏެވެ.\nރައީސް އަބްދުﷲ ޔާމީންގެ އަނބިކަނބަލުން ފާތިމަތު އިބްރާހިމް ހިންގަވާ ސޮދަގާތު ފައުންޑޭޝަނުން މިދިޔަ ބުދަދުވަހު ހުޅުމާލޭގައި ފެށި މި ފެސްޓިވަލުން މުޅިން ވެސް އިވުނީ މި ފަދަ އުފާވެރި ވާހަކަތަކެވެ. އާއްމު ގޮތެއްގައި ބޮޑު ހަރަދެއް ދާ ހިތާނު ކުރުމަށް، އެތަނުން ލިބުނު ލުއިފަސޭހަކަމުގެ ވާހަކަ އެވެ. ހުޅުމާލޭ ހޮސްޕިޓަލުން ހިތާނުކޮށްގެން، ކުދިން އެ ކޭމްޕަށް ގެންދާ ހަމައިން، ހަތަރު ދުވަސް ފަހުން އެތަނުން ދޫކޮށްލަން ދެން ލިބެން ހުރި ހިދުމަތްތަކުގެ ފުރިހަމަ ވާހަކަ އެވެ.\nރެެހެންދި ސްކޫޫލުގައި ކުރިއަށް ދާ ހިތާނީ ފެސްޓިވަލުގައި، ހިތާނުކޮށްފައިވާ ކުދިންނާއި އެ ކުދިންގެ ބެލެނިވެރިން ޝޯއެއް ބަލަނީ-- މިހާރު ފޮޓޯ: ހުސެން ވަހީދު\nއާއްމުން ޒިޔާރަތް ކުރުމަށް ހުޅުވާލާފައި އޮންނަ ހަވީރު ވަގުތު އިއްޔެ އެތަނަށް ވަދެލި އިރު ފެނުނީ އުފާވެރި މަންޒަރުތަކެވެ. ރެހެންދި ސްކޫލާއި ގޭޓްވޭ ސްކޫލުގެ މައި ހޯލުގައި ގާތްގާތުގައި އެނދުތައް އަތުރާފައި ހުރި އިރު، މުޅި ހޯލު ވެސް ވަނީ ވަރަށް ބޮޑަށް ޖަރީކޮށްފަ އެވެ. ސްޓޭޖު މަތީގައި ޖާދޫގަރަކު އޭނާގެ ހުނަރުތައް ދައްކަމުން ދިޔައިރު، ބެލެނިވެރިން އެ މީހުންގެ ދަރިން ކައިރީގައި ވަރަށް މަޖާވެފައި ތިއްބެވެ.\nމުޅި ފެސްޓިވަލުން ވެސް ފާތުމަތު ރިފާއުއަށް އެންމެ ބޮޑަށް ފާހަގަކުރެވުނީ އެ އެކުވެރިކަމެވެ.\nސޮދަގާތު ފައުންޑޭޝަންގެ ހިތާނީ ފެސްޓިވަލް ފެށުން\n"މިތަނަށް އައިއިރު އެއްވެސް ބަޔަކު ނުދަންނަން. އެކަމަކު މިހާރު އެންމެން ވެސް ހަމަ އެއް ފެމެލީއެއްގެ ގޮތަށް މި އުޅެވެނީ. އެކަނި ހުންނަ ގަޑީގައި ކަމެއް ބޭނުން ވިޔަސް، ކޮންމެ މީހަކު ވެސް ހަމަ ކޮށްދޭ،" ހުރި ހަމައެކަނި ފިރިހެން ދަރިފުޅު ހިތާނުކުރަން ފެސްޓިވަލަށް އައިސް ހުރި ރިފާއު ބުންޏެވެ.\n"މިހާރު އާ ރަހުމަތްތެރިން ވެސް ލިބިއްޖެ. ބައިވަރު ކުދިން ތިބޭތީ ދަރިފުޅު ވެސް ވަރަށް އުފާވެފައި ހުންނަނީ. ވަރަށް މަޖާ."\nހިތާނުކޮށްފައިވާ ކުއްޖެއް ކައިރީގައި އޭނާގެ ބެލެނިވެރިން މަޑުކޮށްލައިގެން-- މިހާރު ފޮޓޯ: ހުސެން ވަހީދު\nއުފަން ރަށުގައި ވެސް ހިތާނު ކުރުމުގެ ފުރުސަތު އޮތް ނަމަވެސް އެކަމަށް ދާނެ ހަރަދަށް ބަލާފައި ރިފާއު އާއި އޭނާގެ ފިރިމީހާ ނިންމީ، ސަދަގާތު ފައުންޑޭޝަނުގެ މި ފެސްޓިވަލުގައި ބައިވެރިވާށެވެ.\nހިތާނު ކުރުމުގެ އަގު ގިނަ މީހުންނަށް މިހާރު ކުޑައެއް ނޫނެވެ. ބައެއް ރަށްރަށުގައި 2،000 ރުފިޔާއަށް ހިތާނު ކޮށްދިން ނަމަވެސް މާލޭގައި އެ އަގު އުޅެނީ 5،000 ރުފިޔާގަ އެވެ. އަދި ހޮސްޕިޓަލުން ދޫކޮށްލުމާ އެކު، ގޭގައި ބާއްވައިގެން ކުރަން ޖެހޭ ހަރަދުތައް ވެސް މަދެއް ނޫނެވެ. ހިތާނު ކުރާ ކުއްޖާ އާއި އޭނާ ކައިރީގައި ތިބޭ މީހުންނާއި އާއިލާ މީހުންގެ މުނިފޫހިފިލުވުމަށް ބޮޑުބެރުޖެހުމާއި ޝޯތައް ބޭއްވުމަކީ އާއްމު ކަމަކަށް ވާއިރު އެ ހުރިހާ ކަމަކަށް އެތައް ހާސް ރުފިޔާއެއް ހަރަދު ވެ އެވެ.\nމާލޭގައި ދިރިއުޅޭ މީހުންނަށް އޮތް އަނެއް ތަކުލީފަކީ، ދަރިފުޅު ގެއަށް ގެނެސް، އެ ކުއްޖާ ހިތްހަމަ ޖެހޭ ކަހަލަ ގޮތަކަށް ބާއްވާނެ ޖާގަ ގޭގައި ނެތުމެވެ. ހިތާނުކޮށްގެން އުޅޭ ގޭގެ ޒީނަތްތެރިކުރުމަކީ ދިވެހިންގެ ޒަމާންވީ އާދައެއް ނަމަވެސް، ޖާގަ ނެތުމުގެ ސަބަބުން ގިނަ މީހުންނަށް އެކަން އުނދަގުލެވެ.\nހިތާނުކޮށްފައިވާ ކުއްޖަކު އެނދުމަތީގައި އިށީނދެލައިގެން: މި ފެސްޓިވަލުގެ އިންތިޒާމުތަކާ މެދު ބެލެނިވެރިން ހިތްހަމަ ޖެހޭ-- މިހާރު ފޮޓޯ: ހުސެން ވަހީދު\nއަބްދުﷲ މުހައްމަދު ބުނިގޮތުގައި މި ހިތާނީ ފެސްޓިވަލް އޭނާ ހިޔާރުކުރި އެންމެ ބޮޑު އެއް ސަބަބަކީ އެ އެވެ. އާއިލާއާ އެކުގައި ކުޑަ ތަންކޮޅެއްގައި އުޅޭއިރު، ދަރިފުޅުގެ "ހިތާނީ ޕާޓީ" ބާއްވާނެ ޖާގަ ނެތުމެވެ.\n"ފެމެލީގެ ގިނަ މީހުން އުޅޭނީ ގޭގައި. ސިޓިންރޫމުގައި ވެސް މީހުން ނިދާއިރު އެ މީހުން ބޭރުކޮށްލާފައި އެކަހަލަ ކަމެއް ނުކުރެވޭނެ. އެހެންވެ، އެގޮތަށް ބަލާއިރު މިއީ އަޅުގަނޑުމެންނަށް ވަރަށް ފަސޭހަ އަދި ހަރަދު ކުޑަ ގޮތެއް،" އަބްދުﷲ ބުންޏެވެ.\nމި ހުރިހާ ލުއިފަސޭހަ ގޮތްތައް ހުރުމުން ބައެއް ރަށްރަށުން ވެސް މީހުން މި ފެސްޓިވަލުގައި ބައިވެރިވި އެވެ.\nސަދަގާތު ފައުންޑޭޝަނުން އެންމެ ފުރަތަމަ ނިންމާފައި އޮތީ 140 ކުދިން ހިތާނުކުރާ ގޮތަށެވެ. ނަމަވެސް ގިނަ ބައެއްގެ އެދުމުގެ މަތިން ފަހުން ވަނީ އެ އަދަދު 500 އަށް އިތުރުކޮށްފަ އެވެ.\nމިދިޔަ އަހަރު ވެސް ކުރިއަށް ގެންދިޔަ މި ފެސްޓިވަލްގެ އިންތިޒާމްތައް މި އަހަރު މާ ރަނގަޅެވެ. ރެހެންދި ސްކޫލުގައި އެއްފަހަރާ 72 ކުދިންނަށް ތިބެވޭއިރު ގޭޓްވޭގެ ޖާގައަކީ 32 އެވެ. މި މަހުގެ 28 އާ ހަމައަށް ކޮންމެ ހަތަރު ދުވަހަކުން އާ ކުދިންނަށް ފުރުސަތު ދޭއިރު، ދުވަހުގެ ގަޑިތައް ވެސް ބަހާލާފައި ހުންނަނީ ދަރިވަރުންނާއި އެކުދިންގެ ބެލެނިވެރިން ވެސް މުނިފޫހިފިލުވޭ ގޮތަށެވެ.\nހިތާނީ ފެސްޓިވަލުގައި ކުދިންތަކެއް ގޭމް ކުޅެނީ: ކުދިން ހިތްހަމަޖެއްސުމަށް ގިނަ ހަރަކާތްތަކެއް މިތަނުގައި ކުރިއަށް ގެންދޭ-- މިހާރު ފޮޓޯ: ހުސެން ވަހީދު\nއެގޮތުން ހަވީރު ވަގުތުގެ ހަރަކާތްތައް ކުޑަކުދިންނަށް ހާއްސަކޮށްފައި ހުންނައިރު ރޭގަނޑު 9:30 ހަމައަށް ބެލެނިވެރިން މުނިފޫހިފިލުވުމަށް، ބޮޑުބެރާއި އެކި ކަހަލަ ހަރަކާތްތައް ކުރިއަށް ގެންދެ އެވެ.\nރެހެންދި އަދި ގޭޓުވޭ ސްކޫލުގައި ވެސް ބެލެނިވެރިންނާއި ކުދިންނަށް ވަކިން ދެ ކެންޓީނު ހަދާފައި ހުރެ އެވެ. ކޮންމެ ވަގުތެއްގެ ކެއުން ވެސް އެތަނުން ލިބެ އެވެ. ކޮންމެ ހަތަރު ކުއްޖަކަށް އެތަނުގައި އޮފިޝަލެއް ހާއްސަކޮށްފައި ހުންނައިރު އެ ކުދިންނަށް ބޭނުންވާނެ ހުރިހާ ކަމެއް ކޮށްދެނީ އެ އޮފިޝަލުންނެވެ.\n"މިހާރު"ން ވާހަކަ ދައްކާލި ހުރިހާ އެންމެން ވެސް ބުނީ ފެސްޓިވަލް ވަރަށް ފުރިހަމަ ކަމަށާއި ޝަކުވާ ކުރާނެ އެއްވެސް ޖާގައެއް ނެތް ކަމަށެވެ.\n"ހޮސްޕިޓަލުން މިތަނަށް ގެނައީއްސުރެ ހުރިހާ ކަމެއް އެ ކޮށްދެނީ މިތަނުގެ އޮފިޝަލުން. އިންތިޒާމުތަކާ ދޭތެރޭ ޝަކުވާ ކުރާނެ އެއްވެސް ތަނެއް ނެތް،" ބެލެނިވެރިޔަކު ބުންޏެވެ.\nސަދަގާތު ފައުންޑޭޝަނުން ބުނިގޮތުގައި މި ފެސްޓިވަލުގެ ހުރިހާ ކަމަކަށް ހަރަދު ކުރަނީ ދީލަތި ފަރާތްތަކުގެ އެހީގަ އެވެ. ފެސްޓިވަލްގެ ހުރިހާ ކަމަކަށް ތިން މިލިޔަނަށް ވުރެ ގިނަ ރުފިޔާ ވަނީ ހަރަދުވެފަ އެވެ. އާއްމުންގެ ފަރާތުން ލިބުނު ތަރުހީބާ މެދު އެ ޖަމިއްޔާއިން ހިތްހަމަ ޖެހެ އެވެ.\nއިތުރު ލިޔުންތައް ޚިތާނުކުރުން ކުރީގެ ފަސްޓް ލޭޑީ ފާތުމަތު އިބްރާހީމް ރެހެންދި ސްކޫލް ސޮދަގާތު ފައުންޑޭޝަން ގޭޓްވޭ އިންޓަނޭޝަނަލް ސްކޫލް\nހިތާނީ ފެސްޓިވަލް އަންނަ މަހުގެ 15 ގައި


vnews - Dhevana Metro Futsal cup ge gurunagaifi\nދެވަނަ މެޓްރޯ ފުޓްސަލް ކަޕްގެ ގުރުނަގައިފި\nމުބާރާތުގެ ބައެއް ޕާތްނަރުންނާއި ޓީމުތައް\nޒުވާނުންގެ މެދުގައި އެކުވެރިކަން ބަދަހިކޮށް އިޖުތިމާއީ ރޫހާއި ކުޅިވަރުގެ ރޫހު އާލާކުރުމުގެ މަގުސަދުގައި ބާއްވާ ދެވަނަ މެޓްރޯ ފުޓްސަލް ކަޕްގެ ގުރުނަގައިފި އެވެ.\nގަލޮޅުގައި ހުންނަ ކްލަބް 360 ގައި ބޭއްވި ގުރުނެގުމުގެ ރަސްމިއްޔާތުގައި މުބާރާތުގައި ވާދަކުރާ ޓީމުތަކުގެ އިތުރުން ބައެއް ޕާޓްނަރުންނާއެކު ވަނީ ސޮއިކޮށްފަ އެވެ.\nދެ ދުވަހަށް ބާއްވާ މި މުބާރާތް ކުރިޔަށްދާނީ މިމަހުގެ 28 އަދި 29 ވަނަ ދުވަހު އެވެ.\nމި މުބާރާތުގައި މިއަހަރު 16 ޓީމެއް ވަނީ ބައިވެރިވެފަ އެވެ. މުބާރާތް ކުރިއަށްދާނީ 16 ޓީމު ހަތަރު ގްރޫޕަށް ބަހާލައިގެންނެވެ. ގްރޫޕް ސްޓޭޖުން ކޮންމެ ގްރޫޕަކުން އެންމެ ގިނަ ޕޮއިންޓް ހޯދާ ޓީމެއް މުބާރާތުގެ ސެމީފައިނަލަށް ދަތުރުކުރާނެ އެވެ.\nމުބާރާތުގެ ގްރޫޕް އޭ ގައި ހިމެނޭ ޓީމުތަކަކީ ތިލަފުށި އެފްސީ އާއި، މެޓްރޯ ޕެންތާސް އާއި، ޑެސްޕަރާޑޯ އެފްސީގެ އިތުރުން އެފްސީ ޑޮކްސް އެވެ. ގްރޫޕް ބީ ގައި ހިމެނޭ ޓީމުތަކަކީ މެތްރޯ ބްލޫސް އާއި، އެފްސީ ދާއެޅުން އަދި ފޯ ވިންގްސް އެފްސީ އާއި، ސްކޮޑްރާ ސްޕޯޓްސް ކުލަބް އެވެ. ގްރޫޕް ސީ ގައި ހިމެނޭ ޓީމުތަކަކީ މެޓްރޯ ލެޖެންޑްސް އާއި، ރަތަފަންދޫ ސްޕޯޓްސް ކުލަބުގެ އިތުރުން ރެޑް ސްނެޕާސް އާއި، ބަންގްލަދޭޝް އެފްޓީ އެވެ.\nމީގެއިތުރުން ގްރޫޕް ޑީ ގައި ހިމެނޭ ޓީމުތަކަކީ ޑީޖީއެސްސީ އާއި، ޓީމް އިނގުރައިދޫ އާއި، ކުލަބް ޓީނޭޖްގެ އިތުރުން މެޓްރޯ ރޭވަންސް އެވެ.\nމި ރަސްމިއްޔާތުގައި މުބާރާތުގެ ޑިސިޕްލިނަރީ ކޮމިޓީ މެމްބަރުން އައްޔަނުކުރުމުގެ އިތުރުން މުބާރާތުގެ ޕާޓްނަރުން ވަނީ އިއުލާނުކޮށްފަ އެވެ. މި މުބާރާތުގެ މީޑިއާ ޕާޓްނަރަކީ ވީ މީޑިއާ އެވެ. ސްޓްރީމިން ޕާޓްނަރަކަށް ހާފްކޯޓް މޯލްޑިވްސް ހަމަޖެއްސިއިރު ލީގަލް ޕާޓްނަރަކީ ޑީނާޝް އެންޑް ކޯ އެވެ. ސަޕޯޓިން ޕާޓްނަރުންނަކީ ކުލަބް360، ކެލަރީ ކައުންޓަރ، ބޯޅަ.އެމްވީ، ޑީއެންއޭ ރައިޑާސް، ޓްރިޕް ވެރިން، ސޮނީ ސްޕޯޓްސް އެވެ. ފަސްޓްއެއިޑް ޕާޓްނަރަކީ މޯލްޑިވިއަން ރެޑް ކްރެސެންޓް އެވެ.\nމިމުބާރާތުގެ ޗެމްޕިއަން ޓީމަށް 7500 ރުފިޔާގެ އިތުރުން މެޓްރޯފްލެކްސް ޖިމުން 50 އިންސައްތަ ޑިސްކައުންޓާއެކު ހަ މަސްދުވަހުގެ މެމްބަޝިޕް ލިބިގެންދާއިރު ރަނަރަޕް ޓީމަށް 5000 ރުފިޔާގެ އިތުރުން މެޓްރޯފްލެކްސް ޖިމުން 50 އިންސައްތަ ތިން މަހަށް ލިބިގެންދާނެ އެވެ. އަދި ތިންވަނައަށް ދާ ޓީމަކަށްވެސް މެޓްރޯފްލެކްސް ޖިމުން 50 އިންސައްތަ ޑިސްކައުންޓް ދިނުމަށް ވަނީ ހަމަޖެހިފަ އެވެ.\nމިމުބާރާތުގައި މިއަހަރު ފާހަގަކޮށްލެވޭ މޮޅެތި ކުޅުންތެރިން ފެނިގެންދާނެ ކަމަށް މުބާރާތް އިންތިޒާމުކުރާ ފަރާތުން މައުލޫމާތުދެ އެވެ. މުބާރާތުގެ މެޗުތައް ފަށާނީ ބުރާސްފަތި ދުވަހުގެ ރެއެވެ. އަދި ފައިނަލް މެޗު ކުޅޭނީ ހުކުރު ދުވަހުގެ ރެ އެވެ.


HPA ge usoolaa khilaafuvaa thanthan vaki mudhathakah bandhukoh, joorimanaa kuranee | Mihaaru\nމާލޭގެ ކާނިވާ ސަރަހައްދުގައި ހިންގާ ކެފޭއެއް: އެޗްޕީއޭގެ ގައިޑްލައިނާ ޚިލާފުވާ ތަންތަން ދެން ޖޫރިމަނާ ވެސް ކުރާނެ.---ފޮޓޯ: މިހާރު\nއެޗްޕީއޭގެ އުސޫލާ ހިލާފުވާ ތަންތަން ވަކި މުއްދަތަކަށް ބަންދުކޮށް، ޖޫރިމަނާ ކުރަނީ\n23 އޯގަސްޓް 2020 - 10:32 19 comments\nކޮވިޑް-19 އާ ގުޅިގެން އެޗްޕީއޭ އިން އަޅާފައިވާ ފިޔަވަޅުތަކާ ޚިލާފަށް، މާލެ ސަރަހައްދުގައި އާންމުންނަށް ޚިދުމަތް ދިނުމަށް ހިންގާ ތަންތަނާ މެދު ފިޔަވަޅު އެޅުން ހަރުކަށިކޮށް، ޖޫރިމަނާ ކުރާނެ އުސޫލެއް އެ އިދާރާ އިން މިއަދު ކަނޑައަޅައިފި އެވެ.\nއެޗްޕީއޭ އިން ކަނޑައަޅާފައިވާ ރައްކާތެރިކަމުގެ މިންގަނޑުތަކާ ޚިލާފުވާ ތަންތަން ވަގުތުން ބަންދުކޮށް، އެ ކަންކަން އިސްލާހު ކުރުމުން މީގެ ކުރިން އައީ އަލުން ހުޅުވަން ހުއްދަ ދެމުންނެވެ.\nނަމަވެސް އެ އިދާރާ އިން މިއަދު އާންމުކުރި އުސޫލުގައިވާ ގޮތުން ވަކި ހިސާބަކުން ދެން އެ ތަންތަން ޖޫރިމަނާ ވެސް ކުރާނެ އެވެ. އެކަމަކު ޖޫރިމަނާ ކުރާނީ އެޗްޕީއޭ އިން ކަނޑައަޅާފައިވާ ގޮތުން ނަމަ، ދެވަނަ ފަހަރަށް އުސޫލާ ޚިލާފު ވުމުންނެވެ. ދެވަނަ ފަހަރަށް އުސޫލުން ބޭރުން އަމަލުކުރާ ތަންތަން 1،000ރ. އިން ޖޫރިމަނާކޮށް، ތަން ހުޅުވުމުގެ ހުއްދަ ވެސް ދެނީ ތިން ދުވަސް ފަހުންނެވެ.\nއެޗްޕީއޭގެ އުސޫލުތަކާ ތަކުރާރުކޮށް ހިލާފުވާ ނަމަ، 1،000ރ. އިން ޖޫރިމަނާކޮށް، ތަން ހުޅުވަން ހުއްދަ ލިބޭނީ ފަސް ދުވަސް ފަހުންނެވެ.\nކޯވިޑް-19 އާ ގުޅިގެން ޢާއްމު ޚިދުމަތްދޭ ތަންތަނުގައި ރައްކާތެރިކަމާއެކު ޚިދުމަތް ދިނުމުގެ އިންތިޒާމް ހަމަޖައްސައިފައި ނުވާ ތަންތަނާމެދު ފިޔަވަޅުއެޅޭނެ އުޞޫލު: https://t.co/C6UduvzQl7\n— Health Protection Agency (@HPA_MV) August 23, 2020\nއެޗްޕީއޭގެ އުސޫލާ ޚިލާފުވާ ތަންތަނާ މެދު އަޅާ ފިޔަވަޅުތައް\nފުރަތަމަ ފަހަރު ނަމަ އެ ތަނެއް ބަންދުކުރަން އެޗްޕީއޭ އިން ކަނޑައަޅާފައި ވަނީ 48 ގަޑިއިރަށެވެ. އެ ބުރުގައި ޖޫރިމަނާއެއް ނުކުރާނެ އެވެ.\nއެޗްޕީއޭ އިން ބުނިގޮތުގައި، ފުރަތަމަ އިންސްޕެކްޝަނަށް ފަހު ވެސް، ކޮވިޑާ ގުޅޭ ޝަކުވާއެއް ނުވަތަ އެ އިދާރާގެ ގައިޑްލައިނާ ޚިލާފަށް އެ ތަނެއް ހިންގާކަން ފާހަވެއްޖެ ނަމަ ވެސް 1،000ރ. އިން ޖޫރިމަނާކޮށް، ފަސް ދުވަހަށް ތަން ބަންދު ކުރާނެ އެވެ.\nއާންމުންނަށް ޚިދުމަތް ދޭ ތަންތަން ހިންގަނީ އެޗްޕީއޭގެ ގައިޑްލައިނާ އެއްގޮތަށްތޯ ބެލުމުގެ ބޮޑު އިންސްޕެކްޝަނެއް މިދިޔަ ދެ ހަފުތާއެއްހާ ދުވަސް ކުރިން ވެސް ހިންގި އެވެ. އެ ފަހަރު ވެސް ގިނަ ތަންތަން ބަންދުކޮށް، އިސްލާހު ކުރަން ފުރުސަތު ދިނެވެ. މިހާރު އެ އިންސްޕެކްޝަން މަޑުޖައްސާފައި އޮތް ނަމަވެސް އެޗްޕީއޭ އިން ކަނޑައަޅާފައި ވަނީ އަންނަ އަންގާރަ ދުވަހު އަނެއްކާވެސް ބޮޑު އޮޕަރޭޝަނެއް މާލެ އާއި ވިލިމާލެ އާއި ހުޅުމާލޭގައި ފެށުމެވެ.\nމާލެ ސަރަހައްދުގައި ކޮވިޑް ފެތުރުން އާދަޔާ ޚިލާފަށް އިތުރުވުމާ ގުޅިގެން މިރޭގެ 8 އިން ފަތިހު5އާ ދެމެދު ވެހިކަލްތައް ދުއްވުން ވަނީ މަނާކޮށްފަ އެވެ. އަދި ކުރިއެކޭ އެއްގޮތަށް ރޭގަނޑު 10 އިން ފަތިހު5އާ ދެމެދު ބޭރުތެރޭގައި ވެސް އުޅުމަކީ މަނާކަމެކެވެ. ފިހާރަތަކާއި ކެފޭ/ރެސްޓޯރަންޓުތައް ވެސް ކޮންމެ ރެއެއްގެ 9:30 ގައި ބަންދު ކުރަން ޖެހޭނެ ކަމަށް ފުލުހުން ރޭ ބުންޏެވެ.\nއިތުރު ލިޔުންތައް ކެފޭ/ރެސްޓޯރެންޓް ފިހާރަ ހެލްތު ޕްރޮޓެކްޝަން އެޖެންސީ ސިއްހަތު ހުޅުމާލެ ވިލިމާލެ މާލެ


Covid-19: Furathama Fiyavaheega Indonesia In 9.1 Million Meehunah Vaccine Dheyne - Vaguthu\nއިންޑޮނޭޝިއާގައި ފުރަތަމަ ފިޔަވަހީގެ ދަށުން 9.1 މިލިއަން މީހުންނަށް ކޮވިޑް-19 ގެ ވެކްސިން ދޭނެ ކަމަށް އެ ގައުމުގެ ހެލްތު މިނިސްޓްރީން ބުނެފިއެވެ.\nހެލްތު މިނިސްޓްރީން ބުނީ މި އަހަރުގެ ނުވެމްބަރު މަހާއި ޑިސެމްބަރު މަހުގައި ވެކްސިން ދޭން ފަށާނެ ކަމަށާއި ފުރަތަމަ ވެކްސިން ދިނުމަށް ހަމަޖެހިފައި ވަނީ ބައްޔަށް އެންމެ ނާޒުކު މީހުންނަށް ކަމަށެވެ. ކޮވިޑް-19 އަށް އެންމެ ނާޒުކު މީހުންގެ ތެރޭގައި އުމުރުން ދުވަސްވީ މީހުންނާއި ކުޑަކުދިން އަދި ބޮޑެތި ބައްޔަށް ބޭސްކުރާ މީހުން ހިމެނއެވެ.\nއިންޑޮނޭޝިއާ އިން ކޮވިޑް-19 ގެ ވެކްސިން ދޭ ފުރަތަމަ ގުރޫޕްގެ ތެރޭގައި ސިއްޚީ ޚިދުމަތްތެރިންނާއި ޕަބްލިކް ސާވިސް މަސައްކަތް ކުރާ މީހުން، އެއާޕޯޓްތަކުގައި މަސައްކަތް ކުރާ މީހުން، ސިފައިންނާއި ފުލުހުން ހިމެނޭކަމަށް އެ ގައުމުގެ ސަރުކާރާއި ހަވާލަދީ މީޑިޔާ ރިޕޯޓު ކުރެއެވެ.\nއެ ގައުމުގެ ހެލްތު މިނިސްޓްރީން ބުނީ ކޮވިޑް-19 އަށް ވެކްސިން ދޭނެ ކެޓަގަރީ އަކީ 18 އަހަރާއި 59 އަހަރާއި ދެމެދުގެ ކެޓަގަރީ ކަމަށެވެ. އެ ގައުމުގައި ވެކްސިން ދޭން ފަށާނީ އިންޑޮނޭޝިއަން ޑްރަގް އެންޑް ފުޑް ސުޕަވައިޒަރީ އެގެންސީ އިން ހުއްދަ ލިބި އިންޑޮނޭޝިއަން އުލެމާ ކައުންސިލުން ހަލާލް ސެޓްފިކެޓް ދިނުމުންނެވެ.\nއިންޑޮނޭޝިއާ އިން މިހާތަނަށް ކޮވިޑަށް ފައްސިވެފައި ވަނީ 365،240 މީހުންނެވެ. އޭގެ ތެރެއިން 289،243 މީހުން ވަނީ ބަލިން ރަނގަޅު ވެފައެވެ. އަދި ބަލި ޖެހިގެން 12،617 މީހުން ވަނީ އެ ގައުމުން މަރުވެފައެވެ.


Covid-19 ah fahu china gai aa bahyeh fethurenee\nޗަައިނާގެ ވޫހާންގެ މާރުކޭޓަކުން ފެނުނު ކޮރޯނާވައިރަސް މުޅި ދުނިޔެއަށް ފެތުރި 15 މިލިއަނަށް ވުރެ ގިނަ މީހުންނަށް ބަލި ޖެހި އެތައް ލައްކަ ބަޔަކު މިހާތަނަށް މަރުވެފައި ވެއެވެ. އަދިވެސް މި ބަލި ފެތުރުން ހުއްޓުވޭނެ ގޮތެއް ސައިންސްވެރިންނަކަށް ނުވެ އެވެ. ކޮރޯނާވައިރަހާ ދުނިޔެ ހަނގުރާމަކުރަމުންދާ މި ދަނޑިވަޅުގައި ޗައިނާ އިން އަނެއްކާވެސް މުޅިން އާ ބައްޔެއް ފެނިއްޖެ އެވެ. މި ބަލި މިހާރު ޗައިނާގައި ފެތުރެން ފަށާފައިވާ ކަމަށް ބޭރުގެ މީޑިއާ ތަކުން ބުނެފައި ވެއެވެ.\nޓިކް-ބޯން ވައިރަސް އަކުން ޖެހޭ މި ބަލި މިހާތަނަށް ޗައިނާގެ 60 މީހަކަށް ޖެހި ހަތް މީހުން މަރުވެފައިވާ ކަމަށް ބުދަ ދުވަހު އެ ގައުމުގެ މީޑިއާ އިން ވަނީ ބުނެފަ އެވެ.\nމި ބަލި އެއް އިންސާނެއްގެ ގައިން އަނެއް އިންސާނެއްގެ ގަޔަށް އަރާ ބައްޔަކަށް ވެދާނެކަމަށް ސަމާލުވުމަށް މިހާރު އެ ގައުމުގެ ރައްޔިތުންނަށް ވަނީ އިލްތިމާސް ކޮށްފަ އެވެ.\nމިއަހަރުގެ ފުރަތަމަ ހަ މަސް ދުވަހުގެ ތެރޭގައި ޗައިނާގެ އުތުރުގެ ޖިއަންގްސޫ ޕްރޮވިންސްގެ 37 މީހަކަށް އެސްއެފްޓީއެސް ވައިރަހުން ޖެހޭ މި ބަލި ޖެހިފައި ވެއެވެ. އަދި އަންހުއި ޕްރޮވިންސްގެ 23 މީހެއްގެ ގައިން މި ބަލީގެ ވައިރަސް ފެނިފައިވާ ކަމަށް ސަރުކާރުން ހިންގާ ގްލޯބަލް ޓައިމްސް އިން ބުނެފައި ވެއެވެ.\nޖިއަންގްސޫގެ ވެރިރަށް ނަންޖިންގްގެ އަންހެނަކަށް ޓިކް-ބޯން ވައިރަސް އަރައިގެން އެންމެ ފުރަތަމަ ފެންނަން ފެށި އަލާމާތް ތަކަކީ ހުން އައުމާއި ކެއްސުމެވެ. މިމީހާގެ ލޭ ޓެސްޓްކުރުމުން ބްލަޑް ޕްލެޓްލެޓް، ލިއުކޯސައިޓް، މަދުވާކަން ޑޮކްޓަރުންނަށް ފާހަގަ ކުރެވުނެވެ.\nޗައިނާގެ ސައިންސްވެރިންނަށް އެސްއެފްޓީއެސް ވައިރަސް އަކީ އާ އެއްޗެއް ނޫނެވެ. މި ވައިރަސް 2011ގައި ފެނި މި ޕެތޯޖަން ދެނެގަނެ ރައްކާ ކޮށްފައި ވެއެވެ.\nވައިރޮލޮޖިސްޓުން ބުނަނީ މި ވައިރަސް އިންސާނުންގެ ގަޔަށް ވާސިލުވެފައިވަނީ ދިރޭ އެއްޗެއް ކަށި ޖަހައިގެން ކަމަށެވެ. އަދި އެއް އެކަކުގެ ގައިން އަނެކަކުގެ ގަޔަށް މި ވައިރަސް އެރުމުގެ ފުރުސަތު އެބައޮތް ކަމަށެވެ. ނަމަވެސް އިންސައިޑާ ޕޭޕާ އިން ބުނި ގޮތުގައި މި ވައިރަސް އެހާ ފަސޭހައިން އެކެއްގެ ގައިން އަނެކަކުގެ ގަޔަށް އެރުމަކީ އެހާ ގާތް ކަމެއް ނޫނެވެ. ސަބަބަކީ މިއީ އެއާ ބޯން ވައިރަހެއް ނޫން ވީމަ އެވެ.\nޗައިނާ ޑޮކްޓަރުން ބުނަނީ މި ވައިރަސް އެކަކުގެ ގައިން އަނެކަކުގެ ގަޔަށް ލެޔާއި ކުޅުގެ ޒަރިއްޔާއިން އަރާފާނެ ކަމަށެވެ. ނަމަވެސް މިއީ ފެތުރިދާނެތީ މާ ބޮޑު ކަންބޮޑުވުމެއް އޮތް ބައްޔެއް ނޫންކަމަށް ޗައިނާގެ ޑޮކްޓަރުން ވަނީ ބުނެފަ އެވެ.


ހޫތީންގެ އަމާޒުތަކަށް އެމެރިކާ އިން ވައިގެ ހަމަލާދީފި\nވޮޝިންޓަން (އޮކްޓޯބަރު 13) - ޔަމަނުގެ ހޫތީންގެ ތިން ރާޑަރު ސައިޓަކަށް އެމެރިކާ އިން ވައިގެ ހަމަލާދީފައިވާ ކަމަށް ޕެންޓަގަނުން ބުނެފި އެވެ.\nއޭޝިއަން ކަޕް ކޮލިފައިން ޕްލޭ އޮފްގެ ދެ ވަނަ ލެގުގައި މިރޭ ޔަމަން އަތުން 2-0 އިން ބަލިވެ ރާއްޖެ އަށް ކޮލިފައިން ގްރޫޕް ސްޓޭޖުން ފުރުސަތު ނުލިބި ޕްލޭ އޮފް ދެ ވަނަ ބުރުގައި ވާދަކުރަން ޖެހިއްޖެ އެވެ.\nމިރޭގެ މެޗު ފަސޭހައެއް ނުކުރާނަން: ޔަމަން ކޯޗު\nއޭޝިއަން ކަޕް ކޮލިފައިން ޕްލޭ އޮފް ފުރަތަމަ ބުރުގެ ދެ ވަނަ ލެގުގައި މިރޭ ރާއްޖެއާ ދެކޮޅަށް ކުޅޭ މެޗު ފަސޭހަ ނުކުރާނެ ކަމަށް ޔަމަނުގެ ކޯޗު އަބްރަހަމް މެބްރަތޫ ބުނެފި އެވެ.\n"މޮޅުވީ ޔަމަން، މޮޅު ކުޅުންތެރިޔަކީ އިމްރާން"\nއޭޝިއަން ކަޕް ކޮލިފައިންގައި މިރޭ ކުޅުނު މެޗުން ރާއްޖެ އަތުން 2-0 އިން މޮޅުވި ނަމަވެސް މެޗުގެ މޮޅު ކުޅުންތެރިޔަކީ ރާއްޖެ ޓީމުގެ ގޯލު ކީޕަރު އިމްރާން މުހައްމަދު ކަމަށް ޔަމަނުގެ ކޯޗު އަބްރަހަމް މެބްރަތޫ ބުނެފި އެވެ.\nރާއްޖެ އަތުން ކުރިހޯދޭނެ: ޔަމަން ކޯޗު\nއޭޝިއަން ކަޕް ކޮލިފައިން ޕްލޭ އޮފް ބުރުގައި ރާއްޖޭގެ މައްޗަށް ކުރި ހޯދައި ކޮލިފައިންގެ ގްރޫޕް ސްޓޭޖުން ޖާގަ ހޯދޭނެ ކަމުގެ ޔަގީންކަން އެބައޮތް ކަމަށް ޔަމަންގެ ކޯޗު އަހުމަދު އަލީ...


December mahu MIRA in 2.03 billion rufiyaa balaigenfi - vNews.mv\nޑިސެންބަރު މަހު މިރާއިން 2.03 ބިލިއަން ރުފިޔާ ބަލައިގެންފި\nމުހައްމަދު ހަފީޒް 10 January 2022, 18:04\n2021 ވަނަ އަހަރުގެ ޑިސެންބަރު މަހު މިރާއިން 2.03 ބިލިއަން ރުފިޔާ ބަލައިގެންފިއެވެ.\nމި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 95.0 އިންސައްތަ އިތުރު އަދަދެކެވެ. އަދި، ޑިސެންބަރު 2021 ގައި ލިބޭނެކަމަށް އަންދާޒާކޮށްފައިވާ އަދަދަށްވުރެ 45.0 އިންސައްތަ އިތުރު އަދަދެކެވެ.\nމީރާއިން މައުލޫމާތުދޭ ގޮތުގައި ޑިސެންބަރު 2020 ގައި ލިބުނު އާމްދަނީ އާ އަޅައިބަލާއިރު ޑިސެންބަރު 2021 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ޖީއެސްޓީ އިންކަމް ޓެކްސް، ގްރީން ޓެކްސް އަދި އެއަރޕޯޓް ޓެކުހާއި ފީގެ ގޮތުގައި ލިބިފައިވާ ފައިސާ އިތުރުވުުންއެވެ.\nމިގޮތުން، 2020 ނޮވެމަބަރު އާއި އަޅައިބާލާއިރު، ނޮވެމްބަރު 2021 ގައި ރާއްޖެއަށް ޒިޔާރަތްކޮށްފައިވާ ފަތުރުވެރިންގެ އަދަދު ހަތަރު ގުނަ އިތުރުވެފައިވާކަމަށް މީރާއިން މައުލޫމާތުދެއެވެ. މީގެ ސަބަބަކީ 2020 ވަނަ އަހަރު ކޮވިޑް-19 ގެ ސަބަބަުން ފަތުރުވެރިން ޒިޔާރަތްކޮށްފައިވާ އަދަދު މަދުވްން ކަމަށް މިރާއިން މައުލޫމާތުދެއެވެ.\nމީގެއިތުރުން، 2021 ވަނަ އަހަރުގެ ޑިސެންބަރު މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ ޑިސެންބަރު 2020 ގައި ލިބުނު އާމްދަނީ އާ އާޅާބަލާއިރު ޑިސެންބަރު 2021 ގައި ލިބިފައިވާ އާމްދަނީީ އިތުރުވުމުގެ ސަބަބެކެވެ. އެ ފީ ޑިސެންބަރު 2020 ގައި ލިބިފައެއް ނުވާ ކަަމަށްވެސް މީރާއިން ބުނެއެވެ.\nޑިސެންބަރު 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ.\nއެއީ 47.0 އިންސައްތަ ނުވަތަ 952.77 މިލިއަން ރުފިޔާއެވެ. އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓްއިންނެވެ. އެއީ 24.0 އިންސައްތަ ނުވަތަ 485.44 މިލިއަން ރުފިޔާއެވެ.\nމީގެ އިތުރުން، ލީސް ޕީރިއަޑް އެކްސްޓެންޝަން ފީގެ ގޮތުގައި 153.60 މިލިއަން ރުފިޔާ، 7.6 އިންސައްތަ ޓްކްސްގެ ގޮތުގައި 95.69 މިލައަންރުފިޔާ (4.7 އިންސައްތަ) ގްރީން ޓްކެސްގެ ގޮތުގައި 94.41 މިލިއަން ރުފިޔާ (4.7 އިންސަތަ)، އަދި އެހެނިއެން ޓުކުހާއި ފީގެ ގޮތުގައި 243.65 މިލިއަން ރުފިޔާ (12.0 އިންސައްތަ) ލިބިފައިވެއެވެ.


Dheynan Hithaa Jaanaa - 12 | Vaahaka ދޭނަން ހިތާ ޖާނާ – 12 – Vaahaka\nދޭނަން ހިތާ ޖާނާ - 12\n4k40\tAugust 21, 2021\nދޭނަން ހިތާ ޖާނާ - ޓްރެއިލަރ\nދޭނަން ހިތާ ޖާނާ - 1\nދޭނަން ހިތާ ޖާނާ - 2\nދޭނަން ހިތާ ޖާނާ - 3\nދޭނަން ހިތާ ޖާނާ - 4\nދޭނަން ހިތާ ޖާނާ - 5\nދޭނަން ހިތާ ޖާނާ - 6\nދޭނަން ހިތާ ޖާނާ - 7\nދޭނަން ހިތާ ޖާނާ - 8\nދޭނަން ހިތާ ޖާނާ - 9\nދޭނަން ހިތާ ޖާނާ - 10\nދޭނަން ހިތާ ޖާނާ - 11\nލައިސާގެ ފަރާތުން ނެވިލް ދެކެ ގަޔާވާ ކަހަލަ ސިފަތަކެއް ނެވިލްއަށް ވަނީ އެކީގައި އުޅުމުގެ ތެރޭގައި ފެނިފައެވެ. އެހެންކަމުން ނެވިލް ބޭނުންވަނީ ލައިސާ ސަޕްރައިޒްކޮށްލާށެވެ. އެކި ވިސްނުމުގައި އެހެން އިންދާ ނެވިލްގެ ފޯނު ވައިބްރޭޓު ވިއެވެ. ނެވިލް ފޯނަށް ބަލާލިއިރު އެއީ ނޮޓިިކޭޝަންއެކެވެ. ނެވިލްއަށް އެއްވެސް ގަސްދެއް ނެތި ހިނިތުންވެވުނެވެ.\nއެއީ ލައިސާގެ އުފަންދުވަސް ކަން އަންގައިދިނުމަށް އައި ނޮޓިިކޭޝަންއެކެވެ. ނެވިލްއަށް ލައިސާގެ ގާތުގައި ނެވިލްގެ ހިތުގެ ހާލު އަންގައިދިނުމަށް ރަނގަޅު ހިޔާލެއް ލިބުނެވެ. ނެވިލް އަވަހަށް ބެލީ ލައިސާ އޮންލައިންގަ އިން ތޯއެވެ. އޮންލައިންގަ ނެތުމުން ދެރަވިކަމުގައި ވިޔަސް ނެވިލް ލައިސާއަށް މެސެޖު ކޮށްލީ ލައިސާ ނިދީ ކަމަށް ހީކޮށެވެ. މާދަމާއަކީ ބަންދު ދުވަހެއް ކަމުން ނެވިލް ނިދަން އެރީ އިޝާނަށް ގުޅާ ދެމީހުން އެކީ މާދަމާއަށް ވަރުގަދަ ޕްލޭނެއް ހަދަން ނިންމައިގެންނެވެ.\nނިދާފައި އޮތް ދަރިފުޅަށް ހުކުރަށް ދިޔުމަށް ގޮވަންދިޔަ ނާހިދަށް ހުއްޓުނީ ނެވިލް ނިދީގައި އޮވެގެން ވާހަކަދައްކާތީއެވެ. ނެވިލް ރޮމުން ލައިސާގެ ނަމުން ގޮވަމުން އޭނާ ދޫކޮށް ނުދިޔުމަށް އެދި އާދޭސް ކުރަން ފެށިއެވެ. ނާހިދު ނެވިލްއަށް އަވަހަށް ގޮވާ ތެދުކުރުވިއެވެ. "ދަރިފުޅާ ނެވިލް" ނާހިދު ވަރަށް ހާސްވެފައި ހުރެ ނެވިލްގެ ކޮނޑުގައި ހިފައި ތަޅުވައިގަތެވެ.\nލޯހުޅުވައިލި އިރު ކުރިމަތީގައި ހާސްވެފައި ބައްޕަ ހުރުމުން ނެވިލް ހައިރާންވިއެވެ. އަދި އެޔަށްވުރެ އަޖައިބުވީ މުޅި މޫނު ކަރުނުން ތެމިފައި ހުރުމުންނެވެ.\nނާހިދު ނެވިލްއަށް ނިދީގައި އޮވެގެން ކުރެވުނު ކަންތަކުގެ ވާހަކަ ކިޔައިދިނެވެ. އެއާއެކު ނެވިލްއަށް އޭނާއަށް ދެންމެ ފެނުން ހުވަފެން ހަނދާން ވިއެވެ. ނެވިލް ލައިސާގެ އަތުގައި ހިފުމުން ރުޅިވެރިކަމާއެކު ނެވިލްއަށް ބަލަމުން ލައިސާ އަތް ފޮޅުވައިލައިފާ ދުވެފައިގޮސް އެހެން ފިރިހެނެއްގެ އަތުގައި ހިފައިގެން ނެވިލް އާއި ދުރަށް ހިނގައިފައި ދިޔަ މަންޒަރެވެ. އެ ހުވަފެނާއި މެދު ހިތުގައި ކުޑަ ބިރުވެރި ކަމެއް އޮތަސް ސިކުނޑިން އެއީ ބިލާހެއް ކަމުގައި ނިންމަމުން ނެވިލް ފާޚާނާއަށް ވަނީ ހުކުރަށް ދާންޖެހޭ ގަޑި ޖެހެން ކައިރިވެފައި ހުރުމުންނެވެ.\nހުކުރުން ފައިބައިގެން އިޝާން ވަގުތުން އައީ ނެވިލްމެންގެ ގެއަށެވެ. އިޝާން އައުމުން ނެވިލް އަވަސްވެގަތީ އަވަހަށް ގޭގައި ހުންނަ ބަގީޗާއާއި ދިމާއަށް ދިއުމަށެވެ. "މިތަން ކިހިނެއް ވާނެ" ބަގީޗާއަށް އިޝާރާތްކުރަމުން ނެވިލް ބުންޏެވެ. އިޝާން ބޯހޫރާލީ އެތަން އެހާ ރަނގަޅު ނޫންކަން ބުނެދެމުންނެވެ. "ނެވިލް ހަނދާން ނެތުނީތަ ލައި ބުންޏެއްނު އެދުވަހު ތިމަންނާ ޑޭޓަކަށް ދަންޏާމުން ދާނީ ފޭންސީ ރެސްޓޯރެންޓަކަށޯ" ލައިސާ ކުރިން ބުނެފައި އޮތް އެއްޗެއް ހަނދާން ކޮށްދެމުން އިޝާން ބުންޏެވެ.\nނެވިލް ވެސް ވަގުތުން އެދުވަސް މަތިން ހަނދާން ވިއެވެ. "އެހެންވީމަ ވިތައުޓް އެނީ ވޯކް ޔޫ ކޭން..... އިޝާނަށް ބަސް ނުބުނެވެނީސް ނެވިލް ފޯނު ނެގި އެވެ. އަދި އަވަހަށް އޭނައިގެ ބައްޕަގެ ރެސްޓޯރެންޓަށް ގުޅާ މުޅި ރެސްޓޯރެންޓު އެއްކޮށް އެ ވަގުތަށް ރިޒާވް ކޮށްލިއެވެ." ސޯ އެވްރީތިންގް އިޒް ޑަން އެކްސެޕްޓް ޔުއާ ކްލޯތްސް" ނެވިލް ފޯނު ބޭއްވުމާއެކު އިޝާން ބުންޏެވެ. ނެވިލް ވެސް ބޯޖަހައިލުމަށްފަހު މިސްރާބުޖެހީ އޭނައިގެ ކޮޓަރިއަށް ވަނުމަށެވެ.\nރޭގަނޑުގެ ވަގުތެވެ. ލައިސާ ހުރީ ކޮޓަރީގެ ދެކޮޅު ދެކޮޅަށް ހިގާލައެވެ. އޭނާ ވިސްނަމުންދިޔައީ ނެވިލްއަށް ދޭނެ ޖަވާބަކާއި މެދުގައެވެ. ނެވިލްއަށް ނޫނެކޭ ބުނާކަށް ވެސް ލައިސާއަކަށް ނުކެރެއެވެ. ނަމަވެސް އޭނާއަކަށްވެސް އެއްފަހަރަކާ ދެ ތަނަކަށް ނުދެވޭނެ ނޫން ހެއްޔެވެ؟ ވަގުތު ވެސް ކުޑަތަން ވެއްޖެއެވެ. ލައިސާ އެންމެފަހުން ގޮތެއް ނިންމިއެވެ. ނެވިލްއަށް ދޮގު ހަދާށެވެ. ބަލިވީއޭ ބުނެ ކޮންމެވެސް އުޒުރެއް ދައްކާށެވެ. އެހެން ވިސްނުމެއް ގައި އިންދާ ދޮރުގައި ޓަކި ޖަހާ އަޑު އިވުނެވެ. ދޮރު ހުޅުވައިލުމާއެކު ލައިސާއަށް ހިނިތުންވެވުނެވެ.\nލޯގަނޑު ކުރިމަތީގައި ހުރެ ފަރިދައްކަމުން ނެވިލް ދިޔައެވެ. ކަޅު ފަޓުލޫނަކާއި ހުދު ގަމީހެއްގައި ހުރި ނެވިލް ފެންނަނީ ވަރަށް ހިތްގައިމު ކޮށެވެ. ނެވިލްގެ ކަސްރަތީ ހަށިގަނޑުގެ ސަބަބުން ގަމީސް ވަނީ ގަޔަށް ހިފާފައެވެ. އަބަދުވެސް ނިތްކުރި މައްޗަށް ވެއްޓިފައި އޮންނަ އިސްތަށިގަނޑު ވަނީ ރީތި ގޮތަކަށް ސްޓައިލް ކޮށްފައެވެ. ނެވިލް ރީތިވެފައި ހުރި ވަރުން މިއަދަކީ ނެވިލްއަށް ވަރަށް ވެސް ހާއްސަ ދުވަހެއްކަން ފާހަގަކުރެވެއެވެ. އެދުމަތީގައި އޮތް ކޯޓާއި ފޯނު ނަގަމުން ނެވިލް ބޭރަށް ނުކުތީ ނެވިލްގެ ހަޔާތަށް މިރޭ އަންނަން އުޅޭ ތޫފާނުގެ ހިލަމެއްވެސް ނުވާ ޙާލު ގައެވެ.\nނެވިލް ރެސްޓޯރެންޓަށް ވަތް އިރު ހުރިހާކަމެއް ވެސް ވަނީ ހަމަ ޖެހިފައެވެ. ނެވިލް ރެސްޓޯރެންޓު ގެ ބަދިގެޔަށް ވަނެވެ. އަދި ވެއިޓަރއަށް ނެވިލްގެ އަތުން ލިޔެފައި އޮތް ކުޑަ ނޯޓަކާއި އަގޮޓިއެއް ދެމުން އެއަށް ކަންތައް ކުރަންވީ ގޮތް ކިޔައިދިނެވެ. ނެވިލް ފޯނު ނަގައި އެތަނުގެ ފޮޓޯއެއް ނެގި އެވެ. އިޝާންގެ ގުޅާފައި އޮތުމުން ނެވިލް އިޝާނަށް ގުޅުމަށް ރެސްޓޯރެންޓުގެ ބޭރުގައި ހުރި ބެންޗުގައި އައިސް އިށީނެވެ. އިޝާނަށް ނުގުޅިގެން އުޅެނިކޮށް ލައިސާގެ މެސެޖެއް ނެވިލްއަށް ލިބުނެވެ. އޭގައި މިއުޅެނީ ބަލިވެ ކަމަށާއި އަދި ނާދެވޭނެތީ މައާފަށް އެދިފައި އޮތެވެ. ނެވިލް ވަރަށް ދެރަ ވިއެވެ. ކުރި ހުރިހާކަމެއް އެދިޔައީ ފެނަށެވެ. ވެއިޓަރގެ އަތުން އަގޮޓިއާއި ނޯޓްކޮޅު ނެގުމަށް ފަހު ނެވިލް ސައިކަލަށް އަރައިގެން ގެޔަށް ދިއުމަށް ދުއްވާލިއެވެ.\nދުއްވަމުން ދިޔަ ނެވިލްއަށް ސައިކަލުގެ ބުރަކި ކުއްލިއަކަށް ޖެއްސުނެވެ. އަދިރިކަމުން ތަނެއް ދޮރެއް ފެންނަވަރު ނުވިޔަސް ނެވިލްއަށް އެއީ ލައިސާ ކަން ޝައްކު ވިއެވެ. ތަންކޮޅެއް ގާތަށް ނެވިލް ޖެހުނީ ޔަގީންކުރުމަށެވެ. ނަމަވެސް ނެވިލްއަށް ފެނުނު މަންޒަރަކުން ނެވިލްގެ ހިތް ފަޅައިގެންދާ ވަރުވިއެވެ. ކުއްލިއަކަށް މިއަދު ފެނުނު ހުވަފެނުގެ މަތިން ހަނދާން ވިއެވެ. ލައިސާ ހުރީ ކޮންމެވެސް ފިރިހެނެއްގެ ގައިގައި ބައްދާގެންނެވެ. އެދެމީހުންގެ މެދުގައި ވައިރޯޅިއަކަށްވެސް ދަތުރު ނުކުރެވޭ ހާ ކައިރީގައެވެ. އެ ފިރިހެން މީހާ ލައިސާގެ މޫނުގައި ދެ އަތުން ހިފައި އޭނާގެ މޫނާއި ކައިރިކުރަން އުޅުނެވެ.\nއައި ރުޅީގައި ނެވިލް ގޮސް އެ ފިރިހެން މީހާގެ ގަމީހުގެ ގިރުވާނުގައި ހިފައި އޭނާގެ ކަންކަށި މަތީގައި ވަރަށް ބާރަށް ޖެހި އެވެ. އެކަހަލަ ކަމަކަށް ނުވިސްނާ ހުރުމުން އޭނާ ބިންމައްޗަށް ވެއްޓުނެވެ. ލައިސާ އަށް ވެސް ސިއްސައިގެން ގޮސް ހަޅޭއްލަވައިގަނެވުނެވެ. ނެވިލް އަދިވެސް ދުލެއް ނުކުރެއެވެ."ތިއީ ކާކު" އޭނާގެ ގިރުވާނުގައި ހިފައި ދެވަނަ ފަހަރަށް ވެސް ނެވިލް ޖެހިއެވެ. އެހެން ނުހެދުމަށް ބުނަމުން ލައިސާ ނެވިލްގެ އަތުގައި ހިފިއެވެ. ނަމަވެސް ލައިސާގެ އަތް ފޮޅުވާލައިފާ ނެވިލް ދިޔައީ އެމީހާއާއި ދިމާއަށެވެ. ލައިސާ އައިސް ނެވިލްގެ ކުރި ބެއްދިއެވެ."އެއީ ކާކުހޭ" ލައިސާ ނެވިލް ދުރުކުރަން އުޅުމުން ނެވިލް ހަޅޭއްލަވައިގަތެވެ."އެއީ އަހަރެންގެ ވާންއުޅޭ ފިރިމީހާ މާހިލް" ލައިސާ ނެވިލްގެ ކަންކަށިމަތީގައި ޖެހިއެވެ. (ނުނިމޭ)\nAyham August 25, 2021\nވާއު ބެސްޓު ސަޅި ލޫހާގެ މިވާހަކަ ހަމަ😚😚\nAlovera August 29, 2021\nވަރަށް ރީތި މިޕާޓް..މާޝާﷲ.ވެއިޓިންގް ފޯ ދި ނެކްސްޓް..🙂🙂😊😊\nHaxuma August 30, 2021\nވައިޓިންގް ފޯ ދި ނެކެސްޓް\nTimo werner September 15, 2021\nWow looha🖤it's amazing. Waiting for the next part🖤🖤


ބ. އަތޮޅުގެ ރަށްތަކުގެ ޕްރީސްކޫލު ތަކުގައި މަސައްކަތް ކުރައްވާ ޓީޗަރުންނަށް އަމާޒުކޮށްގެން އަލަށް އެކުލަވާ ލައްވާފައިވާ މަންހަޖަށް ހޭލުންތެރި ކުރުމުގެ ގޮތުން އެއް ހަފްތާގެ މަސައްކަތު ބައްދަލުވުމެއް ބ. ދަރަވަންދޫގައި ބާއްވައިފިއެވެ. ދަރަވަންދޫ ކައުންސިލާއި ނެޝަނަލް އިންސްޓިޓިއުޓު އޮފް އެޑިއުކޭޝަން ( އެން އައި އީ ) އާއި ގުޅިގެން މިމަހު 12 އިން 19 އަށް ބ.\nދަރަވަންދޫ ގައި ބެޢްވި ވޯކްޝޮޕުގައި ބައިވެރިއަކަށް ހަނދާނީ ލިޔުން ހަވާލު ކުރަނީ ފޮޓޯ- ފޭސްބުކު / ނަޛީރާ\nޕްރީސްކޫލް ޓީޗަރުންނަށް ވޯކްޝޮޕެއް ހިންގައިފި\nޢާމިރު ޢަބްދުއްލަތީފު | 20 އޮކްޓޯބަރ 2014\nބ. އަތޮޅުގެ ރަށްތަކުގެ ޕްރީސްކޫލު ތަކުގައި މަސައްކަތް ކުރައްވާ ޓީޗަރުންނަށް އަމާޒުކޮށްގެން އަލަށް އެކުލަވާ ލައްވާފައިވާ މަންހަޖަށް ހޭލުންތެރި ކުރުމުގެ ގޮތުން އެއް ހަފްތާގެ މަސައްކަތު ބައްދަލުވުމެއް ބ. ދަރަވަންދޫގައި ބާއްވައިފިއެވެ.\nދަރަވަންދޫ ކައުންސިލާއި ނެޝަނަލް އިންސްޓިޓިއުޓު އޮފް އެޑިއުކޭޝަން ( އެން އައި އީ ) އާއި ގުޅިގެން މިމަހު 12 އިން 19 އަށް ބ. ދަރަވަންދޫ ކައުންސިލު އިދާރާގެ "ރަސްގެއޮޑި މާލުމް " ގައި ބޭޢްވި މި މަސައްކަތް ބައްދަލު ވުމަކީ ޅަފަތުގެ ތަޢްލީމު ދިނުމަށް އެކުލަވާލާފައިވާ އާ މަންހަޖަށް އަހުލުވެރި ކުރުވުމުގެ ގޮތުން ހިންގާ މަސައްކަތު ބައްދަލުވުމެއް ކަމަށް ދަރަވަންދޫ ކައުންސިލުން މަޢްލޫމާތު ދެއެވެ.\nދަރަވަންދޫ ކައުންސިލުގެ އިންފޮމޭޝަން އޮފިސަރ އަލީ ޝަފީގު ވިދާޅުވީ މި މަސައްކަތު ބައްދަވުމުގެ ހުރިހާ ކަމެއް ފުރިމަކޮށް ގެންދިޔުމުގައި ކައުންސިލުގެ މެންބަރުންނާ އިދާރާގެ ހުރިހާ މުވައްޒަފުންގެ ފުރިހަމަ އެއްބާލުން ލިބިގެން ކަމަށާއި ބައިވެރިންގެ ފަރާތުންވެސް ވަރަށް ފޮޒިޓިވް ކޮމެންޓު ލިބިފައިވާ ކަމަށެވެ.\nމި ބައްދަލު ވުމުގެ ބައިވެރިންގެ ތެރެއިން ހިތާދޫ އޮންލައިން އަށް މަޢްލޫމާތު ދިން ބައިވެރިއަކު ބުނީ ދަރަވަންދޫ ކައުންސިލުން ވަރަށް ފުރިހަމައަށް ހުރިހާ ކަމެއްވެސް އިންތިޒާމު ކޮށްފައިވާ ކަމަށެވެ. އަދި މި ބައްދަލުވުމުން ވަރަށް ގިނަ މަޢްލޫމާތު ލިބިފައިވާކަމަށެވެ.\nމަސައްކަތު ބައްދަލުވުން ފައްޓަވާ ދެއްވީ ބ. އަތޮޅު މަދަރުސާގެ ޕްރިންސިޕަލް އަލްފާޟިލް މުޙައްމަދު ނާސިހެވެ. މި ބައްދަލުވުން ނިންމުގެ ގޮތުން ބައިވެރިންނަށް ވަނީ ހަނދާނީ ލިޔުން ދެއްވާފައެވެ. ހަނދާނީ ލިޔުން ޙަވާލު ކޮށްދެއްވީ ދަރަވަންދޫ ކައުންސިލުގެ ރައީސް އަލްފާޟިލް ޙުސައިން ނާޒިމެވެ.\nދަރަވަންދޫ ކައުންސިލުން އެއްބާރުލުން ދެއްވައިގެން މިއަހަރު ވަނީ ވަރައްގިނަ ވޯކްޝޮޕްތަކެއް ބޭއްވިކަން ވަނީފާހަގަކުރެވިފައެވެ.\nޝުކުރިއްޔާ ދަރަވަންދޫ ކައުންސިލް


Gaumee anhen teamun United Arab Emirates aai eyku eykuveri kamuge2match kulhumah ninmaifi - vNews.mv\nގައުމީ އަންހެން ޓީމުން ޔޫއޭއީއާއެކު އެކުވެރިކަމުގެ ދެ މެޗް ކުޅުމަށް ނިންމައިފި\nމުހައްމަދު ޝާން އަބްދުﷲ 27 February 2016, 11:32\nގައުމީ އަންހެން ފުޓްބޯޅަ ޓީމުން އެކުވެރި އަރަބި އިމާރާތް ( ޔޫއޭއީ) އާއެކު ރަހުމަތްތެރިކަމުގެ ދެ މެޗެއް ކުޅުމަށް ނިންމައިފި އެވެ.\nއެފްއޭއެމްއިން ބުނީ، މި ދެ މެޗް ވެސް ކުޅޭނީ ޔޫއޭއީގައި ކަމަށާއި އެގޮތުން ފުރަތަމަ މެޗް ކުޅުމަށް ހަމަޖެހިފައި ވަނީ އަންނަ މަހުގެ ތިން ވަނަ ދުވަހު ކަަމަށެވެ. އަދި ދެ ވަނަ މެޗް ކުޅުމަށް ހަމަޖެހިފައި ވަނީ އަންނަ މަހުގެ ހަވަނަ ދުވަހު ކަމަށެވެ.\nވީނިއުސްއާ ވާހަކަ ދައްކަވަމުން އެފްއޭއެމްގެ ހެޑް އޮފް ވުމަން މަރިޔަމް މުހައްމަދު (މާޔަން) ވިދާޅުވީ، ގައުމީ ޓީމް ޔޫއޭއީއަށް ދިއުމަށް ފުރާނީ އަންނަ މަހުގެ އެއް ވަނަ ދުވަހު ކަމަށާއި މިފަހަރުގެ ޓީމުގައި 20 ކުޅުންތެރިން ހިމެނޭ ކަމަށެވެ. އަދި މިފަހަރު ޔޫއޭއީއަށްދާ ޓީމުގެ ހެޑް ކޯޗަކީ އިބްރާހިމް ހަލީމް (ޖަޑާ) ކަމަށާއި އޭނާއާ ހެޑް ކޯޗްކަން ހަވާލްކުރީ ޖަޕާނުގެ ކޯޗް ނައޯކޯގެ ކޮންޓްރެކްޓް ހަމަވެ، ގައުމަށް ދިއުމުން ކަމަށް ވެސް މާޔަން ވިދާޅުވި އެވެ.\nއެފްއޭއެމްއިން ބުނީ، މި ދެ މެޗަކީ ގައުމީ އަންހެން ފުޓްބޯޅަ ޓީމް ފޯމްގައި ބޭއްވުމުގެ ގޮތުން ކުޅެވޭ މެޗްތަކެއް ކަމަށެވެ. އަދި މިއަހަރުގެ ކުރިއަށް އޮތްތާގައި ވެސް އިތުރު މެޗްތައް ކުޅެން ނިންމާފައިވާ ކަމަށް ވެސް އެފްއޭއެމްއިން މައުލޫމާތު ދެއެވެ.


ހަރުދަނާ މުޖުތަމައެއް ބިނާކުރުމަށް ފުރަތަމަ ބޭނުންވަނީ ރަނގަޅު ފަރުދެއް ބިނާކުރުން: އިމްރާން – Haftha\nFri, 21 January, 2022, 7:57 am\n21 ނޮވެމްބަރު 2021, މާލެ, އިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި ހޯމް މިނިސްޓަރު ޝައިހް އިމްރާން އަބްދުالله ވާހަކަދައްކަވަނީ --- ހަފްތާ ފޮޓޯ\nހަރުދަނާ މުޖުތަމައެއް ބިނާކުރުމަށް ފުރަތަމަ ބޭނުންވަނީ ރަނގަޅު ފަރުދެއް ބިނާކުރުން: އިމްރާން\nހަރުދަނާ މުޖުތަމައެއް ބިނާކުރުމަށް އެންމެ ފުރަތަމަ ބޭނުންވަނީ ރަނގަޅު ފަރުދެއް ބިނާކުރުން ހަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރު އިމްރާން އެހެން ވިދާޅުވީ ކުޑަކުދިން އިސްލާހުކުރުމަށް ބައިތިއްބާ ސެންޓަރުގެ ބިންގާ އެޅުމުގެ ރަސްމިއްޔާތުގައި ވާހަކަ ދައްކަވަމުންވެ. މިނިސްޓަރު ވިދާޅުވީ މިއަދު ކުރިމަތިލަމުންދާ މައްސަލަތަކަށް ހައްލު ހޯދޭނީ އެންމެން ގުޅި ލާމެހިގެން ކަމަށެވެ.\nއެގޮތުން، ރާއްޖޭގެ ވީރާނާ ވެފައިވާ އިޖުތިމާއީ ވެށި އަނބުރާ ރުޖޫއަ ކުރެވޭނީ ސަރުކާރާއ ރައްޔިތުންނާއި މުޅި ދައުލަތު އެކުގައި މަސައްކަތް ކޮށްގެން ކަމަށް އިމްރާން ވިދާޅުވިއެވެ. އަދި ކުރިއަރައިގެން ދެވޭނެ ގިތަކީ އެއީކަމަށާއި ހަރުދަނާ މުޖުތަމައެއް ބިނާކުރަން އެންމެ ފުރަތަމަ ބޭނުންވަނީ ރަނގަޅު ފަރުދެއް ބިނާކުރުން ކަމަށް ވިދާޅުވިއެވެ.\n“އެއަށްފަހު އެފަރުދުގެ މައްޗަށް ބިނާވާ ހެޔޮލަފާ ރަނގަޅު އާއިލާއެއް ބިނާކުރުން. އެއާއެކުގައި ބަދަހި ދުޅަހެޔޮ އިޖުތިމާއީ ރަނގަޅު މުޖުތަމައެއް ބިނާކުރުން. އޭގެ މައްޗަށް ޤައުމެއް ބިނާވެގެންދާނީ” އިމްރާން ވިދާޅުވިއެވެ.\nއޭނާ ވިދާޅުވީ ސަރުކާރުން ހަވާލުވެ އެފަދަ ކަންކަން ދެނެގަނެ، މަސައްކަތްތައް ފަށައިގެން ކަމަށާއި، އެންމެން ގުޅިގެން އެކުރާ މަސައްކަތަކީ އެއީ ކަމަށް ވިދާޅުވިއެވެ. އަދި އެ ސެންޓަރުގެ ބިންގަލަކީ ކުޑަކުދީންގެ އަދުލުގެ ގާނޫނުގެ މައްޗަށް ކުރެވުނު މުހިންމު މަސައްކަތްތަކުގެ އެއް ބިންގާ ކަމަށް ވިދާޅުވިއެވެ.\nއެ ސެންޓަރު ގާއިމު ކުރެވުމުން، ކުށުގެ ވެއްޓަށް ހުށަހެޅިފައިވާ ކުޑަކުދިން މުޖުތަމައުއިން އެކަހެރިކޮށް، މުޖުތަމައަށް އަނބުރާ ނެރުމަށްޓަކައި ބޭނުންވާ ޕްރޮގްރާމްތައް ހިންގާނީ އެ ސެންޓަރުންނެވެ. އަދި ކޯޓު އަމުރެއްގެ ދަށުން އެކަހެރިކޮށް، ރައްކާތެރިކަން ދޭން ޖެހޭ ކުދިންގެ އިންތިޒާމުވެސް ހަމަޖައްސާނީވެސް އެ ސެންޓަރުންނެވެ.


DNA in riyaasee inthihaabah candidate aku neren ninmaifi\nޑީއެންއޭ އިން ރިޔާސީ އިންތިހާބަށް ކެންޑިޑޭޓަކު ނެރެން ނިންމައިފި\nދިވެހި ނެޝެނަލް އެކްޝަން (ޑީއެންއޭ) ގެ ބާނީ އުމަރު ނަސީރު --\nދިވެހި ނެޝެނަލް އެކްޝަން (ޑީއެންއޭ) އިން ކުރިއަށް އޮތް ރިޔާސީ އިންތިހާބުގައި ވާދަކުރަން ނިންމައިފި އެވެ.\nޑީއެންއޭއަކީ ސިޔާސީ ހަރަކާތެކެވެ. އެ ހަރަކާތުން މިރޭ ބުނީ 2023 ގައި ބާއްވާ ރިޔާސީ އިންތިހާބުގައި ޑީއެންއޭގެ ފަރާތުން ވާދަކުރުމަށް ރިޔާސީ ކެންޑިޑޭޓަކު ނެރުމަށް މިއަދު ބޭއްވި އިންޓަރިމް އެގްޒެކްޓިވް ކައުންސިލް (އެކްސްކޯ) ގެ 20 ވަނަ ބައްދަލްވުމުގެ އިއްތިފާގުން ނިންމާފައިވާ ކަމަށެވެ.\nއެ ނިންމުން ނިންމާފައިވާއިރު ޑީއެންއޭ އިފްތިތާހު ކުރުމަށް މެއި މަހުގެ ތިންވަނަ ދުވަހުގެ ރޭ ބޭއްވި ހަފްލާގައި ވާހަކަދައްކަވަމުން އެ ހަރަކާތުގެ ބާނީ އަދި ކުރީގެ ހޯމް މިނިސްޓަރު އުމަރު ނަސީރު ވިދާޅުވީ ޑީއެންއޭ އަކީ ކުރިއަށް އޮތް ރިޔާސީ އިންތިހާބަށް ތާއްޔާރުވާން އުފެއްދި ހަރަކާތެއް ނޫން ކަަމަށެވެ.\nއުމަރު ވިދާޅުވީ ޑީއެންއޭގެ މަގްސަދަކީ ރާއްޖެ މުޅިން އާ މިސްރާބަަށް ގެންދިއުން ކަމަށެވެ. ނަމަވެސް ކުރިއަށް ރިޔާސީ އިންތިހާބަކީ ރާއްޖެ އާ މިސްރާބަކަަށް ގެންދަން ލިބޭނެ ފުުރުސަތެއް ކަމަށް އުމަރު ފާހަގަ ކުރެއްވި އެވެ.\n"އެ ފުރުސަތުގެ ބޭނުން ހިފާނީ ކިހިނެއްތޯ ނިންމާނީ އިންތިހާބު ކައިރިވުމުން. ޑީއެންއޭ މި އުފައްދަނީ ދިވެހިންގެ މުރާލިކަމާ ދިވެހިންގެ ހީވާގިކަމާ ދިވެހިންގެ މަސައްކަތްތެރިކަމާ އަނބުރާ ގެންނަން. ޑީއެންއޭ މި އުފައްދަނީ އިސްލާމް ދީނުގެ ރީތި އަހުލާގަށް މަތީ ތައުލީމަށް ހުނަރު ފައްކާވެފައިވާ ޖީލެއް އުފައްދައި އެ ޖީލުގެ ކޮނޑުގައި މި ގައުމު ތަރައްގީވެފައިވާ ގައުމަކަަށް ހެދުމުގެ މަތިވެރި މަގުސަދުގައި\_" އުމަރު ވިދާޅުވި އެވެ.\nޑީއެންއޭ ހެދުމުގެ މައިގަނޑު މަގްސަދެއްގެ ގޮތުގައި ދެން އުމަރު ނެންގެވީ އަމިއްލަވަންތަ، އިސްލާމްދީނަށް ލޯބި ކުރާ އަދި މިނިވަން ދައުލަތެއް ކަށަވަރު ކުރުމެވެ. އެގޮތުން ދިވެހިންނަކީ އަބަދުހެން ނާށިގަނޑު ހިފައިގެން ސަލާންޖަހަން ނުކުންނަން ޖެހޭ ބަޔަކަށް ނުވުމަށް ވަކާލާތު ކުރައްވާނެ ކަމުގެ ވައުދެއް އުމަރު މިރޭ ވެވަޑައިގަތެވެ.\n"ކުރިއަށް އޮތް ދުވަސްތަކުގައި ގައުމީ ސިޔާސީ އިޖުތިމާއީ ހުރިހާ ޕްލެޓްފޯމްތަކެއްގައި މި ރާއްޖެ ބަދަލު ކުރުމަށް މި ރާއްޖެ ޓްރާންސްފޯމް ކުރުމަށް އަޅުގަނޑުމެން ވަކާލާތު ކުރާނަން" އުމަރު ވިދާޅުވި އެވެ.\nޑީއެންއާއަކީ ދިވެހި ގައުމު އަނބުރާ ދިވެހިންނަށް ހޯދައި ދިނުމަށް ފަށާ ހަރަކާތެއްކަން ފާހަގަ ކުރައްވައި އުމަރު ވިދާޅުވީ ކޮރަޕްޓް ސިޔާސީ ވެރިންގެ އަތުން އަނބުރާ ގައުމު އަތުލައި އަމިއްލަ ފައިމައްޗަށް ތެދުވުމަށް އެ ހަރަކާތުން މަސައްކަތް ކުރާނެ ކަަމަށެވެ.\nއުމަރު ނަސީރު ދުންޔާ މައުމޫން ޑީއެންއޭ\n"ޑީއެންއޭއަށް ރާއްޖެ ރިފޯމެއް ނުކުރެވޭނެ"\nދިވެހި ނެޝަނަލް އެކްޝަން އިފްތިތާހުކޮށްފި\nއުމަަރުގެ ރިޔާސީ ކެންޕެއިން މެދުކަނޑާލަައިފި\n"ހިސާން ބިލަކީ ބައެއްގެ ހިމާޔަތަށް ހުށައެޅި ބިލެއް"


SunOnline: REPORT: Party drugs ah gellunu zuvaanaa salaamaiyvee marah thelhenikoh!?\nޕާޓީ ޑްރަގަށް ގެއްލުނު ޒުވާނާ ސަލާމަތްވީ މަރަށް ތެޅެނިކޮށް!؟\nމުޙައްމަދު ސަމާޙު 18 Oct 2017, 09:16\nމާލޭގައި ބޭއްވި ޝޯއެއްގައި ދެ ޖިންސުގެ ޒުވާނުން ނަށަނީ: އުފާ ހޯދަން ބޭނުންކުރާ އެއްޗެއްގެ ސަބަބުން ދިރިއުޅުން ހަލާކުގެ ތެރެއަށް ވެއްޓިދޭ-- ސަން ފައިލް ފޮޓޯ/ މުހައްމަދު އަފްރާހު\n"އަހަރެން ބަދުލުވީ ޒޮމްބީއަކަށް. ...ނޭނގެ ވާނުވާއެއްވެސް. ބައެއް ދުވަސް ދުވަހު މަގު މެދުގައި އެބަ ހުންނަން ނަށާލަ ނަށާލާ. ސައިކަލުގެ އަޑު ވެސް ހީވަނީ މިއުޒިކެއްހެން. ދެން ނޭނގެ އޭރު އަހަރެންގެ ދުނިޔެއާ އެހެން އެންމެންގެ ދުނިޔެ ތަފާތުު،" އުމުރުން 25 އަހަރުގެ އަހުމަދު އާތިފް (އަސްލު ނަމެއް ނޫން) ބުންޏެވެ.\nކޮލޮމްބޯގައި ދިރިއުޅޭ މާލެއަށް އުފަން އާތިފަކީ މިހާރު ކައިވެނި ހަފްލާތައް ޒީނަތްތެރި ކުރުމުގައި އުޅޭ ޑިޒައިނަރެކެވެ. ނަމަވެސް އެ ޑިޒައިނަރުގެ ކުލަ ޖެހިފައިވާ ދިރިއުޅުމުގެ ފަހަތުގައި ހިތި މާޒީއެއް އެބަ އޮތެވެ.\nކުލަކުލައިގެ މާތަކުން މިއަދު ކައިވެނި ހަފްލާތައް ޒީނަތެރި ކުރާއިރު މީގެ ކުރިން އޭނާގެ ދިރިއުޅުން ޒީނަތްތެރި ކުރީ ކުލަކުލައިގެ ބޭސްތަކެކެވެ. މިއީ "ޕާޓީ ޑްރަގްސް"ގެ އަވާގައި ޖެހުނު ޒުވާނެއްގެ ވާހަކައެވެ. ކުރު ގޮތަކަށް ބުނާނަމަ ޒޮމްބީއަކުން އިންސާނަަކަށް އޭނާ ބަދަލުވި ގޮތުގެ ވާހަކައެވެ.\nއާތިފްގެ ވާހަކަ ތިޔަ ކިޔުންތެރިންނާ ހިސާބަށް ގެންނަން ބޭނުންވީ ހުދު އޭނާއެވެ. މަސްތުވާ އެއްޗެއް ކަމަށްވާ ޕާޓީ ޑްރަގްސްގެ އަޑު މިދުވަސްކޮޅު ގަދަވެފައި ވާތީ، އެ އެއްޗަކީ ކިހާ ނުރައްކާތެރި އެއްޗެއްކަން އޭނާ ކިޔައިދިނެވެ.\nމީހުން ބުނޭ މަސްތުވުމަކީ ސަޅި ކަމެކޭ. އެއީ ދޮގެއް. މައި މީހާގެ ލޯބިން މަހުރޫމުވެ އާއިލާ ދޫވުމަކީ ސަޅިކަމެއް ނޫން. އެކުގައި އުޅުނު ވަފާތެރި ރައްޓެހިން ގެއްލުމަކީ ސަޅި ކަމެއް ނޫން. ލިބޭހާ ލާރި އެއްޗަކަށް ނުވެ ގެއްލުމަކީ ސަޅިކަމެއް ނޫން. މަސްތުވާތަކެތިން ލިބޭ ސަޅި ކަމަކީ މިހާއެކަނިވެ ހުރިހާ އެއްޗެއް ގެއްލުން، ޕާޓީ ޑްރަގްސް ބޭނުންކުރި ޒުވާނެއް\nއޭނާ ހޭދަ ކުރަން ޖެހުނު ހަތަރު އަހަރުގެ ވޭން ހުރި އެ ތަޖުރިބާ ސަން އޮންލައިން މެދުވެރިކޮށް ޒުވާނުންނާ ހިއްސާ ކުރަން ބޭނުންވީ އިތުރު ޒުވާނަކު އަދި ކުއްޖަކު އެ މަސްތުވާތަކެތީގެ އަވާގައި ޖެހި ގެއްލިދާން ބޭނުން ނުވާތީއެވެ.\nއާތިފްގެ ވާހަކަ ފެށެނީ ކޮޅުނބަށް ފުއްމާލި ހިސާބުންނެވެ. އޭނާގެ ހުވަފެނަކީ އިމާރާތް ފަރުމާ ކުރުމުގެ ދާއިރާއިން އުހުގައި ފިޔަޖެހުމެވެ. އެ އަމާޒުގައި މުއްސަނދި ބައްޕަގެ އެތައް ހުވަފެންތައް ވެސް ހިފައިގެންނެވެ. ބައްޕަ ބޭނުންވީ ޒަމާނުންސުރެ ކުރަމުން އައި އިމާރާތް ކުރުމުގެ ވިޔަފާރި އާތިފުގެ ޒުވާން ކޮނޑުގައި އަޅުވާށެވެ.\nނަމަވެސް ޒުވާން އާތިފްގެ ހަޔާތް ބަނަވީ ސްރީލަންކާއިން ދިމާވި ރަހުމަތެރިންގެ ސަބަބުންނެވެ. އޭނާގެ ހުވަފެންތައް ފުނޑުފުނޑުވާން މާގިނަ ވަގުތެއް ނުނަގައެވެ. ކޮޅުބުގެ ޖާދޫގައި ޖެހި މީހާ ހަލާކުވާން ނެގީ މަދު ދުވަސްތަކެކެވެ. އެ ގައުމަށް ގޮސް ކޮލެޖަށް ދާން ފެށިތާ މާގިނަ ދުވަސްތަކެއް ނުވެ، ކޮޅުނބުގެ "ނައިޓްލައިފް"ގެ އޮއެވަރުގައި ޖެހި މިހާ މަގު އޮޅުނީއެވެ.\n"އަދިވެސް ހަނދާން އެބަ ހުރި އެއީ މީގެ ހަވަރަކަށް އަހަރު ކުރި. އަހަރަމެން ދިޔައީ ކޮލެޖު ރައްޓެހިންނާއެކު ކްލަބަކަށް. އެތަނުން ފުރަތަމަ އަހަންނަން މަސްތުވާތަކެތި ތައާރަފުވީ. އެއީ ކޮޅުނބުގެ އެކުވެރިންތަކެއް. އެ މީހުން އަހަންނަށް ފުރަތަމަ ރޭ ގުޅަ ބޭސް ތަކެއްގެ ގޮތުގައި ޕާޓީ ޑްރަގްސް ތައާރަފް ކޮށްދިނީ،"\nއާތިފްގެ ހަޔާތުގެ އަނދިރި ފަރާތް، ފޯނު މެދުވެރިކޮށް އަޅުގަނޑާ ހިއްސާ ކުރަމުންދިޔައިރު އޭނާއަށް އުޅެމުންދިޔަ އުޅުމާއި ކުރި އަސަރު މިހާރު ވެސް އިހުސާސްވާ ކަހަލައެވެ. އެ ވާހަކަތައް ޝައުގުވެރިކަމާ އެކު އަޑުއަހަން އިން އިރު ގައިން ހީބިހި ނަގައިގެން ދެއެވެ.\n"އެ މީހުން މަށަށް ވަރަށް ކިޔައިދިން ހަދަންވީ ގޮތް. ދެން މަ އެ ނަގައިފިން. ފުރަތަމަ ރޭ ވަރަށް ސަޅިވި. މީހާއަށް ދުވަހަކު ވެސް ނުވާ ކަހަލަ _ _ _ ގޮތްތަކެއްވި. ކުރުގޮތަކަށް ލައިފް ވަރަށް _ _ _."\nކޮންމެ ދުވަހެއް އާތިފަށް ބަދަލުވީ ޕާޓީއަކަށެވެ. މީހާގެ މުޅި ދިރިއުޅުން ބަދަލުވެ މުޅިހެން "ނައިސް" ވާން ފަށައިފިއެވެ. ދިރިއުޅުމުގެ ހުވަފެން ސީދާ ކުރުމަށް ކޮޅުނބަށް ދިޔަ ޒުވާނާގެ ކޮންމެ ސިކުންތެއް ހުވަފެނަކަށް ބަދަލުވީ އެވެ. އަސްލާ ކުރިމަތިލަނީ ވަރަށް މަދުންނެވެ. މީހާ ޒޮމްބީއަކަށް ބަދަލުވެގެން ދިޔައީ އެކަން އިހްސާސް ކޮށްލާނެ ފުރުސަތެއް ވެސް ނުލިބިއެވެ. އާތިފުގެ ދިރިއުޅުމުގެ ސޯބު ބަދަލުވެ ނުއަތަން އެނބުރެން ފަށައި ދިރިއުޅުމުގެ އަސާސް ގެއްލުނީ އެހާ ހިސާބުންނެވެ.\n"އެ ބޭނުން ކުރަން ފެށީމަ ވާގޮތަކީ އެއިރަކު ހިތަށް އަރާއެއްޗެއް އެބަފެނޭ. ދެން އަހަރެން ބައެއްފަހަރު ހިތަށް އަރާ މިހާރު މިހުރީ ޖައްވުގައޭ. އޭރު ބައެއް ފަހަރު ހުންނާނެ ޕޮލިހަށް ވެސް ގެންގޮސް. ފާޑަކަށް މިހާ މޮޔަވީ. އެކަމުން ދުރުވާކަށް ވެސް ބޭނުމެއް ނުވޭ. އަސްލު އައީ އާކިޓެކްޗާ ހަދަން. އެކަމަކު އެ ޑްރަގް ބޭނުންކޮށްގެން މިކުރާ ކަމަކީ ހިޔާލުގައި މޮޅެތި އިމާރާތް ހަދަނީ،" ހިނިގަނޑެއް ޖަހާލުމަށް ފަހު އާތިފް ބުންޏެވެ.\nއާތިފް ދިރިއުޅުމުގައި ޖެހުނު ލައްގަނޑު ދުވަހަކަށް ވުރެ ދުވަހެއް ބޮޑުވެ އެ ލައްގަނޑު ފާޅުވާ ވަރަށް ބޮޑުވާން ފެށުމުން އޭނާއަށް ކުރެވުނީ ކޮން ކަމެއްކަން، އެނގި ހަމަހޭވެރިކަން ވެރިވާން މެދުވެރިވީ ކުޑަކުޑަ ކަމަކުންނެވެ. އެ ވާހަކަ އޭނާ ކިޔައިދިނީ ލައްކަ ހިތްވަރުންނެންވެ. އެ މަންޒަރު އޭނާ ސިފަކޮށްދިނީ ހަމަ ދެންމެދެންމެ ހިނގައިދިޔަ ކަމެއްގެ ގޮތުގައެވެ.\nއާތިފަށް ކުރެވެމުންދިޔަ ގޯސް ކަންތައްތަކާއި މަސްތުވާ ތަކެތީގެ އަވާގައި ޖެހެވެމުންދިޔަ ވަރު އަންދާޒާ ކުރެވުނީ މަރުގެ ދޮރާއްޓާ ހިސާބަށް ގޮސް މަރުވުމުގެ އިހްސާސާއި ކަށްވަޅުގެ ބިރުވެރިކަން ހިތަށް އެރި ހިސާބުންނެވެ. އާތިފް އޮވާޑޯޒްވެ، އޭނާ މަރުނުވީ ކިރިޔާއެވެ. ސަލާމަތްވީ ކައިރީގައި އެ ވަގުތު ހުރި އޭނާގެ ލޯބިވެރިޔާ އަދި މިހާރުގެ އަނބިމީހާގެ ސަބަބުންނެވެ. އޭނާއަކީ ޑޮކްޓަރެއްކަމުން ފަރުވާތެރިކަމާ އެކު ދެވުނު ފުރަތަމަ އެހީގެ ސަބަބުން އޭނާ ސަލާމަތްވީއެވެ.\n"އެ ދުވަހު އިހްސާސްވީ މަރުގެ މަތިން. ހިތަށް އެރީ ދެން ސަލާމަތެއް ނުވާނޭ. ދެން ވިސްނާލެވުނީ ކަށްވަޅަށް ގެންދަން އޮތީ ކޯއްޗެއްބާއޭ. ފެނުނު ވަރަށް ބައިވަރު ފައިސާ ވެސް ހުރި ތަން. އެކުގައި އުޅުނު ވަރަށް ގިނަ ރަހުމަތެރިން ވެސް ފެނުނު. ނަމަވެސް ނުފެނުނީ ކުރެވުނު ހެޔޮ ކަމެއް. ފެނުނީ އަހަރެން ބޭނުން ކުރި ބޭސްތައް އަހަރެންނަށް ފަސްދީފައި ދާތަން. އެހީއަށް ގޮވުމުން ވެސް އެ އެއްޗެހި ބަލައެއް ނުލި،" އާތިފު ބުންޏެވެ.\nއާތިފް އަށް ރޮވުނީއެވެ. އެނާއަށް ބުނެވުނުހާ އެއްޗަކީ ވެސް މިއީއެވެ. އޭނާގެ ދިރިއުޅުމުގެ ފޮނި ދުވަސްވަރު ހޭދަ ކުރީ ކުލަކުލައިގެ މަސްތުގައެވެ. އެ އަވާގައި ޖެހި ކޮންމެ ދުވަހެއް ނިމުނު ނަމަވެސް އެންމެ ފަހުން އިހްސާސް ކުރެވުނީ ކަށްވަޅުގައި އެ ބޭސްތަކުގެ ސަބަބުން އަމާން ކަމެއް ނެތް ކަމެވެ. ރަހުމަތްތެރީންގެ ހުނުމާއި ދިން ހިތްވަރުގެ ސަބަބުން ކަށްވަޅު ތަނަވަސް ނުވާނެކަން އޭނާއަށް ޔަގީންވީއެވެ.\n"މީހުން ބުނޭ މަސްތުވުމަކީ ސަޅި ކަމެކޭ. އެއީ ދޮގެއް. މައި މީހާގެ ލޯބިން މަހުރޫމުވެ އާއިލާ ދޫވުމަކީ ސަޅިކަމެއް ނޫން. އެކުގައި އުޅުނު ވަފާތެރި ރައްޓެހިން ގެއްލުމަކީ ސަޅި ކަމެއް ނޫން. ލިބޭހާ ލާރި އެއްޗަކަށް ނުވެ ގެއްލުމަކީ ސަޅިކަމެއް ނޫން. މަސްތުވާތަކެތިން ލިބޭ ސަޅި ކަމަކީ މިހާއެކަނިވެ ހުރިހާ އެއްޗެއް ގެއްލުން،"\nއާތިފު ވާހަކަ ނިންމާލީ އޭނާގެ އަސްލު ޝަހުސިއްޔަތު ބަޔާން ނުކޮށްދިނުމަށް އެދި ޝަރުތުކުރަމުންނެވެ. ޒަވާޖީ ހަޔާތް ފަށައި، ދިރިއުޅުމުގެ އަމާޒުތައް ހާސިލު ކުރުމުގައި އަވަދިނެތި އުޅެމުންދާ އާތިފު ބުނި ގޮތުން މިހާރު ވެސް އޭނާ ގޯޅިއަޅަން މެދުވެރި ކުރިވި މީހުން އޭނާއަށް ހުށަހެޅުންތަށް ހުށަހަޅައެވެ. ނަމަވެސް ކަށްވަޅުގައި އެ މަސްތުގެ ސަބަބުން ވާނެ ފައިދާއެއް ނެތުމުން އޭނާ އެ ހުރިހާ ކަމަކަށް ނޫނެކޭ ބުނަނީއެވެ.\nއާތިފު ދިވެހި ޒުވާނުންނަށް ބުނެދޭން ބޭނުންވަނީ އެންމެ ވާހަކައެކެވެ. ހިޔާލީ އާލަމަކަށް ގެއްލިގެން ސަޅިވާނެ ކަމެއް ނެތެވެ. މަސްތުގެ ތެރެއަށް ގެނބި، އެނބުރެމުން، އޮޅެމުން، ނިއުޅެމުންދާ ކުލަކުލައިން ސަޅިވާނެ ކަމެއް ނެތެވެ. ސަޅިވާންވީ މީހާގެ ޝަހުސިއްޔާތުންނެވެ. ކުރި އަރައިދާންވީ މަސްތުގެ ރޮނގަކުން ނޫނެވެ. ސަޅި ވާންވީ އިލްމުގެ ނޫރުން އަލިކަން ހޯދައިގެން ދެ ދުނިޔޭގެ ބާއްޖަވެރިކަން ހޯދުމަށެވެ.\n"އަސްލު މަސްތުވުމަށް ވުރެ މާ ރަނގަޅުވާނެ އަމިއްލައަށް ވަޅެއް ކޮނެގެން އޮށޯތިއްޔާ. ސަބަބަކީ އެއީ މަރަށް އަދި ހަލާކަށް ދައުވަތު ދޭ އެއްޗެއް. ހަލާކު ނޫން އެހެން އެއްޗެއް އެއަކު ނުވޭ،" މަސްތުގެ ވަބާއިން ސަލާމަތްވެފައިވާ ޒުވާނާ އެންމެ ފަހު ބަހަކަށް ބުންޏެވެ.


PPM hingun Maumoon aa havaal kuran husha helhi2massala SC in baathil koffi | Mihaaru\nމޯލްޑިވްސް ރިފޯމް މޫވްމަންޓުގެ ނަމުގައި އާ ސިޔާސީ ޕާޓީއެއް އުފައްދަވަް ނިންމެވިކަން މައުމޫން މިދިޔަ ބުރާސްފތި ދުވަހު އިއުލާން ކުރައްވަނީ.---ފޮޓޯ: ހުސައިން ވަހީދު/މިހާރު\nޕީޕީއެމް ހިންގުން މައުމޫނާ ހަވާލުކުރަން ހުށަހެޅި ދެ މައްސަލަ ސުޕްރީމް ކޯޓުން ބާތިލްކޮށްފި\n05 ފެބުރުއަރީ 2019 - 12:57 22 comments\nޕީޕީއެމް ހިންގުން އެ ޕާޓީގެ ކުރީގެ ރައީސް މައުމޫނާ ހަވާލުކުރަން ސިވިލް ކޯޓަށް މައްސަލަ ހުށަހެޅީ ޕީޕީއެމްގެ އާންމު ދެ މެމްބަރުން ކަމަށްވާ އަހުމަދު ރަޝީދު، ގދ. ތިނަދޫ ބީޗްރެސްޓް އާއި އަލީ އަހުމަދު، ލ. ގަން ތުނޑި ހަވި، ގެ ފަރާތުންނެވެ.\nއެ ދެ މައްސަލަ ސިވިލް ކޯޓަށް ނުބެލޭނެ ކަމަށް ބުނެ ޕީޕީއެމްގެ ފަރާތުން ސުޕްރީމް ކޯޓަށް ޝަކުވާ ހުށަހެޅުމުން ސުޕްރީމް ކޯޓުން ކުރިން ވަނީ އެ މައްސަލާގެ އިޖްރާއީ އަޑުއެހުމެއް ބާއްވައިފަ އެވެ.\nމިއަދު ބޭއްވި އަޑުއެހުމުގައި ހުކުމް އިއްވަވަމުން އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ ޕީޕީއެމް ހިންގުން އެ ޕާޓީގެ ކުރީގެ މުސްތަޝާރު އަދި އެ ޕާޓީގެ މިހާރުގެ ރައީސް އަބްދުﷲ ޔާމީނާ ހަވާލުކުރަން ސިވިލް ކޯޓުން 2016 ގައި ކުރި ހުކުމަށް ހައި ކޯޓާއި ސުޕްރީމް ކޯޓުން ވެސް އޭރު ތާއީދު ކޮށްފައިވާ ކަމަށެވެ. އަދި އޭގެ ފަހުން މިދިޔަ ސެޕްޓެމްބަރު މަހު ބޭއްވި ޕީޕީއެމްގެ ޚާއްސަ ކޮންގްރެސްގައި ނިންމި ނިންމުންތައް ވެސް ސައްހަކަމަށް ހައި ކޯޓާއި ސުޕްރީމް ކޯޓުން ހުކުމް ކޮށްފައިވާ ކަން އުއްތަމަ ފަނޑިޔާރު ފާހަގަކުރެއްވި އެވެ.\nއުއްތަމަ ފަނޑިޔާރު ވިދާޅުވީ އާންމު ދެ މެމްބަރުން ސިވިލް ކޯޓަށް ހުށަހެޅި ދެ މައްސަލައަކީ ވެސް ސުޕްރީމް ކޯޓުން ކުރިން ހައްލުތަކެއް ދީފައިވާ މައްސަލަތަކާ ގުޅިގެން ހުށަހެޅި ދެ މައްސަލަ ކަމަށެވެ. މަތީ މަރުހަލާގެ ކޯޓުތަކުން ނިންމާފައި ހުރި ނިންމުންތައް އަލުން ދަށު ކޯޓުތަކުން ނުބެލޭނެކަން ފާހަގަކުރައްވައި، އުއްތަމަ ފަނޑިޔާރު ވިދާޅުވީ އެ ދެ މައްސަލަ ބެލުމުގެ އިހްތިސާސް ސިވިލް ކޯޓަށް ލިބިގެންނުވާ ކަމަށެވެ. އެހެންވެ އެ ދެ މައްސަލައިގެ ދައުވާ ފޯމް ބާތިލްކޮށް، އެ މައްސަލަ ބެއްލެވި ފަސް ފަނޑިޔާރުންގެ އިއްތިފާގުން ހުކުމް ކުރެއްވީ ކަމަށް އުއްތަމަ ފަނޑިޔާރު ވިދާޅުވި އެވެ.\nއެ މައްސަލަ ބެއްލެވީ އުއްތަމަ ފަނޑިޔާރު ހިމެނިވަޑައިގަންނަވާ ގޮތަށް، ސުޕްރީމް ކޯޓުގެ ފަސް ފަނޑިޔާރުންގެ ފުލް ބެންޗުންނެވެ.\nޕީޕީއެމް ހިންގުން މައުުމޫނާ ހަވާލުކުރަން ސިވިލް ކޯޓަށް ހުށަހެޅި މައްސަލަ އެ ކޯޓަށް ނުބެލޭނެ ކަމަށް ސުޕްރީމް ކޯޓުން މިއަދު ހުކުމް ކުރިއިރު، މައުމޫން މިހާރު ގެންދަވަނީ މޯލްޑިވްސް ރިފޯމް މޫވްމަންޓްގެ ނަމުގައި އާ ޕާޓީއެއް ހެދުމުގެ މަސައްކަތް ކުރައްވަމުންނެވެ.\nޕީޕީއެމުން މިދިޔަ ސެޕްޓެމްބަރު މަހު ބޭއްވި ކޮންގްރެސްގައި ނިންމި ނިންމުންތައް ސައްހަ ކަމަށް ސުޕްރީމް ކޯޓުން ވަނީ ނިންމައިފަ އެވެ. އެގޮތަށް ސުޕްރީމް ކޯޓުން ނިންމިއިރު، ޕީޕީއެމްގެ ލީޑާޝިޕްގެ ބައެއް ބޭފުޅުން ގެންދެވީ ޕީއެންސީގެ ނަމުގައި އާ ޕާޓީއެއް އުފެއްދުމުގެ މަސައްކަތް ވެސް ކުރައްވަމުންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ ސުޕްރީމް ކޯޓް ޕީޕީއެމް ރައީސް އަބްދުﷲ ޔާމީން ޕީޕީއެމްގެ ކޯޅުން


ހދ. ހަނިމާދޫގެ ނަރުދަމާ ނިޒާމު ރައީސުލްޖުމްހޫރިއްޔާ އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް ހދ. ހަނިމާދޫގެ ނަރުދަމާ ނިޒާމު ރައީސުލްޖުމްހޫރިއްޔާ އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް\nހދ. ހަނިމާދޫގެ ނަރުދަމާ ނިޒާމު ރައީސުލްޖުމްހޫރިއްޔާ އިފްތިތާޙްކޮށްދެއްވައިފި\n19 ޖުލައި 2018 ވޯޓަރ އެންޑް ސެނިޓޭޝަން ޙިއްސާކުރެއްވުމަށް\nހދ. ހަނިމާދޫގެ ނަރުދަމާ ނިޒާމު މިއަދު އިފްތިތާޙްކޮށްފިއެވެ. ހަނިމާދޫގެ ނަރުދަމާ ނިޒާމު އިފްތިތާޙްކޮށްދެއްވީ އެކަމަށްޓަކައި އެ ރަށުގައި ބޭއްވި ޚާއްޞަ ރަސްމިއްޔާތެއްގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމެވެ. މި މަޝްރޫޢުއަކީ އަމިއްލަ ފަރާތްތަކުގެ ހިއްސާ އާއިއެކު (ޕްރައިވެޓް ވިލާ އިމާރާތް ކުރުމުގެ މޮޑެލްގެ ދަށުން ހައުސިންގ މިނިސްޓްރީން ކުރިއަށްގެންދާ ހައުސިންގ ޔުނިޓް އިމާރަތް ކުރުމުގެ މަޝްރޫޢުގެ ތެރެއިން) ކުރިއަށް ގެންދެވޭ ނަރުދަމާގެ މަޝްރޫޢެކެވެ. ހދ. ހަނިމާދޫގެ ނަރުދަމާ ނިޒާމު ޤާއިމުކުރުމުގެ މަސައްކަތް ކުރުމަށްޓަކައި 13 މެއި 2013 ގައި ވަނީ ނޫމަޑި ރިސޯރޓްސް އެންޑް ރެސިޑެންސްއާއި ޙަވާލުކޮށްފައެވެ. އަދި ހަނިމާދޫގައި ނަރުދަމާ ނިޒާމުގެ ޢަމަލީ މަސައްކަތް ނިންމާފައިވަނީ ޖޫން 2017 އަށެވެ.\nމި މަޝްރޫޢުގެ ދަށުން ރަށުގައި ޕަމްޕް ސްޓޭޝަން ބަހައްޓާނެ ބިން ފާހަގަކުރުމާއި، އޭގެ މައްޗަށް ބިނާކޮށް ޑިޒައިން ކުރުމާއި އީ.އައި.އޭ މަސައްކަތްތައް ވަނީ ކުރިއަށްގެންގޮސްފައެވެ.\nމި މަޝްރޫޢުގެ ދަށުން ރަށުގައި3ޕަމްޕް ސްޓޭޝަން ބަހައްޓައި 16.5 ކިލޯމީޓަރުގެ ނަރުދަމާ ވިއުގައެއް ވަނީ ޤާއިމުކުރެވިފައެވެ. އަދި އެ ރަށުގެ 900 ގެއަށް ވަނީ މި ޚިދުމަތް ދެވިފައެވެ. އަދި ރަށުން އުފެދޭ ނަޖިސް ބޭރުކުރުމަށް 300 މީޓަރުގެ އައުޓް ފޯލް ހޮޅި ވަނީ އަޅާފައެވެ. މިގޮތުން މި ނިޒާމުގެ ޚިދުމަތް 19 ޖޫން 2017 އިން ފެށިގެން ފެނަކަ ކޯޕަރޭޝަނުން ދަނީ އެރަށުގައި ފޯރުކޮށްދެމުންނެވެ.


Night market gai6size ge meyzu, dhookurun4vana dhuvahu\nނައިޓް މާކެޓުގައި ހަ ސައިޒެއްގެ މޭޒު، ދޫކުރުން4ވަނަ ދުވަހު\nކުރިން ބޭއްވި ނައިޓް މާކެޓުގެ ސްޓޯލެއް- ފޮޓޯ އަވަސް\nއަންނަ އަހަރުގެ ނައިޓް މާކެޓު ބޭއްވުމުގެ ގޮތުން އަންނަ އަންގާރަ ދުވަހު މޭޒު ދޫކުރަން ތައްޔާރުވެފައިވާއިރު، މި އަހަރު ހަ ސައިޒެއްގެ މޭޒު ހުންނާނެ ކަމަށް ބުނެފި އެވެ.\nނައިޓް މާކެޓު އިންތިޒާމު ކުރާ ލިކަމެކް ކުންފުނިން ބުނީ މި އަހަރުގެ ނައިޓް މާކެޓުގައި އެންމެ ކުދި މޭޒުތައް ވިއްކާނީ 6،000ރ. އަށް ކަމަށެވެ. އަދި އެންމެ ބޮޑެތި ސްޓޯލްތަކުގެ އަގު އުޅެނީ 90،000ރ. ގަ އެވެ. މިގޮތުން ސްޓޯލްތަކުގެ އަގު އުޅެނީ ހަ ސްކެއާ މީޓަރާއި 90 ސްކެއާ މީޓަރުގެ ސްޓޯލްތަކެވެ.\nނައިޓް މާކެޓަށް މޭޒު ދޫކުރާނީ އަންގާރަ ދުވަހުގެ 10:00 އިން ހަވީރު 4:00 އަށް ޝީ ބިލްޑިންގްގެ ތިންވަނަ ފަންގިވިލާގަ އެވެ. މި އަހަރުގެ ނައިޓް މާކެޓުގެ މޭޒު ދޫކުރާ ފަރާތަކަށް ނެގޭނީ އެންމެ ގިނަވެގެން ދެ މޭޒެވެ. މިގޮތުން މޭޒު ދޫކުރާ ދުވަހު 100 ނަމްބަރު ދޫކުރާނެ އެވެ.\nނައިޓް މާކެޓުގައި ސްޓޯލްތައް ވިއްކާނެ އަގާއި ސްޓޯލްގެ ސައިޒުތަކެއް-\nނައިޓް މާކެޓުު ބާއްވާ ލިކަމެކް ކުންފުނީގެ މެނޭޖިން ޑިރެކްޓަރު ހަސަން ލަބީބް ވިދާޅުވީ އަންނަ އަހަރުގެ އެޕްރީލް 18-27 އަށް ދަރުބާރުގޭގައި ކުރިއަށްދާ ނައިޓް މާކެޓުގައި 218 މޭޒު ބަހައްޓަން ނިންމާފައިވާ ކަމަށެވެ.\n"ދަރުބާރުގެ އާއި ދަރުބާރުގެ ކައިރީގައި މި އަހަރު ނައިޓް މާކެޓު ބާއްވާނީ. މިފަހަރު ދަރުބާރުގޭގައި ނައިޓް މާކެޓު ބޭއްވުމުން ތަފާތު ޝޮޕިން އެކްސްޕީރިއަންސެއް އޮންނާނެ،" ލަބީބް ވިދާޅުވި އެވެ.\nއޭނާ ވިދާޅުވީ ފުރަތަމަ ދޫކުރާ 100 ނަމްބަރު ހުސްވުމުން ފަހުން އަންނަ މީހުން ވެއިޓް ލިސްޓް ކުރާނެ ކަމަށެވެ.\nނައިޓް މާކެޓުގެ ފްލޯ ޕްލޭން\n"ފަހުން އަންނަ މީހުން ވެއިޓް ލިސްޓް ކުރުމަށްފަހު، އިތުރު ޖާގަ ލިބިއްޖެނަމަ ފުރުސަތު ލިބޭނެ،" ލަބީބް ވިދާޅުވި އެވެ.\nނައިޓް މާކެޓަކީ ކުރިން ދިވެހި ވިޔަފާރިވެރިންގެ ޖަމިއްޔާ އިން ބާއްވަމުންދާ އިވެންޓެވެ.\nމި އަހަރުގެ ނައިޓް މާކެޓު ބާއްވާ ލިކަމެކް ކުންފުނިން ބުނީ މޭޒު ނަގަން އަންނައިރު އައިޑީކާޑު ގެންނަން އެ ކުންފުނިން އެދެ އެވެ. އަދި މިކަމާ ބެހޭ އިތުރު މައުލޫމާތު ހޯދުމަށް 9409999 އަށް ގުޅުމަށް އެ ކުންފުނިން އެދެ އެވެ.\nދަރުބާރުގޭގައި ނައިޓް މާކެޓް ފަށައިފި\nނައިޓް މާކެޓު ބުދަ ދުވަހު ފަށަނީ\nނައިޓް މާކެޓުގެ ހުރިހާ މޭޒެއް ވިކިއްޖެ\nނައިޓް މާކެޓު ބާއްވަން އަންނަ މަހު މޭޒު ދޫކުރަނީ


Dhivehi Zuvaanaku Gengulhey Bulhaleh Ge Haalu Dheravegen Ehee Ah Edhijje - Vaguthu\nކޮވިޑް-19: ފައްސިވާ ދިވެހިންގެ އަދަދު ވަރަށް ބޮޑަށް އިތުރު! -5ގަޑިއިރު ކުރިން\nދިވެހި ޒުވާނަކު ގެންގުޅޭ ބުޅަލެއްގެ ހާލު ދެރަވެގެން އެހީއަށް އެދިއްޖެ\n4 މަސް ކުރިން ( ފެބުރުއަރީ 14, 2020 )\nދިވެހި ޒުވާނަކު ގެންގުޅޭ ބުޅަލެއްގެ ހާލު ދެރަވެގެން ބުޅަލަށް ފަރުވާ ކުރެވޭނެ ގޮތެއް ހޯދަން މީސް މީޑިއާގައި އެހީތެރިކަމަށް އެދިއްޖެއެވެ.\nބުޅަލުގެ ހާލު ދެރަވެގެން އެހީއަށް އެދިފައި ވަނީ ސާރާ ސިޔާމް ނަމަކަށް ކިޔާ ޒުވާނެކެވެ. އެނގިފައިވާ ގޮތުގައި ސާރާ އަކީ ރައްޔިތުން މަޖިލީހުގެ މެންބަރު އަހްމަދު ސިޔާމް (ސަންޓްރެވަލް ސިޔާމް) ގެ ދަރިކަނބަލެކެވެ.\nބުޅާ ގެންގުޅޭ ދިވެހިން ހިމެނޭ ފޭސްބުކް ގްރޫޕެއްގައި ސާރާ މިރޭ ކޮށްފައިވާ ޕޯސްޓެއްގައި ބުނެފައި ވަނީ ވިއްސަކަށް ގަޑިއިރު ކުރިން އޭނާގެ ބުޅާ، ބުޅަލެއް ވިހާފައިވާ ކަމަށާއި ނަމަވެސް އަދިވެސް ބުޅަލުގެ ބަނޑުގައި އިތުރު ބުޅާތަކެއް ވާކަމަށް ލަފާކުރެވޭ ކަމަށެވެ.\nމިހާރު ބުޅަލުން ލޭ އަންނަމުންްދާ ކަމަށާއި ބުޅަލުގެ ހޫނުމިން ވެސް ހުރީ ގަދަކޮށް ކަމަށް ސާރާ ލިޔެފައި ވެއެވެ.\nސާރާ ބުނެފައި ވަނީ ވެޓް (ޖަނަވާރަށް ފަރުވާދޭ ޑޮކްޓަރ) ގެ ނަމްބަރު އެނގޭ ފަރާތެއް ހުރިނަމަ ނަމްބަރު ދިނުމަށެވެ.\nސާރާގެ ޕޯސްޓާއި ގުޅިގެން މީހަކު ވަނީ ވެޓްގެ ވައިބާ ނަމްބަރު ހިއްސާކޮށްފައެވެ.\nސާރާއަށް ވެޓާއި ގުޅުނުކަމެއް އަދި ނޭނގެއެވެ. ބުޅަލުގެ މިހާރުގެ ހާލަތެއް ވެސް އަދި ސާފެއް ނުވެއެވެ.\nރާއްޖޭގައި ގިނަ ބަޔަކު ބުޅާ ގެންގުޅެއެވެ. ބުޅަލުގެ ސަބަބުން ސިއްހަތައް ގެއްލުން ލިބޭ ބަލިތައް ޖެހޭ ކަމަށް ދާދިފަހުން ބައެއް ޑޮކްޓަރުން ބުނުމުން ބުޅާ ގެންގުޅޭ ދިވެހިން ވަނީ އިންޓަނެޓްގައި އެޑޮކްޓަރުންނާއި ދެކޮޅަށް ވެސް އަޑުއުފުލާފައެވެ.\nމާލެ އާއި ބައެއް ރަށްރަށުގައި ވެސް ބުޅަލުގެ ސަބަބުން އުނދަގޫ ވާވަރަށް ބުޅަލުގެ އާބާދީ ވަނީ އިތުރުވެފައެވެ.\nފިޓް ފާޒިލްގެ އަގު ބޮޑު "ގިވް އަވޭ" އަށް އެތައް ބައެއްގެ ތަރުހީބު!\nރާއްޖޭގެ ކަނޑު އަޑީ ރެސްޓޯރެންޓެއްގައި ޕްރޮޕޯސް ކުރުމުން ދުނިޔޭގެ ސަމާލުކަމަށް\nފެބުރުއަރީ 14, 2020 21:27\nބަލަ އާސަންދަގެ ދަށުން ބޭސްކުރެވޭނެ. ކޮން އެހީއަކަށް އެދޭކައްތަ؟ ރާއްޖޭގަ އުޅޭ ބޫޅާ ތަކާ މީދާ ތަކާ ހުރިހާ ޖަނަވާރަކަށް ވެސް އާސަންދަ ލިބޭނެ. އަދި ކަނޑުގަ އުޅޭ މަސްތަކައް ވެސް އާސަންދަ ލިބޭނެ. ހުސް ނުވާ އާސަންދަ ލިބޭނެ. ކުރިޔައް އޮތް ތަނުގަ، ހޮޓާތަކުން ކައިފަ ބިލްވެސް އާސަންދަގެ ދަށުން ކަނޑާލެވޭނެ. އަޅުގަނޑުމެން ދާނީ ބާރަށް ކުރިޔަށް.\nފެބުރުއަރީ 14, 2020 21:58\nޕްލީޒް ހެލްޕް ހާރ\nފެބުރުއަރީ 14, 2020 22:09\nމަކަރުން ލާރި ހޯދާންވެގެން ޖަހާ މަޅިއެއް ތީ. އެއްވެސް މީހަކު އެހީނުވާތި.\nފެބުރުއަރީ 14, 2020 22:17\nބުޅަލު ރާއްޖެ. އެޖެނޑާ 2020\nފެބުރުއަރީ 14, 2020 23:37\nމިއިނދަ މޯލާ! ކަލޭ ބުނީތީވެ ހުރިހާ ޖަނަވާރުންތަކަށް މަޖުބޫރު ވޭތަ ސިޔާސީ ޕާޓީތަކަށް ވެސް ވަންނަން؟؟ ތަން ކޮޅެއް ތަހުޒީބު ވެބަލަ ދޯ.. ! އެހެންނޫނަސް މިއީ ބުޅާ ރާއްޖެއޭ.! ހުރިހާ ދިވެހިންވެސް އުޅެނީ ބުޅާ އުޅޭ ގޮތަށް މަސް ކައިގެން ބޮއެގެން ދެން އިގެން!\nފެބުރުއަރީ 14, 2020 22:46\nފެބުރުއަރީ 14, 2020 23:06\nބުޅަލުގެ އަޕްދޭޓެއް ނެތްތަ.. ޕްލީޒް ހެލްޕް ދިޒް ބުޅާ ފޯ ގޯޑް ސޭކް.. 3/>\nފެބުރުއަރީ 14, 2020 23:10\nމަ މިހުރީ އެހީ ދޭން ތައްޔާރަށް.\nފެބުރުއަރީ 15, 2020 01:49\nސަމާ މާލެ ކޮމެންޓްކުރީ މިޚަބަރު ރަނގަޅަށް ކިޔާފަބާ؟ އޭނާ އެދިފައޮތީ ކޮންކަހަލަ އެހީއަކަށް ކަންވެސް ސަމާއަށް އޮޅުންފިލިހެން ހީއެއްނުވޭ.\nފެބުރުއަރީ 15, 2020 07:42\nބުޅާ ހިފައިގެންދޭ މަހިބަދޫއަށް. ޢެތާ ހުންނަ އަންހެނުންގެ ޑޮކް މިދޭތެރެން ބުޅަލެއްގެ ސިޒޭރިއަން ހެދި.\nފެބުރުއަރީ 15, 2020 08:17\nއެ ބުޅާ ވިހެއީ މެދައްތަ.... ނޫނީ ކޮބާތަ އެ ބޭބީގެ ބައްޕަ... އެހީއެއް ދީގެން ރަނގަޅު ވާއިރަށް ބޭބީގެ ބައްޕަ ކައިރިއަށް ނުދާންކަމަށް އެއްބަސް ވީމަ ވާނީ...\nފެބުރުއަރީ 15, 2020 08:21\nމަވެސް މިހުރީ އެހީދެން ތައްޔާރަށް އެކަމަކު ބުޅަލަކަށް ނޫއް ސާރާއަށް.\nފެބުރުއަރީ 15, 2020 09:23\nބަލަ ގޮވައިގެން ސިންގަޕޫރަށް ވަދައިގަންނަން ވީނޫންތޯ. ކުރީ ސަރުކާރުމަނަތާ ބުޅަލަށް އާސަންދަވެސް ހަމަޖައްސައިދެވޭނީ.\nފެބުރުއަރީ 15, 2020 12:11\nބުޅަލުގެ އަޕްޑޭޓެއް ދީބަ\nފެބުރުއަރީ 18, 2020 00:09\nބަފަޔައް ލިބޭ ލާރި ގަނޑު ކޮބާތޯ؟


Nahula Ge Campaign Jagahaige Billoori Gadu Thalhaalaifi - Vaguthu\nނަހުލާގެ ކެމްޕެއިން ޖަގަހައިގެ ބިއްލޫރިގަނޑު ތަޅާލައިފި\nނަހުލާގެ ކެމްޕެއިން ޖަގަހަ އަށް ގެއްލުން ދީފައި.\nކުރިއަށް އޮތް ލޯކަލް ކައުންސިލް އިންތިހާބުގައި ވިލިމާލެ ދާއިރާ އަށް ޕީޕީއެމްގެ ޓިކެޓުގައި ވާދަކުރައްވާ ނަހުލާ އަލީގެ ކެމްޕެއިން ޖަގަހަ އަށް ގެއްލުންދީ، އެތަނުގައި ބިއްލޫރިގަނޑު ރޭ ތަޅާލައިފިއެވެ.\nނަހުލާ މިއަދު ފޭސްބުކްގައި ކުރެއްވި ޕޯސްޓެއްގައި ވިދާޅުވީ ކެމްޕެއިން ޖަގަހަ އަށް ކޮންމެ މީހަކު ވިޔަސް ގެއްލުން ދިނުމަކީ ވަރަށް ދެރަ ކަމެއް ކަމަށެވެ. އަދި އޭނާ އަށް ކުރާ ފުރައްސާރައަކަށ،ް ރައްދު ކުރާ ބަހަކަށް ފަހަތަށް ނުޖެހޭނެ ކަމަށް ނަހުލާ ވިދާޅުވިއެވެ.\n"ކުރާ ފުރައްސާރައަކަށް، ރައްދު ކުރާ ބަހަކަށް، ދައްކަން މަސައްކަތް ކުރާ ބިރަކަށް ފަހަތަށް ނުޖެހޭނެ. ﷲ ގެ ވާގިފުޅާ އެކު މި އިންތިހާބު ކާމިޔާބު ކުރާނީ ޕީޕީއެމް،" ކުރިން ދިވެހި ރައްޔިތުންގެ ޕާޓީ (ޑީއާރުޕީ) ގައި ވެސް މަސައްކަތް ކުރެއްވި ނަހުލާ ވިދާޅުވިއެވެ.\nފުލުހުން ބުނީ ވިލިމާލޭގައި ހުންނަ ކެމްޕެއިން ޖަގަހައަކަށް ގެއްލުން ދިން މައްސަލައެއް ބަލަމުން އަންނަ ކަމަށެވެ. އަދި އެ ކަން ކުރި ކަމަށް ބެލެވޭ މީހަކު ވިލިމާލެއިން ހައްޔަރުކޮށްފައިވާ ކަމަށް ވެސް ފުލުހުން ބުންޏެވެ.\nމަޖިލިސްގެ، ކާށިދޫ ދާއިރާގެ ސެކްރެޓޭރިއެޓް އަކަށް ނަހުލާ ހަމަ ޖައްސައިފި\nދެ ދުވަހެއްގެ ތެރޭގައި "ހުވާ" ގެ ޝޫޓިން ނިމޭނެ - ނަހޫ\nމާޗް 1, 2020 10:32\nކީއްވެ ނަހުލާގެ ކެމްޕޭން ޖަގަހައިގެ ބޭރުގަ ޕީޕީއެމް ޖަހާފަ\n37 މިނެޓް ކުރިން ( މާޗް 1, 2020 )\nތީބޮޑު ޖަލްސާގެ ސައިޑްއެފެކްޓެއް.\nމާޗް 1, 2020 11:41\nއެލެކްސަން ޝަރީފް ވޯޓުން ވައްކަންނުކޮށްފިނަމަ އިންޝާއަﷲ މިއިންތިޚާބުގެ 70 ޕަސެންޓް ގޮނޑި ޕީޕީއެމް ނަގާނެ! ރިޔާސީ އިންތިޚާބުގައިވެސް ރައީސް ޔާމީނަށް 70 ޕަސެންޓް ލިބުނު، ވޯޓުން ވަނީ ވައްކަންކޮށް އޮޅުވާލަފަ ޝަރީފް\nމާޗް 1, 2020 15:32\nނަސީދު ކޮންމެ އިންތިހާބަކާ ދިމާކޮށް އިންޑިއާއަށް ދަނީ އެކުޅި ކުޅެން.\nމާޗް 1, 2020 12:22\nނަހުލާ ހެދުން އަޅަނީ އިސްލާމްދީނުގައި އޮތް ގޮތަކަށް ނޫން! އެހެންހުރެ އިސްލާމްދީން ޙިމާޔަތްކުރަން ވާހަކަދެއްކީމާ މީހުން އެހައި ބަލައެއްނުގަންނާނެ! މިއުޅޭ އެލެކްސް އެކޭ އެއްގޮތް ކަމަށް މީހުން ހީކުރާނެ! އެހެން ނަމަވެސް މިކަހަލަ ނޭއްގާނީ ޢަމަލުތައް ހިންގުމަކީ ވަރަށް ބޭއަދަބީ ކަންކަން! އަހަރެމެން ދަންނަ އިސްލާމްދީނުގައިމިފަދައިން ޒާތްޒާތުގެ ބިރުދެއްކުމެއްނެތް! ހަސަދަވެރިނުވޭ! ޤައުމާއި އުންމަތުގެ ތަރައްޤީ އަށް އެންމެން މަސައްކަތްކުރައްވާ!\nމާޗް 1, 2020 16:07\nއިސްލާމް ދީނުގަ ޑިމޮކްރަސީ އޮވޭތަ.ބުނެބަލަ.ވޯތު ލުން އޮވޭތަ؟؟؟؟؟\nމާޗް 1, 2020 20:06\nއެއްބަސް ވިޔަސް ނުވިޔަސް ރަސޫލާ ސައްލަ ﷲ ޢަލައިހި ވަސައްލަމަ ގެ ސުންނަތުގައި ވެރިޔަކު ހޮވާގޮތް ޑިމޮކްރަސީ އާ މާގާތް، ސަޢުދީ ފަދަ ޢަރަބި ޤައުމުތަކުގައި ކަންހިނގާ ޙުދުމުހުތާރު ޢާއިލީ ވެރިކަމަށްވުރެ! މިކަމާ ކުރިމަތުލާން ނުކެރުމަކީ އުންމަތުގެ ހަލާކު!\nމާޗް 1, 2020 12:52\nހަޖަމްނުވި އަސުރުމާ ތީކީ އާކަމެއްނޫން ތިކަންކުރާނެކަން މާކު ކުރީންވެސްއިނގޭ އެއީއޭ އަސްލު 0ޓޮލަރެންސް ޔަޤީންވާ ވާކަމަކީ އެފެނަން ފެށީއަދިކިރިޔާ އިންސާ ފާހަމަހަމަކަން އަދި މިނިވަކަންވެސް އެއީ އޭ އިބޫ އެބުނާހަމަހަމަ ކަމާ މިނިވަންކަމަކީ އަދިކައުންސިލް އިން ތިޚާބުކައިރިވި ވަރަކަ ކަށް ބޮޑުހުޅުން ޑިމޮކު ކުރަސީ ކަށަވަރުވެގެން ދާނެ އެމްޑީޕީގެ އަސްލު ބޮޑުހުޅުގެ މަންޒަރު ފެންނާނީ ފަހުން ތީއަދި ހަޖަމްނުވި ޖަލްސާގެ ކަންތައް ތިފެންނަނީ ތީއަދި ލާދީނީގެ ފެށުން ރައްޔަތުން މިފަހަރު އެންމެތަންފު ކެއްވެސްދޫދީގެން ނުވާ ވާނެ އީސީގައިތިބިވަގު ގުންނިންމާ ކޮންމެ ނިންމުމަކަށް ރައްޔަތު އަންހެނުން ވެސް ފިރިހެނުން ވެސް ޒުވާނުންވެސް ހަރުމީ ހުނާމުސްކުޅީން ވެސް މިފަހަރު ބޯނުލަބާތި ކޮންމެ ރަށަކުން ވޯޓު އޮޅުވައިލިޔަސް އެރަށެއްގައި ވޯޓުލިހުރި ރިހާމީހުން ފިސާރި ޖޯޝްގައި ކެރިގެން ތެދުވާތި މިފަހަރުކޮން މެމީހަކުވެސް އެމީހަކު ލިވޯޓު ކަށަވަރުކުރާތި ތިރައްޔަތުން ފަރުވާކު ޑަކޮށްއަޅައި ނުލާ ދޫކޮށްލައިފިނަމަ އެލާދީނީ ބައިގަނޑަށް އެވަގު އީސީޝަރީފު ވޯޓުތައްދަމައި ގަންނާ ނެރައްޔަތުން ވަރަށް ހޭލާހުޝިޔާރުވެގެން ތިބޭތި ނަމަނަމަ އެލާދީނީ ބައިގަނޑަށް ދޫނުދޭތި ނަމަނަމަ'\nމާޗް 1, 2020 18:12


Sifainaa fuluhunge verin committee ah haaziru kuran ninmaifi | Mihaaru\nސިފައިންނާއި ފުލުހުންގެ ވެރިން ކޮމިޓީއަށް ހާޒިރުކުރަން ނިންމައިފި\nކުރީގެ ޑިފެންސް މިނިސްޓަރު އާދަމް ޝަރީފްގެ އިތުރުން ޗީފް އޮފް ޑިފެންސް ފޯސް އަހުމަދު ސިޔާމް(ވ) ބައިވެރިވެ ވަޑައިގަންނަވަނީ.-- ފޮޓޯ: ނިޝާން އަލީ/ މިހާރު\nމެމްބަރުންނަށް ހުރަސް އެޅި މައްސަލަ ބެލުމަށް އިމްތިޔާޒް ކޮމިޓީ އަށް ހުށަހެޅުއްވީ މާފަންނު އުތުރު ދާއިރާގެ މެމްބަރު އަދި އެމްޑީޕީގެ ސްޕޯކްސްޕާސަން އިމްތިޔާޒް ފަހުމީ އެވެ.\nފުލުހުންނާއި ސިފައިންގެ ވެރިން ހާޒިރުކުރަން ކޮމިޓީން ނިންމީ ހާޒިރުވެ ތިއްބެވި މެމްބަރުންގެ އިއްތިފާގުންނެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން އިދިކޮޅު މެމްބަރުން ހުއްޓުވަން ސިފައިންނާއި ފުލުހުން ބޭނުންކުރަން ފެށީ ރައްޔިތުންގެ މަޖިލިހުގެ މެޖޯރިޓީ ގެއްލުނު ހިސާބުންނެވެ. އޭރު ޕީޕީއެމްގެ 12 މެމްބަރަކު، ރައްޔިތުންގެ މަޖިލިހުގެ އޭރުގެ ރައީސް އަބްދުﷲ މަސީހުގެ އިތުބާރު ނެތްކަމުގެ މަައްސަލާގައި ސޮއިކުރެއްވުމާ އެކު، ޔާމީންގެ ބާރުގެ ދަށުން މަޖިލިސް ގާތްގަނޑަކަށް އޮތީ ގޮހެވެ. އެކަމަކު މަސީހުގެ މައްސަލަ އެޖެންޑާނުކޮށް ބޭރުކުރީ އެވެ. އިދިކޮޅު މެމްބަރުން ޖުލައި 24 ވަނަ ދުވަހު މަޖިލިހަށް ވަންނަން ދިޔައީ އެކަމާ ހިތްހަމަނުޖެހިގެނެވެ.\nގިނަ ބަޔަކު އޭރު ތުހުމަތުކުރި ގޮތުގައި، ސިފައިންނާއި ފުލުހުން މަޖިލީހުގެ އިދާރާއަށް ވަދެ މެމްބަރުން ނެރުނީ ޝިޔާމްގެ އޯޑަރަށެވެ.\nއިމްތިޔާޒް ކޮމިޓީގައި ފެލިދޫ ދާއިރާގެ އެމްޑީޕީގެ މެމްބަރު އަހުމަދު މަރްޒޫގް ހުށަހެޅުއްވީ އެވަގުތު ހަވާލުވެ ތިއްބެވި ސިފައިންނާއި ފުލުހުންގެ ވެރިން ކޮމިޓީއަށް ހާޒިރުކޮށް ސުވާލު ކުރުމަށެވެ. އަދި އޭރު މަޖިލީހުގެ ވެރިންގެ ގޮތުގައި ތިއްބެވި ބޭފުޅުން ވެސް ކޮމިޓީއަށް ހާޒިރުކުރަން އޭނާ ހުށަހެޅުއްވި އެވެ.\nމަރްޒޫގެ ހުށަހެޅުއްވުމުގައި ހާޒިރު ކުރަނީ ކޮން ބައެއް ކަން ބުނެފައެއް ނުވެ އެވެ. އެކަމަކު، ކޮމިޓީގެ މުގައްރިރު ތުލުސްދޫ ދާއިރާގެ މުހައްމަދު ވަހީދު އިބްރާހިމް (ލޯޔަރު ވައްޑެ) ވިދާޅުވީ އޭރު ސިފައިންނާއި ފުލުހުންގެ ވެރިންނަށް ތިއްބެވި ބޭފުޅުން ހާޒިރު ކުރުމަށް ލިޔުމުން ދަންނަވާނެ ކަމަށެވެ.\nމިދިޔަ އަހަރުގެ ޖުލައި 24 ވަނަ ދުވަހު މަޖިލީހުގެ މެމްބަރުން މަޖިލީހަށް ވަނުމަށް ވަޑައިގަތުމާއި ގުޅިގެން ފުލުހުންނާއި ދެމެދު ހިނގި ކުރިމަތިލުން.---މިހާރު ފޮޓޯ: ހުސެއިން ވަހީދު\nދިއްދޫ ދާއިރާގެ މެމްބަރު އަބްދުއްލަތީފް މުހައްމަދު ވިދާޅުވީ މަޖިލީހުގެ އިދާރާގެ ގޭޓް މަތިން މެމްބަރުން ނަގައި އެއްލައިލުމަކީ ކުޑަ ކަމެއް ނޫން ކަމަށެވެ. މެމްބަރުންގެ ގައިގައި އަތްލުމުގެ ބާރު ސިފައިންނާއި ފުލުހުންނަށް ލިބިގެން ނުވާ ކަމަށް ވެސް އޭނާ ވިދާޅުވި އެވެ.\nލަތީފް ވިދާޅުވި ގޮތުގައި، މި މައްސަލަ ބެލުމަށް ކުރީގެ މިނިސްޓަރު އާދަމް ޝަރީފާއި ޝިޔާމް ކޮމިޓީއަށް ހާޒިރުކޮށް، ސުވާލު ކުރެވެން ޖެހޭނެ އެވެ. ކުރިއަށް އޮތް ތަނުގައި މެމްބަރުންނަށް ކުރިމަތިވާ އަނިޔާވެރިކަމުން ސަލާމަތްވުމަށް މައްސަލަ ބަލަން ޖެހޭ ކަމަށް ވެސް އޭނާ ވިދާޅުވި އެވެ.\nMemberunah huras elhi sifainaa fuluhun committee ah haaziru kuran husha alhaifi\nމަތިވެރި ދާއިރާގެ މެމްބަރު ހުސެއިން މުހައްމަދު ވިދާޅުވީ ޖުލައި 24 ވަނަ ދުވަހަކީ ވަރަށް އަނިޔާވެރި ދުވަހެއް ކަމަށެވެ. މަޖިލީހުގެ ރައީސްގެ ލިޔުމަކުން ނޫނީ ސިފައިންނަށް މެމްބަރުންގެ ގައިގައި އަތް ނުލެވޭނެ ކަމަށާއި އެ ދުވަހު ސަލާމަތީ ބާރުތަކުން މެމްބަރުން ނެރެ މަގުމައްޗަށް އެއްލާލީ ކަމަށް އޭނާ ވިދާޅުވި އެވެ.\nމުލަކު ދާއިރާގެ އިބްރާހިމް ނާސިރު ވިދާޅުވީ އެ ދުވަހު ހިންގީ ލާއިންސާނީ އަމަލުތަކެއް ކަމަށާއި އެކަން ދެ ފުށް ފެންނާނެ ގޮތަކަށް ބަލަން ޖެހޭނެ ކަމަށެވެ.\nއެމްޑީޕީ ފުލުހުން ހަމަނުޖެހުން ރައްޔިތުންގެ މަޖިލިސް މަޖިލީހުގެ މެމްބަރުން އެމްއެންޑީއެފް ޖުމްހޫރީ ޕާޓީ މެމްބަރު އިމްތިޔާޒް ފަހުމީ ކުރީގެ މޭޖަ ޖެނެރަލް އަހުމަދު ޝިޔާމް މެމްބަރު އާދަމް ޝަރީފް (މަޑުއްވަރި)\n37 ކޮމެންޓް, 80 ރިއެކްޝަންސް\nތިޔަ ޝިޔާމު މަޤާމުން ވަކިކުރާނީ ކޮން ދުވަހަކުންބާ.7ފެބްރުއަރީގަ ބަޣާވާތްކުރި ފުލުހުންނާ ސިފައިން އަދިވެސް މަޤާމުތަކުގަ. ރައްޔިތުންގެ ހައްގު ފޭރިގަތް މީހުންނަށް ފިޔަވަޅުއަޅާފަ ތިޔަކަން ކުރަންވީ.\nޖާބިރު، އެމްޑީޕީ އަށް ދިނީ ކިހާ ވަރެއްތޯ؟\nތިޔަ ކޮމެޓީގެ މެމްބަރުން ވިސްނާތި. ލާހިކެއްނޫން ކުރިއަށްއޮތް އިންތިޚާބުގައި ހޮވޭކަށެއް.\nޗީާފް އޮފް ޑިފެންސް ފޯސް އެއް ކޮމިޓީ އަކަށް ހާޞިރެއް ނުވާނެ.\nމަޖިލިހުގެ ތަކެއްޗަށް ގެންލުންދިން މީހުންވެސް ކޮމިޓީ އަށް ހާޒިރު ކޮށް ސުވާލު ކުރަން ގޮވާލަން، އަދި މިޖިލިސް ބޮއިކޮޓް ކޮށް މަޖިލިހަށް ހާޒިރު ނުވެ މުޅި އަހަރު އުޅުނު މެމްބަރުން އަތުން މުސާރަވެސް އަތުލަން ގޮވާލަން\nދިފާއީ ބަރުގެ ވެރިންނެއް ނޫން ކޮމިޓީ އަށް ހާޒިރު ކުރަންވީ. ކޮމިޓީ އަށް ގެންދަންވީ ކަމާބެހޭ މީހުން. މަޖިލިހުގެ ރައީސް އާ ކޯޓުތަކުގެ ވެރިންނާ ތިތަނަށް ފާރުމަތިން ވަން މީހުން، އަމިއްލަ ގެދޮރަށްވެސް ފާރުމަތިން ވަންނަންޏާ ފުލުހުން ހިފަހައްޓާ ހުއްޓުވާނެ. ތިކުރަން ތިއުޅެނީ ރަގަޅު ކަމެއް ނޫން، ތިހެން ކަންކަން ބަލަންޏާ އަނެއްކާ ގާޒީގެ މައްސަލައާ، ހުޅުޖެހި މައްސަލަ ވެސް ބަލަން ހިނގާ. ރާފުޅި ތަކުގެ މައްސަލަވެސް ހޮޑައިދޫ މައްސަލަވެސް ބަލްނަވާނެ.\nމިހާރުގެ ރައީސް އިބޫވެސް ހާޒިރުކުރަންޖެހޭ މަޖުލިހުގަ އެއްވެސްކަމެނެތް ބަންދު ދުވަހަކު ދައުލަތުގެ އިދާރާއަކަށް ވަންނަން މީހުންގޮވައިގެންދިޔައީ އިބޫލީޑަރަކަށްހުރެ.\nފައިސާ ގޯނި ހިފައިގެން ދިޔަ މީހާވެސް ކޮމިޓީއަށް ޙާޟިރުކުރަންވާނެ\nއަބުދުﷲގާޒީ ގިރިފުއްޓަށް ގެންދިޔަ މައްސަލަ ބަލާދިނުމަށްއެދެން. އެކަމުގަ ޝާމިލުވި ހުރިހާ ސިފައިންނާމެދު ތަހުގީގެކޮށް ކުއްވެރިވާ މީހުންނަށް އަދަބުދިނުމަށްއެދެން ރނަޝީދުބުނަނީ އެމަނިކުފާނެ ނޫނޭ ގާޒީ ހައްޔަރުކުރީ ސިފައިންނޭ ހައްޔަރުކުރީ ވީމާ ސިފައިން ކުއްވެރިވީ އިންސާފު ހަމަހަމަކުރޭ ސަލާމަތީބާރުތަކުން ވިސްނާ މޑޕ ކުޅެންމިއުޅޭ ކުޅިވަރަށް ގައުމުގެ މިނިވަންކަން ދޫވިޔަނުދޭތި ހަށީގަ ފުރާނަހުއްޓާ. އަހަރެންމިތިބީ ތިބައިމީހުންނާއެކު އެކަނިވިޔަނުދޭނަން.\nމުލިއާގޭ ރާފުޅިތަކުގެ މައްސަލަވެސް ބަލާތި. އަބުދުﷲ ގަޒީ ގިރިފުށްޓަށް ގެންގޮސް ގައުމުން ބޭރުކުރަން މަސައްކަތްކުރި މީހުންގެ މައްސަލަވެސް ބަލާތި.7ފެބުރުއަރީގަ ގާނޫނާ ހިލާފަށް ސިފައިންގެ ތެރެއަށް ވަދު އުޅުނު މީހުންގެ މައްސަލަވެސް ބަލާތި\nސިފައިން ހައްޔަރުކުރީ. ނަސީދެނޫން ހައްޔަރު ކުރީ. ގޭޓު މަތިން އުކީ ސިފައިން ޔާމިންއެއް ނޫން. ސިފައިން ކުއްވެރި ނުވާ ގޮތެއްނެއް ކޮންމެ ގޮތަކަ އެބުރިޔަސް. ކީންކުރާދޯ. ވަޒީފާ މުހިންމު ވާނެ ކޮންމެ މީހަކަވެސް.\nފެންވަރުގަ ރާކަނިމަސް ކެވިފަ ހުންނާނީ